Kalaku vodigenvaa kamuge Mauloou aki Kaainaathugaivaa emme bodu Hageegaiy: Sheikh Sameer - AO News\nކަލަކު ވޮޑިގެންވާކަމުގެ މައުޟޫޢުއަކީ ކާއިނާތުގައިވާ އެންމެ ބޮޑު ހަޤީޤަތް: ޝައިޚް ސަމީރު\nކަލަކު ވޮޑިގެންވާކަމުގެ މައުޟޫޢުއަކީ ކާއިނާތުގައިވާ އެންމެ ބޮޑު ހަޤީޤަތް ކަމަށް އައްޝައިޚް އަޙްމަދު ސަމީރު ވިދާޅުވެއްޖެއެވެ.\nރަމަޟާން މަހުގެ ރޭތައް އިޙްޔާ ކުރުމަށް އިސްލާމީ މަރުކަޒުގައި ބޭއްވި އިޙްޔާ ފޯރަމްގައި ތަޤްރީރުކުރައްވަމުން އޭނާ ވިދާޅުވީ ދުނިޔެއާއި ދުނިޔޭގައި ވާހަކަތަކެއްޗަކާއި އިންސާނުންނަށް އެނގޭ އަދި ނޭނގޭކަންކަމަށް ފިކުރުކޮށް ބަލާލުމުން ކަލަކު ވޮޑިގެންވާކަމުގެ ހެކިތައް ފެންނަކަމަށެވެ.\nމިއީ ސައިންސްގެ ޒަމާން ކަމަށާއި އައު ހޯދުންތައް ހޯދަމުންދާ، ޢިލްމީ ގޮތުން ކުރިއަރާފައިވާ ޒަމާނެއްކަން ފާހަގަކުރައްވާ ޝައިޚް ވިދާޅުވީ މިފަދަ ޒަމާނެއްގައި އުޅޭއިރު އަޅުގަނޑުމެން ކާބަފައިންނަށްވުރެވެސް އީމާންތެރިކަމާއި ދީންވެރިކަން މާބޮޑުވާންޖެހޭނެކަމަށެވެ.\n“ކަލަކު ވޮޑިގެންވާކަން ޔަޤީންކުރަން ކޮންމެހެން ދިރާސާއެއް ހަދަން ނުޖެހޭ. އިންސާނުންނަށް އަތްލެވޭ، ފެންނަ ހިފާގެންގުޅޭ ތަކެތީގެ ތެރެއިން ކަލަކު ވޮޑިގެންވާކަމުގެ ހެކިތައް މާތްﷲ ދައްކަވާފައިވޭ. މާތްﷲ ވަނީ، ވިސްނާ ފިކުރުކޮށް ކާއިނާތާއި ދުނިޔެއިން ފެންނަ ތަކެއްޗަށްބަލާ ދިރާސާކުރުމަށް އަންގަވާފަ. އޭގެ ބޭނުމަކީ އެކަލާނގެ ވޮޑިގެންވާކަން އިންސާނާ ޤަބޫލުކުރުމަށްޓަކާ.” ޝައިޚް ވިދާޅުވިއެވެ.\nޝައިޚް ސަމީރު ވަނީ ކަލަކު ވޮޑިގެންވާކަމުގެ ހެކިތަކުގެ ތެރެއިން ކައުނާއި، އުޑާއި، އުޑުގައިވާހާއެއްޗަކާއި، ބިމާއި ބިމުގައިވާހާ އެއްޗެއް އުފެދުނުގޮތަށް ބައްލަވާލައްވާފައެވެ. އޭނާ ވިދާޅުވީ އެކަމުން ވެސް ކަލަކުވޮޑިގެންވާކަން އެނގިގެންދާކަމަށާއި އެތަކެތި އުފެދިފައިވަނީ ހަމަ ހުރެފައި ނޫންކަން ފާހަގަކުރައްވާ އެތަކެތި ލައްވާ، ބަލަހައްޓަވާ ފަރާތެއްވާކަން އެ ތަކެތިން އެނގިގެންދާކަމަށެވެ.\nރަމަޟާން މަހުގެ ރޭތައް އިޙްޔާކުރުންރަމަޟާން1443


buruniyaz: ލޯތްބަށް ކޮށާފައިހުރި މަގުތައް.\nލޯތްބަށް ކޮށާފައިހުރި މަގުތައް.\nބައެއްމީހުންގެ ނަޒަރުގައި ލޯތްބަކީ ހަމައެކަނި އެދުމެކެވެ. އަނެއްބައިމީހުން ދެކޭގޮތުގައި ލޯތްބަކީ ފަށައިގަންނަން އުދަގޫ ނިންމަން ފަސޭހަ ހަނދާންނައްތާ ނުލެވޭނެ ހަނގުރާމައެކެވެ. އަނެއްބައިމީހުން ބުނާގޮތުން ލޯބީގެ މިސާލަކީ އަލިފާންގަޑެއްގެ މިސާލެވެ. ރޯކުރާކަށް މާދައްޗެއް ނޫނެވެ. އެހެނަސް ނިއްވާލުމަކީ އުނދަގޫކަމެކެވެ. ނިއްވައިލެވިއްޖެނަމަ އަލަކުން އެއަލިފާންގަޑު އިޢާދައެއްނުވާނެއެވެ. މިހުރިހާ އެންމެން އެއްބަސްވާ އެއްކަމެއް އެބައޮތެވެ. އެކަމަކީ ލޯތްބަކީ އިންސާނާގެ ކިބައިގައި ﷲ ލައްވައިފައިވާ ފިޠުރީ ޞިފައެއްކަމެވެ. އެއީ ކޮންމެ އިންސާނެއްގެ ކިބައިގައިމެ ހުންނާނެ ޣަރީޒާއެއްކަމެވެ. ޝަހުވަތްތެރިކަން އިންސާނާގެ ކިބައިގައި ލެއްވިބީދައިން އަނެއްޖިންސުގެ މީހަކަށް ޝައުޤުވެރިވުމަކީ އިންސާނީ ޠަބީޢަތުގެ ބައެކެވެ.\nހަށިގަނޑުގެ ޖަޒުބާތީ ރާޅުތަކަށް ހިމޭންކަން ގެންނާނެ ހަމަތަކެއް އިސްލާމްދީން ހޯދައިދިން ބީދައިން ލޯބި ހޯދާނެ ހަމަތަކެއްވެސް އިސްލާމްދީން ގެނެސްދިނެވެ. އަދި އެންމެހާ ކަންކަމެއް ފުރިހަމައަށް ހިމެނިފައިވާ އިސްލާމީ ޝަރީޢަތް މިމުހިންމު ޣަރީޒާ އިހުމާލުކޮށެއް ނުލައެވެ. ދޫކޮށްނުލައެވެ. ލޯބި ހޯދުމަށް ޚިޠުބާގެ މަތިވެރި ހަމައާއި ކާވެނީގެ ގުޅުން ޝަރުޢުކުރެއްވިއެވެ. އަދި އަންހެނާއަށް ލޯބި ޙާޞިލްކުރެވޭނެ މަގުތައްވެސް ތަނަވަސްވެފައިވެއެވެ. ކާވެނީގެ ކުރިން އޭނާގެ ރުހުން ހޯދަންޖެހެއެވެ. އަދި ކާވެނީގެ ފަހުން އޭނާއަށް ފިރިމީހާ ދެކެ ލޯބިނުވެވުނުނަމަ ޚުލުޢުވަރި އެކަމުގެ ޙައްލެއްގެ ގޮތުގައި ޝަރުޢުކުރެވިފައިވެއެވެ. އެހެންކަމުން ލޯބި ހޯދުމުގެ ރިވެތި ހަމަތަކެއް އިސްލާމްދީންމިވަނީ އިންސާނުނަށް ފަހިކޮށްދީފައެވެ.\nއިސްލާމީ ހަމަތަކުގެ މަތިން ދެމީހެއްގެ ދެމެދުގައި ލޯބީގެ ގުޅުމުގެ ބިންގާ އެޅޭނެ އެންމެ މުހިއްމު ހަމައަކީ ޚިޠުބާގެ މަތިވެރިހަމައެވެ. ނުވަތަ އުޞޫލެވެ. މިއުޞޫލަކީ އަޅުގަނޑުމެންގެ ތެރޭގައި ފެތުރިފައިވާ ރައްޓެހިވުމުގެ އާދައާ ތަފާތުކަމެކެވެ. އަދި އިނގެރޭސިބަހުން މިކިޔާ "ޑޭޓިންގ"އަކީ ތަފާތުކަމެއްމެއެވެ. ޚިޠުބާގެ އުޞޫލުތަކަށް ބަލާއިރު ދެމީހުންނަށް ބައްދަލުވެވެނީ ތިންވަނަ މީހެއްގެ ގޮތުގައި އަންހެންކުއްޖާގެ މަޙްރަމެއް ބަހައްޓައިގެނެވެ. އެހެނީ ސަލަމާއި ޞަލަވާތްލެއްވުނު ނަބިއްޔާގެ ނަބަވީ އިރުޝާދުފުޅުތަކުން ދޭހަވާގޮތުގައި އަންހެނަކާއި ފިރިހެނަކު ވަކިން ބައްދަލުކޮށްފިނަމަ ތިންވަނަ މީހެއްގެ ގޮތުގައި އެބައްދަލުވުމުގައި ބައިވެރިވާނީ ޝައިޠާނާއެވެ. އަދި ޚިޠުބާގެ ގުޅުމުން ބަދެވިފައިވާ ދެމީހުން އެކަނި ތަންތަނަށް ގޮސް ނޫޅޭނެއެވެ. އަދި މައިންބަފައިންނަށް ވަގަށް ސިއްރިޔާތުގައި އުޅެންވެސް ނުޖެހޭނެއެވެ. ސަބަބަކީ ޚިޠުބާގެ އެންމެ މުހިންމު އެއްއަޞްލަކީ މައިންބަފައިންގެ ރުހުމެވެ. އަދި ހަމައެއާއެކު ބައްދަލުކުރުމާއި އެކަކު އަނެކަކަށް ބެލުމުގެ ހަމަތަށްވެސް އިސްލާމްދީންވަނީ ބަޔާންކޮށްދީފައެވެ. މިހަމަތަކުގެ ވާހަކަތަކުގެ މަޙައްލުކަމަށް ނުފެންނާތީ މިވާހަކަތަށް އިހަށް ފަސްކޮށްލީމެވެ.\nމިތަނުގައި ފާހަގަކޮށްލަން ބޭނުންވަނީ އިސްލާމްދީނުގައި ޙުކުމް ކަނޑައަޅަނީ ނަމަށް ނޫންކަމެވެ. ރައްޓެހިވެގެން މިއިމުގެ ތެރޭގައި ދެމީހަކު އުޅޭނަމަ، އެއީ ޝަރުޢީ ޚިޠުބާއެކެވެ. ޚިޠުބާގެ ނަން ލިބިގަތުމަށްފަހު މިއިމުން ބޭރުވެއްޖެނަމަ، އެއީ ދީނާ ޚިލާފުކަމެކެވެ. ޝަރުޠަކީ ކަނޑައެޅިފައިވާ އިމުގެ ތެރޭގައި އުޅުމެވެ. ބައްދަލުކުރުމާއި ވާހަކަ ދެއްކުމުގެ އިންތަކެވެ.\nޚިޠުބާގެ މާނަ ޢަރަބި އިނގެރޭސި ރަދީފަކުން ބައްލަވައިފިނަމަ އެބަހުގެ ލަފްޒީ މާނައަކީ އެންގޭޖުމެންޓުކަމުގައި ފެނިވަޑައިގަންނަވާނެއެވެ. އެހެންނަމަވެސް އިސްލާމީ ޚިޠުބާއާއި ޔޫރަޕުގެ އެންގޭޖުމެންޓު ހާސްފަށުންތަފާތެވެ. އެންގޭޖުމެންޓަކީ އަޖުމަބެލުމުގެ ދުވަސްތަކެކެވެ. އެދުވަސްތަކުގައި ހިތުހުރި ކޮންމެ ކަމެއް ދެމީހުންކުރަންވީއެވެ. މިކަމުގެ ސަބަބުން އެތައް ފިތުނައެއް އުފެދެއެވެ. ބައެއްފަހަރު ކާވެނީގެ ކުރިން ދަރިންލިބޭ ހިސާބަށްދެއެވެ. އެހެންކަމުން މިއީ އިސްލާމީ ނަޒަރަކުން ބަލައިފިނަމަ ޒިނޭއަށް ކޮށޭމަގެކެވެ. ފިތުނައިގެ ކޮޅިގަޑެއް އުފައްދާ ފިތުނައިގެ އަޞްލެކެވެ. އެކަމަކު އިސްލާމީ ޚިޠުބާއަކީ ހަމައެކަނި މިޒާޖު އެގިގަތުމުގެ މަޤްޞަދުގައި ކުރެވޭކަމެކެވެ. އަޖުމަބެލުމުގެ ބޭނުމުގައި ކުރެވޭކަމެއްނޫނެވެ.\nޚިޠުބާގެ އުޞޫލުން ގުޅޭ ދެމީހެއްގެ ދެމެދުގައި ނުބައި ފާޙިޝް ޢަމަލުތައް ހިގުމުގެ ފުރުޞަތަކީ ކުޑަ ފުރުޞަތެކެވެ. އެކަމަކު މިޚިޠުބާގެ ސަބަބުން އެކަކު އަނެކަކުގެ މިޒާޖުދަސްކުރުމުގެ ފުރުޞަތު ތަނަވަސްވެގެންދާނެއެވެ. އެހެންކަމުން އިސްލާމްދީނުގައި ލޯބި ހޯދުމަށް އަޅަންޖެހޭ އެންމެ ފުރަތަމަ ފިޔަވަޅަކީވެސް ރައްކައުތެރި ނަތީޖާ ނެރެދެވޭ ފިޔަވަޅެކެވެ. މިމަރުޙަލާއަކީ އިސްލާމީ ނަޒަރަކުން ބަލާއިރު ލޯބި ހޯދައިގަތުމަށް ކަޑައްތުކުރަންޖެހޭ އެންމެ ފުރަތަމަ މަރުޙަލާއެވެ.\nޚިޠުބާގެ މަރުޙަލާގެ ނިމުމަކީ ކާވެންޏެވެ. ކާވެންޏަކީ ޚިޠުބާގެ މަންޒިލް މަޤްޞޫދެވެ. ޚިޠުބައިގައި ޖެހޭ އަންހެންކުއްޖާއާއި ފިރިހެންކުއްޖާއަށް އެކަކު އަނެކަކު ކަމުދިޔުމުން ދެން އޮންނާނީ ފަސްކުރުމެއްނެތި ކާވެނިކުރުމެވެ. ލޯބީގެ އަޞްލުގުޅުމުން ދެމީހުން ގުޅުމެވެ. ކީރިތި ޤުރުއާނުގެ އާޔަތްތަކުން އެގޭގޮތުގައި ކާވެނީގެ ގޮތުން ގުޅޭ ދެމަފިރިންގެ މިސާލަކީ ދެލިބާހުގެ މިސާލެވެ. ފިރިމީހާއަކީ އަނބިމީހާގެ އަންނައުނެވެ. އަދި އަނބިމީހާއަކީ ފިރިމީހާގެ އަންނައުނެވެ. މާނައަކީ އެދެމީހުންގެ މެދުގައި އޮންނަ ގާތްކަން އެހާވެސް ބޮޑެވެ. އެކަކުއަނެކަކަށް އެހީތެރިވުމުގައި އަބަދުވެސް ދެމިތިބެންޖެހެއެވެ.\nކާވެނީގެ ގުޅުން ހުއްދަކުރެއްވުމާއެކު ކާވެނީގެ ގުޅުމުން ގުޅޭ ދެމީހުންގެ މަސްއޫލިއްޔަތުތަކާއި ޙައްޤުތައް އިސްލާމްދީން ބަޔާންކުރިއެވެ. އެގޮތުން އަނބިމީހާ ފިރިމީހާއަށް އަދާކުރަން ޖެހޭ ޙައްޤުތަކާއި ފިރިމީހާ އަނބިމީހާއަށް އަދާކުރަންޖެހޭ ޙައްޤުތަކެވެ. އަޅާލުމާއި ލޯބިދިނުމެވެ. އަނބިމީހާ އުޅޭނެތަނަކާއި އުޅޭނެ ފަދައެއް ތަނަވަސްކުރުމެވެ. މިހިރީ ކާވެނީގައި ލޯތްބާއި އަޅާލުން ހަރުލެއްވުމަށް ކޮންމެހެންވެސް މުހިންމު ކަންތައްތަކެވެ.\nހަމައެފަދައިން މައްސަލަތައް ޖެހޭ ހިނދު އެކަންކަން ޙައްލުކުރާނެ ގޮތްތަކެއްވެސް އިސްލާމްދީންވަނީ ދައްކައިދީފައެވެ. ތަޙްކީމުކުރުން ނުވަތަ ފިރިމީހާގެ ޢާއިލާއިން އަނދި އަނބިމީހާގެ ޢާއިލާއިން އިތުބާރު ކުރެވޭ ފަރާތެއްގެ އެހީހޯދުމެވެ. ހަމައެފަދައިން ވާހަކަދައްކައިގެން ޙައްލުކުރުމަށް އިސްލާމްދީންވަނީ ބާރުއަޅާފައެވެ. އަދި މިހުރިހާ ގޮތްތަކެއް ބޭނުންކޮށްގެން ޙައްލެއް ނުހޯދިއްޖެނަމަ އެންމެ ފަހުގެ މަގެއް ކަމުގައި ވަރިކުރުން ހުއްދަކޮށްދެއްވިއެވެ. މިނިޒާމުތަކުގެ ބޭނުމަކީ ދެމަފިރިންގެ ދެމެދުގައި އޮންނަ ލޯބި ހަރުދަނާކުރުމެވެ. އިތުރަށް ބާރުގަދަކުރުމެވެ.\nޚިޠުބާގައި ޖެހުމަށް ދާނީވެސް ފިރިހެންމީހާއެވެ. ކާވެނި ހޯދުމަށް އުޅޭނީ ފިރިހެން މީހާއެވެ. އެހެންކަމަށްވާނަމަ ލޯބި ހޯދުމަކީ އިސްލާމްދީނުގައި ހަމައެކަނި ފިރިހެނުންގެ ޙައްޤަކީތޯއެވެ؟ އެހެނެއްނޫނެވެ. ލޯބިހޯދުމުގެ ޙައްޤު އިސްލާމްދީން އަންހެނުންނަށްވެސް ހޯދައިދީފައިވެއެވެ. އެކަބަލުން ލޯބި ޙާޞިލުކުރާނެ ހަމަތަކެއްވެސް ބަޔާންކުރައްވާފައިވެއެވެ. އެހަމަތަކަށްބަލާއިރު އިސްވެ ފިރިހެނުންގެ ކައިރިއަށް ދިއުމަކީ އަންހެނަކަށް އެންމެ ރަނގަޅު ގޮތެއްނޫނެވެ. އެހެނަސް އެގޮތްވެސް ހުއްދައެވެ. އެކަމަކު އެގޮތަކީ އަންހެނުންގެ ޠަބީޢަތާއި ފުށުއަރާގޮތެކެވެ. އަންހެނުން އިސްވެ ފިރިހެނުންކައިރިޔަށް ދިޔުމަކީ ބޮއްކުރާކައިރިއަށް ދޯނި އައުންފަދަ ނޭކަށޭނެކަމެކެވެ. އިސްލާމީ ހަމަތަކުން ބަލާއިރު އަންހެނެއްގެ ކާވެނި ފިރިހެނަކަށް ލިބޭނީ އެކަނބުލޭގެ އެކަމަށް ރުހުމާލައިގެނެވެ. ނުރުހުންވެ، އެކަމާ ދެކޮޅުހަދައިފިނަމަ އެކަމުގެ މައްޗަށް އެކަބުލޭގެއަށް މަޖުބޫރުކުރުމަކީ ރަނގަޅުގޮތެއްނޫނެވެ.\nކާވެންޏަށް ފަހު އެކަބުލޭގެއަށް ފިރިމީހާދެކެ ލޯބިނުވެވިއްޖެނަމަ، ނުވަތަ ހިތްހަމަނުޖެހޭ ޞިފައެއް ހުރިނަމަ ވަރިވެވޭނެ މަގުތަކެއްވެސް ތަނަވަސްވެފައިވެއެވެ. އެހެންކަމުން ލޯބި ހޯދުމުގެ ބާރު އަންހެނުންނަށްވެސް ފިރިހެނުންނެކޭ އެއްފަދައިން އިސްލާމްދީންވަނީ ހޯދައިދީފައެވެ.\nއިސްވެދިޔަ އިންތަކުގެ ބޭރުން ލޯބި ހޯދަންއުޅުމުގެ އެންމެ ފަހުގެ ނަތީޖާއަކީ ޝަހުވަތުގެ ކަނޑަށް މީހާގެނބި، ނުބައި ޢަމަލުތަކުގެ ދަންތުރައިގައި މީހާޖެހުމެވެ. އެއިރުން ލޯތްބަކީ ހިތި ޒަހަރުކަމުގައި ބެލެވިދާނެއެވެ. ނުވަތަ ލޯތްބަކީ އެއަލިފާނެއްގެ ހޫނުކަމުން މީހުން ހަނާވާފަދަ ހޫނުކަންގަދަ އަލިފާންގަޑެއްކަމުގައި ބެލިދާނެއެވެ. އެކަމަކު މިއިންތަކުގެ ތެރެއިން ލޯބި ޙާޞިލްކުރުމުން ލޯތްބަކީ ރަޙްމަތެއްކަމުގައި މެނުވީނުވާނެއެވެ. ލޯތްބަކީ މީހާގެ ކިބައިގައި ހިތްވަރު އުފައްދައިދޭ ބާރެއްކަމުގައި ވާނެއެވެ. އެހެންކަމުން ލޯތްބަށް އިންތިޒާރު ކުރާ ޒުވާން އަންހެންވެރީންނާއި ފިރިހެންވެރީން ލޯބިހޯދުމަށް އިސްލާމްދީން ބުނެދޭ ހަމަތަކުގެތެރެއިން ލޯބިހޯދަން އުޅޭނެކަމަށް އުންމީދުކުރަމެވެ. އެއިރުން ނުބައި ޢަމަލުތަކުގެ ޝިކާރައަކަށްނުވެ ލޯބި ހޯދޭނެއެވެ.\nPosted by buruniyaz.com at 10:33 AM\nﷲގެ ހަޟްރަތުން ބިލެއް އައިހެއްޔެވެ؟\nޑޮކްޓަރާއި ވަޅުކޮންނަ މީހާ\nއަންހެން ކުދިން ޚިތާނުކުރުމަކީ ދީނީކަމެއްތޯއެވެ


Vote Karudhaahugai Mifaharu Elections Ge Haassa Thahgandeh Jahanee - Vaguthu\nވޯޓު ކަރުދާހުގައި މިފަހަރު އިލެކްޝަންސްގެ ހާއްސަ ތައްގަނޑެއް ޖަހާނެ\nކުރިއަށް އޮތް ރައްޔިތުން މަޖިލީހުގެ އިންތިހާބުގައި ދޫކުރާ ވޯޓު ކަރުދާސް ކޮޅުގައި އިލެކްޝަންސްގެ ހާއްސަ ތައްގަނޑެއް ޖަހާނެ ކަމަށް އިލެކްޝަންސް ކޮމިޝަންގެ ރައީސް އަހުމަދު ޝަރީފް ވިދާޅުވެއްޖެއެވެ.\nޝަރީފް ވިދާޅުވީ ވޯޓު ކަރުދާން މިފަހަރުވެސް ޕްރިންޓް ކުރާނެ ކަމަށް ބެލެވެނީ ރާއްޖެއިން ކަމަށާއި، އެހެން ނަމަވެސް އަދި ވަކިތަނެއް ނުނިންމަވާ ކަމަށެވެ. ޝަރީފް ވިދާޅުވީ ކުރީ އަހަރުތަކާ ހިލާފަށް މިއަހަރު އިލެކްޝަންސްއިން ދޫކުރާ ވޯޓު ކަރުދާސް ކޮޅުގައި ހާއްސަ ތައްގަނޑެއް ޖަހާނެ ކަމަށާއި، އޭގެ ބޭނުމަކީ ކަރުދާސް ކޮޅުގެ ސައްހަކަން ޔަގީންކޮށްދިނުން ކަމަށެވެ.\n"ތައްގަނޑުގެ ސަބަބުން އެބަ ޔަގީންވޭސް ފޮށްޓައް ވައްޓާލާ ކަރުދާސް ކޮޅަކީ ސައްހަ ކަރުދާސް ކޮޅެއްކަން. އެކަން އެގޮތަށް ކުރަން ނިންމާފައި ވަނީ ކުރީ އިންތިހާބުގައި ދިމާވި ކަންތައްތަކަށް ބަލާފައި،" ޝަރީފް ވިދާޅުވިއެވެ.\nނޫސްވެރިންގެ ބައްދަލުވުމުގައި ޝަރީފް އިތުރަށް ވިދާޅުވީ މަޖިލިސް އިންތިހާބުގައި ބަހައްޓަން ނިންމާފައިވަނީ 507 ވޯޓު ފޮށި ކަމަށެވެ.\n"މާލެ ރައްޔިތުން ވޯޓުލުމަށް މާލޭގައި 59 ފޮށި، މާލޭގައި އުޅޭ އަތޮޅުތެރޭގެ ރައްޔިތުންނަށް 82 ފޮށި، އަތޮޅުތެރެއާއި އެހެން ސިޓީތަކުގައި 306 ފޮށި، ރިސޯޓުތަކުގައި 39 ފޮށި، ސިނާއީ ސަރަހައްދުތަކުގައި4ފޮށި، ޖަލުތަކުގައި5ފޮށި، އަދި ރާއްޖެއިން ބޭރުގައި 12 ފޮށި " ޝަރީފް ވިދާޅުވިއެވެ.\nވަކިން ހާއްސަ ކޮށް މިއަދުގެ ނޫސްވެރިންގެ ބައްދަލުވުމުގައި އިލެކްޝަންސް ކޮމިޝަނުން ބުނީ މިމަހުގެ 27 ވަނަ ދުވަހު ކެންޑިޑޭޓުންގެ ނަންތައް ތަރުތީބު ކުރުމަށް ހަމަޖެހިފައިވަނީ ކަމަށެވެ. އަންނަ އޭޕްރީލް މަހުގެ ހަވަނަ ދުވަހު ބާއްވާ މަޖިލިސް އިންތިހާބުގައި 264589 މީހަކަށް ވޯޓު ލުމުގެ ހައްގު ލިބިގެންވެއެވެ.\nފެބުރުއަރީ 23, 2019 12:12\nތައްގަނޑު ނެތީމައިތަ ޝަރީފް ރިޔާސީ އިންތިޚާބުގައި ބައެއް ފޮށި ބަންދު ކުރުމުގެ ކުރިން ފޮށިތަކުގެ ނަތީޖާ އިޢްލާނުކޮށް ނިންމައިލީ????\nފެބުރުއަރީ 23, 2019 12:34\nމިފަހަރުގެ އިންތިޚާބުގެ ހުރިހާކަމެއް ދާއިރާތަކަށް ދޫކޮށްލަންފެނޭ ޝަރީފަކީ މިގައުމުގެ އިލެކުޝަންސް ކޮމިޝަން ކޮރަޕްޓްކޮށްފައިހުރި މީހެއް މިފަހަރުވެސް މީނަގެ ނުބައިނުލަފާކަން އިންޠިޚާބުގައި ދައްކާނެ ކޮންމެދާއިރާއަކުން އެކުލަވާލާ އިލެކުސަންސް ކޮމިޝަނަކުން އިންޠިޚާބާއިބެހޭ ހުރިހާކަމެއް ރާވާހިންގުމުގެ ބާރު ދާއިރާތަކަށް ދޫކޮށްލުމަކީ މިވަގުތައްށް އޮޔް އެއްމެރަގަޅު ޙައްލުކަމަށްނޫނީ ނުވާނެ ތިޝަރީފަށްވުރެ މިކަމަށްމާޤާބިލު ހުނަރުވެރިން ދާއިރާތަކުގައި މިތިބީ މަވެސް 20 އަހަރުވެއްޖެ މިކަމުގައިމަސައްކަތްކުރަމުންއަންނަތާ މަކަހަލަ އެތައްބައެއް ދާއިރާތަކުގައި މިތިބީ އިހުލާސްތެރިކަމާއިއެކު މިކަންކޮށްދޭން\nފެބުރުއަރީ 23, 2019 13:01\nރިޔާސީ އިންތިޚާބުގައި އެތައްހާސް ބައެއްގެ ޙައްގުތަކަށް އަރައިގަނެ ވޯޓުން ވައްކަންކޮށްގެން އިންސާފުން ބޭރުން ވަކި ބަޔަކަށް ވެރިކަން ހޯދައިދޭން ހެދި މަކަރާ ޙީލަތުގެ ސަބަބުން ކަލޭމެންގެ އިތުބާރު ވަނީ ގެއްލިފައެވެ. މިހާރު އިންތިޒާރު މިކުރަނީ ކަލޭމެން ހިންގި ބޮޑު ޖަރީމާގެ ބަދަލު ކަލޭމެންނަށް ލިބޭނެ ދުވަހަކަށެވެ. އިންޝާﷲ ލިބޭނެއެވެ.\nފެބުރުއަރީ 23, 2019 13:20\nތިއުޅެނީ އަނެއް މަކަރުހަދަން. ވަރަށް ޔަގީންކަން ރައްޔިތުންނަށް ދައްކާފަ އޭގެއިން ބޮޑެތި ހީލަތްހަދާނެ. މިފަހަރު ކޮންގައުމަކުން ހޯދި ހީލަތެއްބާ؟؟ ނޫނޭވާ ގަދަ ބައެކޭތީ.\nފެބުރުއަރީ 23, 2019 13:28\nކޮންމެ އެއްޗެއް ޖެހިޔަސް ކަލެޔަށް ފައިސާ ދައްކާލާއިރަށް އިންނާނީ ރޮދި ކެނޑިފަ. ވޯޓު ވަ*.\nފެބުރުއަރީ 23, 2019 13:39\n40000 ވޯޓުކަރުދާސް އެމްޑީޕީއަށް އެޑްވާންސްކޮށް މިފަހަރުވެސް ދޭންވާނެއެވެ. މަޤާމުގައި ތިޔަ ދެމިހުރެވެނީ ރިޔާސީ އިންތިޚާބުގެ ވޯޓު އޮޅުވާލަދީ އެމްޑީޕީ ނުޙައްޤުން ވެރިކަމަށް ގެނެސްދިނީތީއެވެ. ދެން އިތުރަށް މަޤާމުގައި ދެމިހުރެވޭނީ ޕާލިމެންޓްރީވޯޓުންވެސް އެމީހުންނަށް މޮޅުކޮށްދިނިއްޔާއެވެ.\nފެބުރުއަރީ 23, 2019 20:35\nތީގެ ތައްގަނޑެއް އެމްޑީޕީ އަށްވެސް ދޭނެ، މީނަމީ އިތުބާރުނެތްކަމަށް ކަނޑައަޅަންޖެހޭ މީހެކޭ ވޯޓްވަގު ބުނާނީ،\nފެބުރުއަރީ 23, 2019 21:59\nހޫނ. އަނެއްކާ އަނެއް ވޯޓް ވެސް އޮޅުވާލަންވީ ދޯ. ޝަރީފު ކަލެއާ ކަލޭގެ އަޣުވާނުންނަށް ހަލާކު ހުރި. މި ނޫނަސް ދުވަހެއް އަންނާނެކަން ކަލެއަށް ހަނދާން ކޮށްދެން. ހަމަ އެގޮތަށް މިކޮމެންޓު ކިޔާ ލާދީނީ ބައިގަނޑަށް ވާގިދޭ އެންމެންނަށްވެސް ހަނދާން ކޮށްދެން.\nފެބުރުއަރީ 23, 2019 23:03\nވޯޓު ކަރުދާހުގެ އަނެއްފުށުގައި ވޓ ވގ ގެ ފޮޓޯ ޖަހަނިއްޔޯ. ސެކިއުރިޓީ ފީޗާއެއްގެ ގޮތުގައި


vnews - Youth Leadership Program mi aharuves\nޔޫތު ލީޑަރޝިޕް ޕްރޮގްރާމް މިއަހަރުވެސް\nޔޫތު ލީޑަރޝިޕް ޕްރޮގްރާމް އަންނަ މަހުގެ ތިން ވަނަ ދުވަހު ބާއްވަން ކުޅިވަރާ ބެހޭ މިނިސްޓްރީން ނިންމައިފި އެވެ.\nކުޅިވަރާ ބެހޭ މިނިސްޓްރީން ބުނީ، ދިވެހި ޒުވާނުންގެ ލީޑަރޝިޕް ކުރިއެރުވުމުގެ ގޮތުން ކޮންމެ އަހަރަކު ވެސް ތަފާތު އެކިއެކި ޕްރޮގްރާމްތަކެއް ޒުވާނުންނަށް އަމާޒުކޮށްގެންދަނީ ހިންގަމުން ކަމަށެވެ. އެގޮތުން މިއަހަރުގެ ޕްރޮގްރާމްގެ ފުރަތަމަ ބައި އޮންނާނީ އޮގަސްޓް މަހުގެ 03 އިން 06 އަށް ގިރިފުށީގައި ކަމަށް ވެސް ކުޅިވަރާ ބެހޭ މިނިސްޓްރީން މައުލޫމާތު ދެއެވެ.\nކުޅިވަރާ ބެހޭ މިނިސްޓްރީން ބުނީ، މި ޕްރޮގްރާމްގެ ދެވަނަ ބައި އޮންނާނީ އޮގަސްޓް މަހުގެ 06 ވަނަ ދުވަހުން 07 ވަނަ ދުވަހަށް މާލޭގައި ކަމަށެވެ. އަދި ޕްރޮގްރާމްގެ އެންމެ ފަހުގެ ހަރަކާތްތައް ކުރިޔަށްދާނީ ހުރާ ކޭމްޕްގައި ކަމަށް ވެސް ކުޅިވަރާ ބެހޭ މިނިސްޓްރީން މައުލޫމާތު ދެއެވެ.\nމިނިސްޓްރީ އޮފް ޔޫތު އެންޑް ސްޕޯޓްސްގެ ޔޫތު ސެންޓަރުތަކުން ބައިވެރިވާ 25 މުވައްޒަފުންގެ ތަމްރީނުތައްވެސް މި ޕްރޮގްރާމްގައި ހިމާނައިފައިވާކަން ފާހަގަކޮށްލަންޖެހެއެވެ. މީގެ އިތުރުން އިމިގްރޭޝަނުންވެސް މި ތަމްރީނު ޕްރޮގްރާމްގައި ބައިވެރިވާނެކަމަށް ވެސް ކުޅިވަރާ ބެހޭ މިނިސްޓްރީން މައުލޫމާތު ދެއެވެ.\nޔޫތު ލީޑަރޝިޕް ޕްރޮގްރާމްވަނީ މިދިޔަ އަހަރުގައިވެސް ބާއްވާފައެވެ. މިދިޔަ އަހަރުގެ ޕްރޮގްރާމްގައި ވަނީ 23 ކުދިން ބައިވެރިވެ ތަމްރީނު ފުރިހަމަކޮށްފައެވެ. މި ޕްރޮގްރާމްގެ އަމާޒަކީ 500 ޔޫތު ލީޑަރުން އުފެއްދުން ކަމަށް ކުޅިވަރާ ބެހޭ މިނިސްޓްރީން މައުލޫމާތު ދެއެވެ.


މަރުހޫމް ކަރަންކާ އިބްރާހިމް ރަޝީދުގެ ގައުމީ ޚިދުމަތުގެ...\nމަރުހޫމް ކަރަންކާ އިބްރާހިމް ރަޝީދުގެ ގައުމީ ޚިދުމަތުގެ ހަނދާންތައް އައުކުރުން\nއިބްރާހީމް ރަޝީދަކީ މަރްހޫމް ނާސިރުގެ އެންމެ ގާތް ބައިވެރިޔާ\nދައުލަތުގެ އެންމެ އާދައިގެ މަގާމުތަކުން ފެށިގެން އެތައް އެތައް ވުޒާރާއެއްގެ ވަޒީރުކަން އިބްރާހިމް ރަޝީދު ކުރެއްވި\nކަރަންކާ އިބްރާހިމް ރަޝީދަކީ ރާއްޖޭގެ ރަސްކަމުގެ ދެ ޚާންދާނަކުން ވަޑައިގެން ހުންނެވި ބޭފުޅެއް\n31 ޖެނުއަރީ 2021 | އާދީއްތަ 18:18\nމަރުހޫމް ކަރަންކާ އިބްރާހިމް ރަޝީދު\n2 ސެޕްޓެމްބަރު 1926 ގައި ވެލާނާގޭ އަހުމަދުދީދީއަށް ދަރިކަލަކު ލިބިވަޑައިގަތެވެ. އެދަރިކަލުންގެ ނަންފުޅަކީ އިބްރާހިމް ނާސިރެވެ. ނާސިރު ދުނިޔޭގެ އަލިކަން ދެކެވަޑައިގެންނެވިރޭ ވެލާނާގޭގައި ދަމަށް ތިއްބެވި ބޭފުޅުންގެ ތެރެއިން އެއްބޭފުޅަކީ ލާމިގަސްދޮށުގޭ ގޮމައެވެ. ނޫމަރާގަނޑުވަރު ގޮމަޔޭވެސް ކިޔައެވެ. އެރޭ ގަޑިބައްލަވައިފައި ބޭރަށްވެސް ނުކުމެވަޑައިގެން ހަނދާއި ތަރިތަކުގެ ބުރުޖުތައްވެސް ބައްލަވައިފައި އެތެރެޔަަށް ވެދެވަޑައިގެންފައި މިދެންނެވި ގޮމާ ވިދާޅުވިކަމަށް މަޝްހޫރުވެފައިވާ ވާހަކަފުޅެއް އޮވެއެވެ. މިކުއްޖާ މި ދިވެހިރާއްޖޭގެ އެންމެ މަތީ ވެރިކަން ކުރާނެއެވެ. ދިވެހި ތާރީޚުގައި ކުލަގަދައަކުރުން ނަންފެވިގެންދާނެއެވެ.\nލާމިގަސްދޮށުގޭ ގޮމާ އެރޭ ވިދާޅުވި ވާހަކަފުޅު ހަގީގަތަކަށްވިއެވެ. ދިވެހިރާއްޖޭގެ ބޮޑުވަޒީރުކަމާއި ރައީސުލްޖުމްހޫރިއްޔާކަންވެސް ނާސިރު ކުރެއްވިއެވެ. ދިވެހިރާއްޖެއަށް އިނގިރޭސީންގެ އަތްދަށުން މިނިވަންކަންވެސް ހޯއްދަވައިދެއްވީ ނާސިރެވެ. އޭނާގެ ނަން ދިވެހި ތާރީޚުގައި ލިޔެވިގެންވަނީ ރަންއަކުރުންނެވެ. ނާސިރުގެ ރާހި ބައްލަވައިފައި ލާމިގަސްދޮށުގޭ ގޮމާ އެވިދާޅުވި އެއްޗެއް ވިދާޅުވިއިރު ނާސިރުގެ ވެރިކަމުގައި ކުލަޖެއްސުމުގައި އެންމެ އިސްދައުރެއް އަދާކުރާނީ ތިމަންނާގެ މާމަދަރިޔެކޭ ވިދާޅެއް ނުވެއެއެވެ. އެބައި މިއަދު ލިޔާން މިޖެހުނީ އަޅުގަޑުމެންނަށެވެ. މިއަދު އެބޭފުޅަކު އަވަހާރަވެގެން ގައުމީ ހިތާމައެއްގެ ތެރެއަށް ދިވެހިރާއްޖެ ގެނބިފައިވާ ގައުމީ ޚިދުމަތްތެރިޔާ ކަރަންކާ އިބްރާހިމް ރަޝީދަކީ މިދެންނެވި ލާމިގަސްދޮށުގޭ ގޮމާއަށް މާމަވިދާޅުވާ ބޭފުޅެކެވެ.\nއިބްރާހިމް ރަޝީދަކީ ލާމިގަސްދޮށުގޭ ގޮމާގެ ނޫރާނީގޭ އާމިނާދީގެ ބޭފުޅެކެވެ. ބައްޕާފުޅަކީ މަލިމް މުހައްމަދު ދީދީއެވެ. ދިވެހިރާއްޖޭގެ ބޮޑުވަޒީރުކަމުގައި ހުންނަވައިގެން އަދި ފަހުން ރައީސުލްޖުމްހޫރިއްޔާ ކަމުގައި ހުންނަވައިގެން ދިވެހިރާއްޖެއަށް ޒަމާނީ ބަދަލުތައް ގެންނަވައި ދިވެހިރާއްޖެއަކީ ޒަމާނީ ތަރައްގީގެ ހަރުފަތްތަކުން ކުރިއަރައިގެންދާ ގައުމަކަށް ހެއްދެވުމަށް އިބްރާހިމް ނާސިރު ކުރެއްވި ބުރަ މަސައްކަތުގައި އެންމެ އަރިހުގައި ހުންނަވައިގެން އެންމެ ގިނަ މަޝްވަރާ ދެއްވައި އެންމެ ބޮޑު އެހީތެރިކަމެއް ފޯރުކޮށްދެއްވި ބޭފުޅަކީ މިދެންނެވި އިބްރާހިމް ރަޝީދެވެ. މަޝްހޫރު ނަންފުޅުން ނަމަ ކަރަންކާ އިބްރާހިމް ރަޝީދެވެ.\n2011 ވަނަ އަހަރު ނިޝާން ޢިއްޒުއްދީންގެ ޢިއްޒަތުގެ ވެރިޔާގެ ލަގަބު އެރުވި ރަސްމިއްޔާތުގެ ތެރެއިން - ރައީސް އޮފީސް\nކަރަންކާ އިބްރާހިމް ރަޝީދަކީ ރާއްޖޭގެ ރަސްކަމުގެ ދެ ޚާންދާނަކުން ވަޑައިގެން ހުންނެވި ބޭފުޅެކެވެ. އެއީ ހުރަވީ ޚާންދާނާއި ދިޔަމިގިލީ ޚާންދާނެވެ. އިބްރާހިމް ނާސިރުވެސް ފަދައިންނެވެ. ނާސިރަކީ މާގިނަ ރަހުމަތްތެރިން ގެންގުޅުއްވި ބޭފުޅެއް ނޫނެވެ. މާގިނަ ބޭފުޅުންގެ މަޝްވަރާވެސް ހޯއްދެވި ބޭފުޅެއް ނޫނެވެ. ނާސިރުގެ މަދު ރަހުމަތްތެރީންގެ ތެރޭގައި އަދި މަޝްވަރާ ހޯއްދެވި މަދުބޭފުޅުންގެ ތެރެއިން އެންމެ އިސް އެއްބޭފުޅަކީ ކަރަންކާ އިބްރާހިމް ރަޝީދެވެ. އެދުވަސްވަރު ދިވެހީންގެ ގިނަ ބަޔަކު އިބްރާހިމް ރަޝީދު ދަންނަނީވެސް ސާދުސީނު ރަޝީދުގެ ނަންފުޅުންނެވެ. ސާދުސީނަކީ ސާހިބުއްސައާދާގެ ކުރުގޮތެވެ.\nނާސިރާއި އިބްރާހިމް ރަޝީދުގެ ރަހުމަތްތެރިކަމުގެ ބިންގަލަކީ އާއިލީ ގުޅުމެއް ނޫނެވެ. ނަތީޖާނެރެ ދެއްކުމާއި ހީވާގިކަމުގައި ދެބޭފުޅުންގެ މިޒާޖުގެ އެއްގޮތް ކަމަކީ މި ގުޅުންތަކުގެ ބިންގަލެވެ. އެހެންވީމާ ނާސިރުގެ ވެރިކަމުގައި ދިވެހިރާއްޖެއަށް އެގެންނެވި ގިނަގުނަ ބަދަލުތައް ހަގީގަތަކަށް ހެދުމުގައި ނާސިރު އެންމެ ބޮޑަށް ބަރޯސާ ކުރެއްވި އެއްބޭފުޅަކީ އިބްރާހިމް ރަޝީދެވެ. އެއީ ދިވެހިރާއްޖެއަށް ތައުލީމުގެ އިންގިލާބެއް ގެނައުންކަމަށްވިޔަސް، މުވާސަލާތީ ވިޔުގައަކުން ދުނިޔެއާ ދިވެހިރާއްޖެ ގުޅައިލުން ކަމަށްވިޔަސް، ހުޅުލޭގައި އެއަރޕޯޓް އެޅުންކަމަށްވިޔަސް އަދި ދިވެހިރާއްޖެއަށް މިނިވަންކަން ހޯދައި ދިނުން ކަމަށްވިޔަސް އެންމެ އަރިހުގައި ނުގުޑާފަދަ ސާބިތުކަންމަތީގައި ހުންނެވި އެކުވެރިޔަކީ އަދި ބައިވެެރިޔަކީ އިބްރާހިމް ރަޝީދެވެ.\nދައުލަތުގެ އެންމެ އާދައިގެ މަގާމުތަކުން ފެށިގެން އެތައް އެތައް ވުޒާރާއެއްގެ ވަޒީރުކަން އިބްރާހިމް ރަޝީދު ކުރެއްވިއެވެ. ޚާއްސަގޮތެއްގައި ފާހަގަކުރެވޭ ވުޒާރާއަކީ ހޯމްއެފެއަރޒް އެވެ. ދިވެހިރާއްޖޭގެ ދާޚިލީ ވުޒާރާއެވެ. ގިނަބަޔަކަށް އިބްރާހިމް ރަޝީދުގެ ޚިދުމަތްތައް ފާހަގަކުރެވެނީވެސް އެ ވުޒާރާއާ ގުޅުވައިގެންނެވެ. ނާސިރުގެ ދައުރުގެ ވާހަކަ ދެކެވެންޏާ އިބްރާހިމް ރަޝީދުގެ ޚިދުމަތުގެ ވާހަކަ ދެކެވެއެވެ. މިއީ ގުޅިލާމެހިފައިވާ ދެހަނދާނެވެ.\nކަރަންކާ އިބްރާހިމް ރަޝީދު ދިވެހި ގައުމަށް ކޮށްދެއްވާފައިވާ ޚިދުމަތުގެ އަގު ވަޒަންކުރެއްވުމުގެ ގޮތުން ރައީސުލްޖުމްހޫރިއްޔާ ކަމުގައި މުހައްމަދު ނަޝީދު ހުންނެވި ދުވަސްވަރު 2011 ގައި އެމަނިކުފާނަށް ނިޝާން އިއްޒުއްދީނުގެ ޝަރަފު އަރުވާފައިވެއެވެ. މިއީ ދޮންބަންޑާރައިންގެ ނަންފުޅާ ގުޅިފައިވާ ޝަރަފެކެވެ. މިއަދު ދިވެހީންނާއި އިބްރާހިމް ރަޝީދު ވަކިވެވަޑައިގެންނެވިއަސް އެމަނިކުފާނުގެ ޒިކުރާތަކަށް ނިމުމެއް ނެތެވެ. ނާސިރުގެ ޚިދުމަތްތަކާއެކުއެކީގައި އިބްރާހިމް ރަޝީދުގެ ޚިދުމަތްތަކުގެ ވަނަވަރުވެސް ތާރީޚުގައި ވަނީ ލިޔެވިގެންނެވެ.\nއިބްރާހިމް ރަޝީދުގެ ލޮބުވެތި މާމާފުޅު ލާމިގަސްދޮށުގޭ ގޮމާ ނާސިރާމެދު ވިދާޅުވި ވިދާޅުވުންތައް ހަގީގަތަކަށް ވެގެންދިޔައީ އިބްރާހިމް ރަޝީދު ފަދަ ހީވާގި މުރާލި އިޚުލާސްތެރި ގައުމީ ޚިދުމަތްތެރިންގެ ސަބަބުންނެވެ. ގައުމު ދެމިއޮތްހައި ދުވަހަކު އެއީ އައުކުރަންޖެހޭ ޒިކުރާއެކެވެ. އެ ޒިކުރާއަށް ނިމުމެއް ނެތެވެ. އެއީ އެއްހަރުފަތަކުން އަނެއް ހަރުފަތަކަށް ގައުމު ގެންގޮސްދިނުމާއި ގައުމު އާރާސްތުކުރުމުގެ ހަރުފަތުގެ ހަނދާންތަކެވެ.


Sifainnai fuluhun ge kibain MDP maafah edhen jehey: Dr. Jameel | Mihaaru\nޚަބަރު / ޑރ. މުހައްމަދު ޖަމީލް އަހުމަދު\nސިފައިންނާއި ފުލުހުންގެ ކިބައިން އެމްޑީޕީން މާފަށް އެދެން ޖެހޭ: ޑރ. ޖަމީލް\nކުރީގެ ނައިބު ރައީސް ޑރ.މުހައްމަދު ޖަމީލް އަހުމަދު ޖަލްސާއެއްގައި ވާހަކަފުޅުދައްކަވަނީ. އޭނާ ވިދާޅުވީ ސިފައިންނާއި ފުލުހުންގެ ކިބައިން އެމްޑީޕީ މާފަށް އެދެން ޖެހޭނެ ކަމަށް\nކުރީގެ ރައީސް އަބްދުﷲ ޔާމީންގެ ސަރުކާރުން ހުޅުމާލޭގައި އިމާރާތްކުރި، ޒަމާނީ ފެންވަރުގެ އާ ޕޮލިސް ސްޓޭޝަން މިއަދު ހުޅުވުމާ ގުޅިގެން، ކުރީގެ ނައިބު ރައީސް ޑރ. މުހައްމަދު ޖަމީލް އަހުމަދު، ޔާމީނަށް ތައުރީފު ކުރައްވައި، އެކަމަކު އެމްޑީޕީ އަށް ވަރަށް ބޮޑަށް ފާޑުވިދާޅުވެއްޖެ އެވެ.\nހުޅުމާލޭގެ ޕޮލިސް ސްޓޭޝަންގެ އާ އިމާރާތް ހުޅުވި ޚަބަރާ އެކު ކުރެއްވި ޓުވީޓެއްގައި، ޖަމީލް ވިދާޅުވީ ފުލުހުންގެ ތަރައްގީ އަށް ޔާމީން ކުރެއްވި ޚިދުމަތް އެ އިމާރާތުން ވެސްް ފެންނަ ކަމަށެވެެ. ޔާމީންގެ ސަރުކާރުގެ ފުރަތަމަ ނައިބު ރައީސް އަދި ކުރީގެ ރައީސް ޑރ. މުހައްމަދު ވަހީދުގެ ސަރުކާރުގެ ހޯމް މިނިސްޓަރު ޖަމީލް ވިދާޅުވީ، ޕީޕީއެމް-ޕީއެންސީއަކީ ބިނާކުރަނިވި ފިކުރު ކަމަށާއި ފުލުހުންނަށް އެންމެ ބޮޑު ގެއްލުމެއް ލިބުނީ ފެބްރުއަރީ، 8، 2012 ގައި ކަމަށެވެ.\nއެއީ އެމްޑީޕީގެ ސަރުކާރުން ވެރިކަން ކުރިއިރު، އޭރުގެ ރައީސް މުހައްމަދު ނަޝީދުގެ ވެރިކަން ބަދަލުވި ދުވަހުގެ ފަހު ދުވަހު، އެ ޕާޓީގެ ބައެއް މީހުން ހިންގި ހަމަނުޖެހުންތަކުގައި ފުލުހުންގެ ބައެއް މަރުކަޒުތަކާއި ސަރުކާރުގެ ބައެއް އިމާރާތްތަކަށް ގެއްލުންދީ، ރޯކުރި ދުވަހެވެ.\nޤައުމީ ތަރައްޤީގެ ތަޞައްވަރެެއް ލީޑަރުން އަތުގައި އޮންނަންޖެހޭ. ފުލުހުންގެ ތަރައްޤީއަށް ރައީސް ޔާމީން ކޮށްދެއްވި މަސައްކަތް މިއަދު ހުޅުވުނު އިމާރާތުންވެސް ފެނިގެންދޭ. ޕީޕީއެމް/ޕީއެންސީއަކީ ބިނާކުރާ ފިކުރު. ހުޅުޖަހައި ފުލުހުންނަށް އެންމެ ބޮޑު ގެއްލުމެއް ލިބުނީ 8 ފެބްރުއަރީގަ. 1/2 https://t.co/CmaUlXszbq\n— Mohamed Jameel Ahmed (@MJameelAhmed) September 1, 2020\nފެބްރުއަރީ 8 ގެ ހަމަނުޖެހުންތަކުގައި، އައްޑޫގައި އޭރު ހުރި ޓްރެއިނިން ސްކޫލްގައި ވެސް ރޯކޮށް ވަނީ އަންދާލައިފަ އެވެ.\nއެ ދުވަހުގެ ހަމަނުޖެހުމުގެ ބައެއް ފޮޓޯތައް ވެސް ޖަމީލްގެ ޓުވީޓުގައި ހިމެނުއްވި އެވެ.\nއެމްޑީޕީގެ ލީޑަޝިޕުން ސަލާމަތީ ބާރުތަކަށް ޖެއްސުންކޮށް އަނިޔާކުރުމަށް ގޮވައި ހިންގާފައިވާ ކަންކަމަށް ފުލުހުންނާއި ސިފައިންގެ ކިބައިން މަޢާފަށް އެދެންޖެހޭ. މަޖިލީހުގެ އެމްޑީޕީ މެމްބަރުންނަށްވެސް ފުލުހުންގެ ޚިދުމަތުގެ މުޙިންމުކަން އުނގަންނައިދޭންޖެހޭ. 2/2 pic.twitter.com/Qy2NIOxyw2\n"އެމްޑީޕީގެ ލީޑަޝިޕުން ސަލާމަތީ ބާރުތަަކަށް ޖެއްސުންކޮށް އަނިޔާ ކުރުމަށް ގޮވައި ހިންގާފައިވާ ކަންކަމަށް ފުލުހުންނާއި ސިފައިންގެ ކިބައިން މާފަަށް އެދެން ޖެހޭ. މަޖިލީހުގެ އެމްޑީޕީ މެމްބަރުންނަށް ވެސް ފުލުހުންގެ ހިދުމަތުގެ މުހިއްމުކަން އަންގައިދޭން ޖެހޭ،" ޖަމީލް ވިދާޅުވި އެވެ.\nކުރީގެ ރައީސް ޔާމީންގެ ސަރުކާރުން ހުޅުމާލޭގައި އިމާރާތްކުރި، ފުލުހުންގެ އާ މަރުކަޒު.\nޔާމީންގެ ވެރިކަމުގައި ނައިބު ރައީސް ކަމުން ދުރުކުރުމުން ޖަމީލް އޭރުގެ އިދިކޮޅު ފަރާތްތަކާ ގުޅިވަޑައިގެން އެމްޑީޕީއާ އެކު ވެސް މަސައްކަތްޕުޅު ކުރެއްވި އެވެ. އެކަމަކު އެކަމަކު، ޔާމީނަށް ވެރިކަން ގެއްލި، އެމްޑީޕީ ހިމެނޭ ކޯލިޝަނަށް 2018 ގައި ވެރިކަން ލިބި، ސިޔާސީ މަސްރަހަށް އައި ބޮޑެތި ބަދަލުތަކާ އެކު، ޖަމީލް އަނެއްކާ ވެސް ހުންނެވީ ޔާމީނާ އެކު އެވެ. އެ މަނިކުފާނަކީ މިހާރު ޔާމީންގެ ޕީޕީއެމް/ޕީއެންސީ ކޯލިޝަންގެ އެޑްވައިޒަރެވެ.\nހުޅުމާލޭގެ ފުލުހުންގެ އާ މަރުކަޒު މި ހުޅުވީ، ދިވެހި ފުލުހުންގެ ޚިދުމަތް މަދަނީ ބަޔަކަށް ބަދަލުކުރިތާ 16 އަހަރު ފުރުމުގެ ދުވަހާ ވެސް ގުޅުވައިގެންނެވެ. ސިފައިންނާއި ފުލުހުން ވަކި ދެ މުއައްސަސާއަކަށް ބަދަލުކުރީ ސެޕްޓެމްބަރު 1، 2004 ގަ އެވެ.\nރައީސް މުހައްމަދު ނަޝީދު އެމްޑީޕީ ދިވެހި ސަރުކާރު ޑރ. މުހައްމަދު ޖަމީލް އަހުމަދު ހުޅުމާލެ ހުޅުޖެހުން ފެބްރުއަރީ 8 އިދިކޮޅު ފަރާތްތައް ފުލުހުން އައްޑޫ ޕޮލިސް އެމްއެންޑީއެފް ދިވެހި ސިފައިން\n31 ކޮމެންޓް, 60 ރިއެކްޝަންސް\nމީނަ ފުރަތަމަ ރައްޔިތުން ކިބައިން މާޢާފަށް އެދިބަލަ....!\nމިފަސް އަހަރު ޔާނު ހެދިތަންތަން ހުޅުވާ ނިމިނޭނެތަ އެހެން ކަމެއް މިވެރީންނަކަށް ނުވާނެ\nފުރަތަމަ މިކަލޭގެ ޔާމީނަށް ގޮވި އެއްޗެއްސަށް މާފައްއެދެންވީނު ؟\nނޫސް ތަކުން އެބަޖެހޭ ލިޔުމުގަ މި ނޫން ގޮތް ގޮތަށް ލިޔަން، ދައުލަތުން ކުރަމުންދާ މަސައްކަތް ފެށޭނީ ކޮންމެވެސް މީހެއްގެ ވެރިކަމުގަ އަދި ނިމޭނީ ވެސް ކޮންމެވެސް މީހެއްގެ ވެރިކަމުގަ. މި ޤައުމުގަ ރައްޔަތުންނަށް ނެތް އެއްވެސް ވެރިއެއްގެ އަމިއްލަ ފައިސާ ހަރުދު ކޮށްގެން ކަމެއ ކޮށްދީފަކާ އެއް.\nމިޖަމީލަކީވެސް މިގައުމަށް ޖެހިފައިވާ ބޮޑުމުސީބާތެއް.\nޖަމީލޫ، މަބުނީ ޖަމީލުގެ ކިބައިން ޔާމީނު މާފަށް އެދެން ޖެހޭހޭ، އަޅެ ޖަވާބެއް ދީބަލަ، ލަދު.........\nއެތަނެއްތަރައްގީ ކުރާނީ އެތަނެއްދެކެ ލޯބިވާބަޔަކު.\nބަލަ ތި ތަނަކީ ހުޅުނާލޭ ޑެވެލޮޕްމަންޓް ޕލަނ ފަ ވެސް އިންތަނެއް ވަކިމީހެއްގެ ކަމެއް ނޫން، ތެންކްޔޫ އެހްޑީސީ. ޖަމީލޫ ކަންކަން ސިޔާސީކޮށް ފުތުނަ އުފެއްދުން ހުއްޓާލާ.\nބުނާކަށް މިވަރުގެ ކަމަކާއި ދިމަލެއްނުވޭ. މިބޭޅާއަކަށް މިރާއްޖެއަކުނެތް ރަގަޅުއެކަކުވެސް. ރައީސްޔާމީނު ކައިރީ ނައިބަކަށްއުޅެ ކުއްލިއަކަށް ވީއެއްނޭގި ފިލައިގެން ގައުމުންބޭރަށް. ސިޔާސީޕާޓީއެއް ކައިރީ ފޮއިދުވަހު ނުއުޅެވޭ. އިހަށް ކަމުނުދިޔަތަން ފަހުން އެވަރެއްނެތި އެބަދޭ. މިހާރު ބުރުހަމަވެ އެއްކަލަ ފިލަންދުއްވައިގަތް ހިސާބަށް އާދެވި މަޑުޖެހިފަ.


ދުވާލަކު ތިން ތަށި ކޮފީ ބުއިމުން މައިގްރެއިންއަށް މަގުފަހިވޭ\nAugust 14, 2019 17:51:13\nދުވާލަކު ތިން ތަށި ނުވަތަ އެއަށްވުރެ ގިނައިން ކޮފީ ބުއިމަކީ މައިގްރެއިންގެ ނުރައްކާ ބޮޑުކޮށްދޭ ކަމެއް ކަމަށް މިދިޔަ ހަފްތާގައި ޝާއިރުކުރި ދިރާސާއަކުން ދައްކައިފި އެވެ.\nދުނިޔޭގެ އެކި ހިސާބުތަކުން އެއް ބިލިއަނަށްވުރެ ގިނަ މީހުންނަށް މައިގްރެއިންގެ މައްސަލަތައް ޖެހިފައިވާއިރު، މައިގްރެއިން އަކީ ދުނިޔޭގައި ތިންވަނައަށް އެންމެ އާންމު ބަލި ކަމަށް އެމެރިކާގެ ބެތު އިސްރާއީލް ޑީކަނެސް މެޑިކަލް ސެންޓަރ (ބީއައިޑީއެމްސީ)ގެ ދިރާސާވެރިން ބުނެއެވެ.\nގަދައަށް ބޮލުގައިރިއްސުމުގެ އިތުރުން މޭނުބައިކުރުމާއި، މޫޑް ބަދަލުވުމާއި، އަލި އަދި އަޑަށް ސެންސިޓިވްވުމުގެ އިތުރުން ހެލޫސިނޭޝަންތަކަކީވެސް މައިގްރެއިންގެ ބައެއް އަލާމާތްތަކެވެ.\nއެމެރިކަން ޖާނަލް އޮފް މެޑިސިންގައި ޝާއިރުކޮށްފައިވާ މި ދިރާސާގައި ވަނީ ކެފެއިން ހުންނަ ބުއިންތަކުން މައިގްރެއިން އަށް މަގުފަހިވޭތޯ ތަހުލީލްކޮށްފަ އެވެ.\nހާވާޑް ޓީ އެޗް ޗެން ސްކޫލް އޮފް ޕަބްލިކް ހެލްތު (އެޗްއެސްޕީއެޗް)ގެ އެލިޒަބެތު މޮސްޓޯސްކައި އިސްކޮށް ހުންނަވައިގެން ކުރިއަށްގެންދިޔަ މި ދިރާސާއިން ދައްކާފައިވާ ގޮތުގައި އެޕިސޯޑިކް މައިގްރެއިން ތަޖުރިބާކުރާ ފަރާތްތަކުގެ މެދުގައި، ކެފެއިންހުރި ބުއިންތަކުގެ އެއް ތަށި ނުވަތަ ދެ ތަށި ބުއިމަކުން އެދުވަހު ބޮލުގައި ރިއްސުމާއި ގުޅުމެއް ނުވާ ކަމަށެވެ.\nއެހެންނަމަވެސް ތިން ތަށި ނުވަތަ އެއަށްވުރެ ގިނައިން ކެފެއިން ހުންނަ ބުއިންތައް ބުއިމަކީ، އެ ދުވަހު ނުވަތަ އޭގެ ފަހު ދުވަހު މައިގްރެއިން ޖެހުމުގެ ފުރުސަތު އިތުރުކޮށްދޭ ކަމެކެވެ.\nމީގެ އިތުރުން ކެފެއިން ހުރި ބުއިންތައް ވަރަށް މަދުން ނޫނީ ނުބޯ ފަރާތްތަކުގެ މެދުގައި، ކެފެއިންގެ އެއް ނުވަތަ ދެ ސާވިންގް ބުއިމަކީވެސް އެދުވަހު ބޮލުގައި ރިއްސުމުގެ ފުރުސަތު އިތުރުކޮށްދޭ ކަމެއް ކަމަށްވެސް ދިރާސާވެރިން ބުނެއެވެ.\nމޮސްޓޯސްކައި ވިދާޅުވީ ފުރިހަމަ ނިދި ނުލިބުންފަދަ ކަންތައްތަކަކީވެސް މައިގްރެއިންގެ ނުރައްކާ ބޮޑުކޮށްދޭ ކަންކަން ކަމަށްވާއިރު، ކެފެއިން އަކީ އެޓޭކް ޖެހުމަށް މެދުވެރިކޮށްދިނުމުގެ އިތުރުން މައިގްރެއިންގެ އަލާމާތްތައް ކޮންޓްރޯލްވެސް ކޮށްދޭ އެއްޗެއް ކަމަށެވެ.\nކެފެއިންގެ އަސަރު ބިނާވެގެންވަނީ ކެފެއިން ބޯ ޑޯޒް އާއި ފްރިކުއެންސީގެ މައްޗަށެވެ. އެހެންނަމަވެސް ކެފެއިންހުރި ބުއިންތައް ބުއިމުން މައިގްރެއިން ޖެހުމުގެ ނުރައްކާ ބޮޑުކޮށްދޭ ކަމަށް މާގިނަ ދިރާސާތަކަކުން ދައްކާފައި ނުވާތީ، މައިގްރެއިން ހުންނަ މީހުން ކެފެއިން ބޭނުންކުރަންވީ ވަކި މިންވަރެއް ކަނޑައެޅުމަށް ބޭނުންވާ ހެކި ނެތްކަމަށްވެސް ދިރާސާވެރިން ބުނެއެވެ.\nމި ދިރާސާގައި ބައިވެރިވި އާންމުކޮށް މައިގްރެއިންގެ މައްސަލަ ޖެހޭ 98 މީހުން ވަނީ، މަދުވެގެން ހަ ހަފްތާ ވަންދެން ކޮންމެ ދުވަހަކު ހެނދުނާއި ހަވީރު އިލެކްޓްރޯނިކް ޑައިރީތައް ފުރިހަމަކޮށްފަ އެވެ. ކޮންމެ ދުވަހަކު ބައިވެރިން ވަނީ އެދުވަހަކު ކެފެއިން އަޅާފައިވާ ކޮފީ އާއި ސައި، ސޯޑާ އަދި އެނާޖީ ޑްރިންކް ބުއި މިންވަރު ރެކޯޑްކޮށްފަ އެވެ. އަދި ބޮލުގައި ރިއްސާ މިންވަރާއި، މުއްދަތުގެ އިތުރުން ބޭނުންކުރާ ބޭސްތައް ހިމެނޭގޮތަށްވެސް ބައިވެރިން ވަނީ ދުވާލަކު ދެ ފަހަރު ރިޕޯޓްކޮށްފަ އެވެ. ދިރާސާވެރިން ވަނީ މި މަޢުލޫމާތުތައް ބޭނުންކޮށްގެން ކެފެއިންހުރި ބުއިންތައް ބޭނުންކުރާ ދުވަހު މައިގްރެއިން ޖެހޭ މިންވަރާއި، އެފަދަ ބުއިމެއް ބޭނުންނުކުރާ ދުވަހު މައިގްރެއިން ޖެހޭ މިންވަރު އަޅާބަލާފައެވެ.\nކެފެއިންގެ އެއް ސާވިންގް އަކީ އަށް އައުންސު ނުވަތަ އެއް ޖޯޑު ކޮފީ، ހަ އައުންސު ސައި، 12 އައުންސުގެ ސޯޑާ ދަޅެއް ނުވަތަ ދެ އައުންސު އެނާޖީ ޑްރިންކެއް ކަމަށް މޮސްޓޯސްކައި ވިދާޅުވި އެވެ. އެ ސާވިންގްތަކުގައި 25 މިލިގްރާމާއި 150 މިލިގްރާމާއި ދެމެދުގެ އަދަދަކަށް ކެފެއިން އެކުލެވިގެންވާއިރު، މައިގްރެއިންގެ ނުރައްކާ ބޮޑުވަނީ ކިހާ މިންވަރަކަށް ކެފެއިން ހުރުމުންތޯ ބުނެވޭނެ ގޮތެއް ނެތް ކަމަށްވެސް އޭނާ ވިދާޅުވި އެވެ.\nކޮފީ ކެފެއިން މައިގްރޭން


Personal Computers ge roadha promotion ge naseebuverin hovaifi | Mihaaru\nދިއްފުށި އަރާމް ހޮލިޑޭސް އެންޑް ސްޕާގެ ޗުއްޓީ ޕެކޭޖު ލިބުނީ އީމާ (ވ) އަށް އިނާމު ހަވާލު ކުރަނީ.\nޕާސަނަލް ކޮމްޕިއުޓާސްގެ ރޯދަ ޕްރޮމޯޝަންގެ ނަސީބުވެރިން ހޮވައިފި\n21 ޖޫން 2018 - 16:36\nފުޅާ ދާއިރާއެއްގައި ކޮމްޕިއުޓަރާއި އެ އާ ގުޅޭ ގިނަ ސާމާނުތައް ވިއްކާ ޕާސަނަލް ކޮމްޕިއުޓާސް އިން މި އަހަރުގެ ރޯދަ މަހު ހިންގި ޕްރޮމޯޝަންގެ ނަސީބުވެރިން ހޮވައި، އެ މީހުންނާ އިނާމުތައް އިއްޔެ ހަވާލުކޮށްފި އެވެ.\n"ޕީސީ ރޯދަ ޕްރޮމޯޝަން" ގެ ނަމުގައި މިދިޔަ އޭޕްރީލް 27 އިން މި މަހުގެ 13 ވަނަ ދުވަހުގެ ނިޔަލަށް ކުރިއަށް ގެންދިޔަ މި ޕްރޮމޯޝަންގައި، ޕާސަނަލް ކޮމްޕިއުޓާސް އިން 1،000ރ. އަށް ވުރެ މަތިން ވިޔަފާރި ކުރި މީހުންނަށް ބައިވެރި ވުމުގެ ފުރުސަތު ލިބުނެވެ.\nޕާސަނަލް ކޮމްޕިއުޓާސް އިން ބުނި ގޮތުގައި އިއްޔެ ވަނީ މި ޕްރޮމޯޝަންގެ ތިން ނަސީބުުވެރިން ހޮވައި، އެ މީހުންނާ އިނާމުތައް ހަވާލު ކޮށްފަ އެވެ.\nއޮޅުވެލި ބީޗް ރިސޯޓުގެ ޗުއްޓީ ޕެކޭޖު ލިބުނު އަތޫފް (ވ-2) އަށް އިނާމު ހަވާލު ކުރަނީ.\nޕްރޮމޯޝަންގެ ބޮޑު އިނާމެއްގެ ގޮތުން، ގުރުއަތުން ހޮވުނު ތިން މީހަކަށް އޮޅުވެލި ބީޗް ރިސޯޓާއި މާފުށީގެ އެރީނާ ބީޗް ހޮޓެލްސް އަދި ދިއްފުށި އަރާމް ހޮލިޑޭސް އެންޑް ސްޕާ އިން ދެ މީހަކަށް ހުރިހާ ކަމެއް ހިމެނޭ ގޮތަށް ޗުއްޓީ ޕެކޭޖެއް ދިނެވެ.\nއޭގެ ތެރެއިން، އޮޅުވެލި ބީޗް ރިސޯޓުގެ ޗުއްޓީ ޕެކޭޖު ހަސަން އަތޫފަށް ލިބުނު އިރު، މާފުށީގެ އެރީނާ ބީޗް ހޮޓެލްސްގެ ޗުއްޓީ ޕެކޭޖު ލިބުނީ މުހައްމަދު ޒައިން އާދިލް އަށެވެ. ދިއްފުށި އަރާމް ހޮލިޑޭސް އެންޑް ސްޕާގެ ޗުއްޓީ ޕެކޭޖު ލިބުނީ އައިޝަތު އީމާ އަށެވެ.\nމާފުށީގެ އެރީނާ ބީޗް ހޮޓެލްސްގެ ޗުއްޓީ ޕެކޭޖު ލިބުނީ ޒައިން (ވ) އަށް އިނާމު ހަވާލު ކުރަނީ.\nޕާސަނަލް ކޮމްޕިއުޓާސްގެ ޑިރެކްޓަ ސޭލްސް އެންޑް މާކެޓިން، އަލީ ރިޔާޒް ވިދާޅުވީ، ތަފާތު އިނާމުތަކާ އެކު ކުރިއަށް ގެންދިޔަ ޕްރޮމޯޝަނަށް ވަރަށް ބޮޑު ތަރުހީބެއް ލިބުނު ކަމަށެވެ. އަދި އެފަދަ އެހެން ޕްރޮމޯޝަންތައް ކުރިއަށް އޮތް ތަނުގައި ވެސް ބާއްވާނެ ކަމަށް އޭނާ ވިދާޅުވި އެވެ.\nޕާސަނަލް ކޮމްޕިއުޓާސްގެ ރޯދަ ޕްރޮމޯޝަންގައި، އެ ތަނުގެ ހުރިހާ މުދަލަކުން 30 ޕަސެންޓާ ހަމައަށް ޑިސްކައުންޓު ދިނެވެ. އަދި، ހޮވާލެވޭ ބައެއް ޚާއްސަ އައިޓަމްތަކުން 60 ޕަސެންޓާ ހަމައަށް ވެސް ޑިސްކައުންޓު ދިނެވެ.\nއިތުރު ލިޔުންތައް ލަކީ ޑްރޯ ވިޔަފާރި ޕްރޮމޯޝަން ޕާސަނަލް ކޮމްޕިއުޓާސް ރޯދަ މަސް 2018\nރެއިންބޯގެ ރޯދަ ސޭލްގެ ނަސީބުވެރިން ހޮވައިފި


Covid-19: Hashiganduge dhifaaee nizaamu varugadha kuraanee kihineh?\nދިފާއީ ނިޒާމު ވަރުގަދަ ކުރުމަށް މޭވާ އާއި ތަރުކާރީ ބޭނުންވޭ--\nކޮވިޑް 19: ހަށިގަނޑުގެ ދިފާއީ ނިޒާމު ވަރުގަދަ ކުރާނީ ކިހިނެއް؟\n12 ސެޕްޓެމްބަރ 2020 - 14:55:57\nކޮވިޑް-19 އަކީ ދުނިޔެއަށް މުޅިން އާ ބައްޔަކެވެ. އެހެންކަމުން މި ބައްޔާ ބެހޭ މާ ގިނަ މައުލޫމާތެއް ވެސް ނޭނގެ އެވެ. ކޮވިޑް-19 އާ ދެކޮޅަށް ހަށިގަނޑުގެ ދިފާއީ ނިޒާމު ވަރުގަދަ ކުރެވޭނެ ގޮތްތަކެއް ވޭތޯ އެއީ ބައެއް ބައެއް މީހުންގެ ހިތުގައި އުފެދިދާނެ ސުވާލެކެވެ.\nޔޫރޮޕިއަން ފިޑް އިންފޮމޭޝަން ކައުންސިލުން ބުނާ ގޮތުގައި ވަކި ކާ އެއްޗެއްގެ ސަބަބުން ނުވަތަ ވަކި ޑަޔެޓެއްގެ ސަބަބުން ކޮވިޑް-19 އާ ދެކޮޅަށް ހަށިގަނޑުގެ ދިފާއީ ބާރު ވަރުގަދަކޮށްދޭ ކަމެއް އަދި ދިރާސާތަކުން ހޯދިފައެއް ނުވެ އެވެ.\nއެކަމަކު ބައެއް ކަހަލަ މާއްދާތަކަކީ އާއްމު ގޮތެއްގައި ހުރިހާ ބައްޔަކުން ވެސް ހަށިގަނޑު ދިފާއުކޮށްދޭން އެހީވެދޭ މާއްދާތަކެކެވެ. އޭގެ ތެރޭގައި ކޮޕާ، ފޮލޭޓް، އަޔަން، ސެލޭނިއަމް، ޒިންކް، ވިޓަމިން އޭ، ބީ6، ބީ12، ސީ އަދި ޑީ ހިމެނެ އެވެ.\nއާއްމު ގޮތެއްގައި ސިއްހީ ފަރާތްތަކުން ލަފާދެނީ ރަނގަޅު ސިއްހަތެއްގައި ހުރުމަށް ހަށިގަނޑަށް ފައިދާ ހުރި، ބެލެންސްޑް ޑަޔަޓެއް ނެގުމަށެވެ. އެފަދަ ޑަޔަޓެއްގައި ކުރިން ފާހަގަކުރި މާއްދާތައް ފަސޭހައިން ހަށިގަނޑަށް ލިއްބައިދޭ މޭވާ އާއި ތަރުކާރީ ގިނައިން އެކުލެވޭނެ އެވެ.\nރަނގަޅު ޑަޔަޓެއްގެ އިތުރުން ޖިސްމާނީ ގޮތުން ހަރަކާތްތެރިވުމާއި، ސްޓްރެސް ކުޑަ ކުރުމާއި، އެކަށީގެންވާ މިންވަރަށް ނިދުމަކީ ވެސް ހަށިގަނޑުގެ ދިފާއީ ނިޒާމު ވަރުގަދަ ކުރުމަށް މުހިއްމު ކަންކަމެވެ.\nމިހާތަނަށް ހޯދިފައިވާ ދިރާސާތަކުން ދައްކާ ގޮތުގައި ކޮވިޑް-19 އިން ރައްކާތެރިވުމަށް އެންމެ ރަނގަޅު ގޮތްތަކަކީ ސާފުތާހިރުވުމާއި، ގިނައިން އަތް ދޮވުމާއި، ގައިދުރުކަން ބެހެއްޓުމާއި، ބަލި ޖެހޭ މީހުން އެކަހެރި ކުރުމެވެ.


އެޑިޓަރު5އޯގަސްޓު 2020 12:52\nއިންޑިއާ ސިފައިން ކަޝްމީރުގައި\nމިއަދަކީ އިންޑިޔާގެ މައި ސަރުކާރުގެ އަތްދަށަށް ކަޝްމީރު ވެއްޓުނު ދުވަހަށް އެއް އަހަރު ފުރޭ ދުވަހެވެ.\nމިކަންވެގެންދިޔައީ އިންޑިޔާގެ ޤާނޫނު އަސާސީން ކަޝްމީރަށް މިނިވަންކަމުގެ މިންވަރެއް ޔަޤީންކޮށްދިން މާއްދާ 370 އިންޑިޔާގެ ޤާނޫނު ހަދާ މަޖިލީހުން އުވާލުމުންނެވެ. ބައި މިލިޔަން އިންޑިޔާ ސިފައިން ޤާއިމުވެ ތިބޭ ކަޝްމީރަށް ދެން ފެނުނީ އެތައްހާސް އިންޑިޔާ ސިފައިން (ބައެއް ރިޕޯޓު ތަކުން ދައްކާނަމަ 35،000) އެ ސަރަހައްދަށް އަރާތަނެވެ. އިންޓަނެޓާއި ފޯނު ފަދަ މުވާސަލާތީ ގުޅުންތައް އިންޑިޔާއިން ކަނޑާލިއެވެ. ޗެކުޕޮއިންޓުތައް ޤާއިމުކުރެވުނެވެ. ނޫސްވެރިންގެ މަސައްކަތާއި ދެކޮޅަށް ފިޔަވަޅު އެޅުނެވެ. ސިޔާސީ އަދި މަދަނީ ލީޑަރުން އެތައް މަހަކަށް ބަންދުކުރެވުނެވެ.\nއިންޑިޔާގެ އުތުރުގައި އައު ޣައްޒާއެއް ބިނާކުރެވުނެވެ.\nކަޝްމީރަކީ އިންޑިޔާގައި މުސްލިމުންގެ އާބާދީ އެންމެ ބިޔަ އެއް ސަރަހައްދެވެ. އާބާދީގެ %97 އަކީ މުސްލިމުންނެވެ.\n"އިންޑިޔާ" އޭ ކިޔުނު ޤައުމެއް ވުޖޫދަށް އައުމުގެކުރިން ކަޝްމީރު އޮތީ "ދޮގްރާ"އޭ ކިޔުނު ހިންދޫ ޚާންދާނެއްގެ ރަސްކަމުގެ ދަށުގައިއެވެ. ދޮގްރާއިންގެ އަނިޔާވެރިކަމުގެ ހަނދާން ހުރި ކަޝްމީރުގެ މީހުން އަދިވެސް ދުނިޔޭގައި އެބަތިއްބެވެ. އިނގިރޭސީންގެ ބާރުން ވީއްލިގެން ދިޔަ "އިންޑިޔާ" އާއި ކަޝްމީރު ގުޅުމަށް ފަހު، ހިންދޫ "ދޮގްރާ" ޚާންދާނުގެ ބާރު ކެނޑިއްޖެއެވެ. އިންޑިޔާގެ އެހެން ސަރަހައްދުތަކަށް ނުދެވޭ މިނިވަންކަމެއް ކަޝްމީރުގެ ސަރަހައްދަށް ދެވުނެވެ.\nވޭތުވެދިޔަ އަހަރަކީ ކަޝްމީރަށް ތަރައްޤީ އާއި ތަހުޒީބު ލިބުނު އަހަރެއްކަމަށް އިންޑިޔާ ސަރުކާރުގެ ޗަމްޗާއިން ސިފަކުރަމުން އެބަދެއެވެ. ޖުލައި މަހު ރެޖިސްޓަރު ކުރެވުނު، އަސްލުނޫން ނަމާއި ފޮޓޯ ޖަހާފައިހުރި ޓުވިޓާ އެކައުންޓުތަކަކުން #ނަޔާކަޝްމީރު ގެ ހޭޝްޓެގު އަޅުވައިގެން އިންޑިޔާގެ ސަރުކާރަށް ސަނާކިޔަން ފެށިއެވެ. މި އެކައުންޓުތަކުން ކަޝްމީރުގެ ކަންކަން "އަބަދަށް އިސްލާހުވެއްޖެ" ކަމަށް ކިޔާ ކަމަށް ފާހަގަކުރެވުނެވެ.\nދިވެހިރާއްޖޭގެ ނަން މަޝްހޫރު ނޫހަކުންވެސްވަނީ އިންޑިޔާ ސަރުކާރަށް ސަނާކިޔުމުގައި ބައިވެރިވެފައިއެވެ.\nކަޝްމީރުގެ ރައްޔިތުން ޤަބޫލުކުރާގޮތުގައި، ކަންކަން ވަރަށް ތަފާތެވެ. ބައެއް މީހުން ޤަބޫލުކުރާގޮތުގައި، ކަޝްމީރު ވަނީ ދޮގްރާ ޚާންދާން ފަދަ ވެރިކަމެއްގެ އަނިޔާވެރިކަން އަނެއްކާވެސް ތަހައްމަލުކުރަން ޖެހިފައިއެވެ.\nއިންޑިޔާގެ އާސިޔާސަތުތަކުގެ ފެށުން...\n1947 ގައި ކަޝްމީރު ދޮގްރާއިންގެ ކިބައިން މިނިވަންވީއްސުރެ، ކޮންމެ އަހަރަކު ޖުލައި 13 ގައި އެ ސަރަހައްދުގެ ދާޚިލީ ސަރުކާރުން ޝަހީދުންގެ ދުވަހެއް ފާހަގަކުރިއެވެ. އެއީ އެ ސަރަހައްދުގައި ބަންދު ދުވަހެކެވެ. ކަލަންޑަރު ތަކުގައި ފާހަގަކޮށްފައިވާ ދުވަހެކެވެ. މިދުވަހަކީ 1931 ގައި ދޮގްރާ އަނިޔާވެރިކަމާއި ދެކޮޅަށް ނުކުތް ޢަބްދުލް ޤަދީރު ޣާޒީ ސުރިނަގަރުގެ މައި ޖަލުގައި ބަންދުކުރުމުން އެކަމާއި ދެކޮޅަށް މުޒާހަރާކުރަން އެއްވި ދުވަހެވެ. ދޮގްރާއިންގެ ސިފައިން މިމުޒާހަރާއަށް ރައްދު ދިނީ ބަޑިންނެވެ. 22 އަންހެނުންނާއި ފިރިހެނުން ޤަތުލުކުރިއެވެ.\nމިފަހަރު، 2020 ގެ ޖުލައި 13 ގައި ޝަހީދުންގެ ދުވަސް ކަޝްމީރުގެ އާ ސަރުކާރުން ފާހަގައެއް ނުކުރިއެވެ. އެހެން އާންމު ދުވަހަކާއި އެއްފަދައެވެ. މިއީ ކީއްވެގެން ނިންމި ނިންމުމެއް ކަމެއް އެއްވެސް ރަސްމީ މަސްދަރަކުން އިޢުލާނެއްނުކުރެއެވެ.\nމިއަހަރުގެ އޭޕްރިލް މަހު، އިންޑިޔާއިން ހަމަޖެއްސި ޖައްމު އާއި ކަޝްމީރުގެ އެޑްމިނިސްޓްރޭޝަނުގެ ފުރަތަމަ ބައްދަލުވުމުގެ ފޮޓޯ މީސްމީޑިޔާގައި ދައުރުކުރަންފެށުމުން، ވަރަށް ގިނަމީހުންނަށް އިހުސާސްވީ ހިތްދަތިކަމެވެ. ފޮޓޯގައި ތިބި 19 މީހުންގެ ތެރޭ ހުރީ އެންމެ މުސްލިމެކެވެ. ފާރޫޤު އަޙްމަދު ލޯނޭއެވެ. ދެން ތިބީ ހުސް ހިންދޫއިންނެވެ.\nމިފޮޓޯނެގި އިރު، ކަޝްމީރުގެ ބައެއް މަދަނީ އަދި ސިޔާސީ ލީޑަރުން ހައްޔަރުން ދޫކޮށްލެވުނަސް، އަނެއްބަޔަކު ތިބީ ބަންދުގައިއެވެ. ދޫކޮށްލާބަޔަކު ދޫކޮށްލަނީ އިންޑިޔާ ސަރުކާރަށް ފާޑުނުކިޔުމަށް އެންގުމަށްފަހުކަމަށް ހިއުމަން ރައިޓްސް ވޮޗް އިން ތުހުމަތުކުރެއެވެ.\nޕަންޑިތުންނާއި އިޒްރޭލުގެ ތައްގަނޑު\nއިންޑިޔާއިން ކަޝްމީރަށް ކުރާ އަނިޔާ މީހުންގެ ހިތްތަކަށް ތަސައްލީ ކުރުމަށްޓަކައި ދައްކަނީ ކަޝްމީރީ ޕަންޑިތުންގެ ޙައްޤުތަކުގެ ބަހަނާއެވެ. ކަޝްމީރީ ޕަންޑިތުންނަކީ ކަޝްމީރަށް ނިސްބަތްވާ ހިންދޫދީނުގެ މީހުންނެވެ. މިމީހުންވަނީ 1989 ގެ ކަޝްމީރު އިންތިފާޟާ އާއި ގުޅިގެން އެސަރަހައްދު ދޫކޮށް ހިޖުރަކޮށްފައިއެވެ. 1 ލައްކައެއްހާ ހިންދޫއިން ހިޖުރަކުރިކަމަށް ރިޕޯޓުތަކުން އެނގެއެވެ.\nކަޝްމީރީ ޕަންޑިތުންގެ ވާހަކަތަކާއި، އެމީހުންގެ ޙައްޤުތައް ހޯދައިދޭން އިންޑިޔާގެ ސަރުކާރުން ގަދައަޅާ މަސައްކަތްކުރާކަމަށް ދައުވާކުރާއިރު، 1989 އާއި އަދާއިހަމަޔަށް ކަޝްމީރުގެ މުސްލިމުންނަށް ލިބިފައިވާ އަނިޔާތަކުގެ ވާހަކައެއް ނުދެކެވެއެވެ. 2019 ގެ ޖުލައިމަހު އ.ދ. އިންވަނީ ކަޝްމީރުގައި ލާއިންސާނީ ޢަމަލުތައް ހިންގާކަމުގެ ތުހުމަތު އިންޑިޔާގެ ސަރުކާރަށް ކޮށްފައިއެވެ. ހަމައެއް ލަމައެއްނެތި އިންޑިޔާ ސިފައިން އާންމު ރައްޔިތުން މަރާފައިވާކަމަށްވެސް އެމްނެސްޓީ އިންޓަނޭޝަނަލްގެ ތަޙުޤީޤުތަކުން ހޯދައިފިއެވެ. މިސާލަކަށް، 2018 ގެ މާރިޗްމަހު6ރައްޔިތުން ޤަތުލުކުރުމަށްފަހު، އިންޑިޔާ ސިފައިން ބަހަނާދެއްކީ އެމީހުންނީ ހަނގުރާމަވެރިން ކަމުގައިއެވެ . "ކައުންޓަރ-އިންސާރޖެންސީ" އޮޕަރޭޝަންތަކުގައި ޙަރަކާތްތެރިވާ ސިފައިންނާއި ދެކޮޅަށް ޖިނާއީ ފިޔަވަޅު އަޅަން އިންޑިޔާގެ ޤާނޫނުތަކުން ހުރަސް އަޅައެވެ.\nބީޖޭޕީ ސަރުކާރަކީ މިފަދަ ޢަމަލުތަކަށް ހިތްވަރުދޭ ސަރުކާރެއްކަމަށް ބައެއް ފަރާތްތަކުން ޤަބޫލުކުރެއެވެ.\n2018 ގައި 8 އަހަރުގެ އަންހެންކުއްޖަކު ރޭޕްކޮށްފައި މަރާލާފައިއޮއްވާ ފެނުމުން، އެކަމުގައި ހައްޔަރުކުރެވުނީ ޑީޕަކް ކަޖޫރިޔާ ނަމަކަށް ކިޔުނު އިންޑިޔާ ފުލުހެކެވެ. ބީޖޭޕީ އާއި ހަރުކަށި ހިންދޫފިކުރުގެ އެހެން ޕާޓީ އަކުން 5،000 މީހުން އެއްކޮށްގެން ރޭޕް ކުރިމީހާ ދޫކޮށްލުމަށް ގޮވާލަމުން މުޒާހަރާކުރިއެވެ.\nކަޝްމީރުގެ މީހުން ޤަބޫލުކުރާގޮތުގައި، އިންޑިޔާގެ ސަރުކާރުގެ މަޤުޞަދަކީ ބަޔަކަށް ޙައްޤުތަކެއް ހޯދައި ދިނުމެއް ނޫނެވެ. މަޤްޞަދަކީ %97 މުސްލިމް ކަޝްމީރުގެ އާބާދީގައި ހިންދޫއިންގެ އަތްގަދަ ކުރުމެވެ. ކަޝްމީރުގެ ބިމުގައި ކަޝްމީރުގެ ރައްޔިތުން ބީރައްޓެހީންނަށް ހަދާށެވެ.\nއަމިތު ޝާހު، އިންޑިޔާގެ ދާޚިލީވަޒީރު، ވަނީ "އާ ކަޝްމީރުގައި" ("ނަޔާ ކަޝްމީރު") ހިންދޫއިންނަށް ޚާއްޞަ 10 ޝަހަރެއް ހަދައިދޭނެކަމަށް ވައުދުވެފައެވެ. މީގެ 30 އަހަރުކުރިން ކަޝްމީރުން ހިޖުރަކުރި ޕަންޑިތުން ވަޒަންވެރިކުރުމުގެ މަޝްރޫޢުތަކެއް ރާވާ، އަދި ކަޝްމީރުވާދީގައި ކުރިންހުރި ހުރިހާ ފައްޅިތައް އަލުން ރާނާ އާބާތުރަފިލުވާނެކަމަށްވެސް ޝާހު ވައުދުވިއެވެ. މިކަމަށް "ބްލޫޕްރިންޓެއް" ތައްޔާރު ކޮށް ނިމެނީކަމަށް ބުންޏެވެ. އަމިތު ޝާހު މިހެން އިޢުލާނުކުރުމުގެ ކުރިން 2019 ގެ ފަހުކޮޅު އިންޑިޔާއިން ނިއު ޔޯކަށް ކަނޑައަޅާފައިހުންނަ ސަފީރެއް ކަމަށްވާ ސަންޑީޕު ޗަކަރްވޮރުތީވަނީ އިންޑިޔާއިން ކަޝްމީރުގެ އާބާދީ އާއި މެދު ރާވާރޭވުންތަކަކީ "އިސްރާއީލުގެ ތައްގަނޑުގެ މައްޗަށް" ރާވާރޭވުމެއް ކަމަށް ބުނެފައިވެއެވެ. އަދުގެ އިންޑިޔާ ސަރުކާރުވަނީ މިތައްގަނޑާއި އެއްގޮތަށް ކަންކަން ކުރަން "އަޒުމު ކަނޑައަޅައިގެން" ކަމަށްވެސް އޭނާ ބުންޏެވެ.\nކަޝްމީރުގެ އާބާދީ ބަދަލުކުރުން\nކަޝްމީރީ ޕަންޑިތުން ނޫން އެހެން މީހުންވެސް ކަޝްމީރު ވާދީގައި ވަޒަންވެރިކުރުވައިގެން އާބާދީ ބަދަލުކުރުމުގެ މަސައްކަތް އިންޑިޔާއިން މިހާރު ވަނީ ފަށާފައެވެ.\nމާއްދާ 370 އިން ކަޝްމީރުގެ ސަރަހައްދީ ސަރުކާރަށް ކަޝްމީރުގެ ދާއިމީ ރަށްވެހިކަމުގެ ޝަރުޠުތައް ކަނޑައެޅުމުގެ ބާރު ދިނެވެ. ނަމަވެސް، މި މާއްދާ އުވާލުމުން، މިބާރުތައް ކެނޑި، އިންޑިޔާ ރައްޔިތުންނަށް މުޅި ކަޝްމީރު ވާދީ ހުޅުވާލެވުނު ފަދައެވެ.\nމިއަހަރުގެ މެއި މަހުގައި، 25،000 މީހުންނަށްވަނީ ކަޝްމީރުގައި "ޑޮމިސައިލް" (ރަށްވެހިކަމުގެ) ސެޓުފިކެޓު ދެވިފައިއެވެ. ޚަބަރުލިބޭގޮތުން، މި ސެޓުފިކެޓަށް އެދުނީ 30،000 މީހުންނެވެ. ލިބޭ ކޮންމެ އެޕްލިކޭޝަނެއް 14 ދުވަސްތެރޭ ޕްރޮސެސްކޮށް، އެޕްލިކޭޝަންގެ ވާހަކަތަކުގެ ތެދުދޮގު އޮޅުންފިލުވައި، ސެޓްފިކެޓް ދޫކުރަންޖެހޭކަމަށް އިންޑިޔާ މައި ސަރުކާރުންވަނީ ކަޝްމީރުގެ ސަރުކާރަށް އަންގާފައިއެވެ. 14 ދުވަހަށް ވުރެން ގިނަމުއްދަތެއްނަގާ ކޮންމެ އެޕްލިކޭޝަނަކަށް 50،000 އިންޑިޔާ ރުޕީ (ގާތްގަނޑަކަށް 10،252 ދިވެހި ރުފިޔާ) ގެ ޖޫރިމަނާއެއް އެ އެޕްލިކޭޝަނަށް ހަވާލުވެގެންހުރި މުވައްޒަފަކު ދައްކަންޖެހޭނެކަމަށްވެސް އިންޒާރުދިނެވެ.\nރަށްވެހިކަމަށް އެދެނީ ކަޝްމީރީ ޕަންޑިތުންނެއްނޫނެވެ.\nމިކަހަލަ ވާހަކަތައް، އަދި މިނޫން އެހެން ވާހަކަތައް، ބަންދުކުރެވިފައިވާ ކަޝްމީރުން ދުނިޔެތެރެޔަށް ފެތުރޭނެ ގިނަ މަގުތައް އިންޑިޔާއިން ވަނީ ބަންދުކޮށްފައި ނުވަތަ ހަނިކޮށްފައެވެ. އިންޑިޔާއިން ބަހަނާދެއްކިގޮތުގައި، އިންޓަރނެޓާއި އެހެނިހެން މުވާސަލާތީ ޚިދުމަތްތައް ކަނޑާލީ އިންޑިޔާގެ ސަރުކާރާއިދެކޮޅު މުޒާހަރާތަކާއި ހަނގުރާމަވެރިންނަށް ހުރަސް އަޅަންށެވެ. މީސްމީޑިޔާއަށް ވަނުމަށްވެސް ސަރުކާރުން ހުރަސްއެޅިއެވެ. ވީ. ޕީ. އެން. ބޭނުންކޮށްގެން މި ހުރަސްތައް ގިރާކުރަން އުޅުނު މީހުންނާއި މެދު ފިޔަވަޅު އެޅުނެވެ. ނޫސްވެރިން ޚަބަރު ފޮނުވުމަށްޓަކައި މަޖުބޫރުވީ ސަރުކާރުން ކަނޑައަޅާފައިހުންނަ މީޑިޔާ މަރުކަޒަކަށްގޮސް އިންޓަރނެޓު ބޭނުންކުރަންށެވެ.\nމިޔަށްވުރެން ހަރުކަށިގޮތްގޮތަށްވެސް ނޫސްވެރިންނާއިމެދު އިންޑިޔަށް ސަރުކާރުންވަނީ ފިޔަވަޅު އަޅާފައިއެވެ.\nކަޝްމީރުގައި ނޫސްވެރިން އަނގަބަންދުކުރުން\n2019 ގެ ޖުލައިމަހު، ޤާޟީ ޝިބްލީ ނަމަކަށް ކިޔުނު ނޫސްވެރިޔެއް ކަޝްމީރަށް އިތުރު އިންޑިޔާ ސިފައިން އަރާވާހަކަ ޓުވީޓު ކުރުމުން ޝަރީއަތެ އްނެތި އުއްތަރު ޕްރަދޭޝްގެ ޖަލެއްގައި ބަންދުކުރެވުނެވެ. އޭނާ އެޖަލުގައި ހޭދަކުރީ9މަސްދުވަހެވެ. އޭނާވަނީ ދޫކޮށްލުމަށްފަހު، އަނެއްކާވެސް ސުރިނަގަރުގެ ޖަލެއްގައި ބަންދުކުރެވިފައިއެވެ.\nހަމަ މިބީދައިން، އިތުރު ދެ ނޫސްވެރިޔަކުވަނީ އެމީހުން މީސްމީޑިޔާގައި ފާޅުކުރި ޚިޔާލުތަކަކީ "ޤައުމާއި ދެކޮޅު" ޚިޔާލުތަކަކަށްވުމުން ފުލުހުންނަށް ހާޒިރުކޮށްފައިއެވެ. "ދަ ހިންދޫ" ގައި ޝާޢިއު ކުރެވުނު ޚަބަރެއް ލިޔުނު ޕީރްޒާދާ އާޝިޤު އާއިދެކޮޅަށްވެސް ސަރުކާރުން ވަނީ ފިޔަވަޅު އަޅާފައިއެވެ. އާސިފް ސުލްޠާން ނަމަކަށް ކިޔުނު ނޫސްވެރިޔެއްވަނީ ދެ އަހަރުދުވަހަށް ޝަރިޢަތެއްނުލައި ޖަލުބަންދުކުރެވިފައިއެވެ.\nއިންޑިޔާ އާއި ދިވެހިރާއްޖެ\nމިދެކެވުނީ ކަޝްމީރުގައި ހިނގަމުންދާ ކަންކަމުގެ ތެރެއިން މަދުމިންވަރެކެވެ.\nދިވެހިރާއްޖެ އޮތީ ކަޝްމީރު އޮތް ހާލުގައެއްނޫނެވެ. ނަމަވެސް، މިއީ ދާއިމީ ހާލަތެއްނޫނެވެ. އިންޑިޔަން ނޭޝަނަލް ކޮންގްރެސްގެ ވެރިކަމުގައި، ކަޝްމީރުގެ މިނިވަންކަމުގެ ރޫހުމަރާލަން ދިމާކުރީ ނުސީދާކޮށެވެ. ވޯޓުއޮޅުވާލުމައި، ތަރައްޤީގެ ހުސް ވައުދުތަކެއް ކޮށްގެނެވެ. ސެޕްޓެމްބަރު 11 ގައި އެމެރިކާއަށް ދިން ނިރުބަވެރި ހަމަލަތަކަށްފަހު، އިންޑިޔާއިން ކަޝްމީރަށްކުރިކަމެއްކުރީ ނިރުބަވެރިކަމާއި ދެކޮޅަށް އަޅާފިޔަވަޅުތަކެއްގެ ނަމުގައިއެވެ. ރައްކާތެރިކަމާއި ސަލާމަތުގެ ނަމުގައި ކަޝްމީރުގައި 700،000 އިންޑިޔާ ސިފައިން ބޭތިއްބުނެވެ.\nމިއަދު، ދިވެހިރާއްޖޭގައި 100 ވަރަކަށް އިންޑިޔާ ސިފައިން އެބަތިއްބެވެ. ކުރީސަރުކާރުން އެސިފައިން ދިވެހި ފަސްގަނޑުންބޭލުމަށް ކުރިމަސައްކަތެއް ދިޔައީ ފެނަށެވެ. ކޮންމެ ސިފައިންގެމީހެއް ހުރީ ޑިޕްލޮމެޓިކް ޕާސްޕޯޓެއްގެދަށުގައިއެވެ. ވީމާ، ދިވެހިފަސްގަނޑުގައި މީހަކު މެރިޔަސް، އެސިފައިންގެ މީހަކާއި ދެކޮޅަށް ދިވެހިސަރުކާރަށް ފިޔަވަޅެއް ނޭޅޭނެއެވެ. ދިވެހިރާއްޖޭގައި ހުންނަ އިންޑިޔާގެ ހައި ކޮމިޝަނުން ދިވެހިރާއްޖޭގެ ނޫސްތަކުގައި ޝާއިޢުކުރާ އާޓިކަލްތަކާއި ޚަބަރުތަކަށް ނުފޫޒުފޯރުވައެވެ. އިންޑިޔާސަރުކާރަށް މީސްމީޑިޔާގައި ފާޑުކިޔާ މީހުންގެ ޓުވިޓާ އެކައުންޓުތައް ސަސްޕެންޑުވެއެވެ. 2019 ގައި ކަޝްމީރުގައި އިންޑިޔާގައި ގެންގުޅޭ ސިޔާސަތަށް ފާޑުކިޔާ ކަޝްމީރުމީހުންގެ ޓުވިޓާ އެކައުންޓުތައްވެސް ސަސްޕެންޑުކުރެވުނު ކަމުގެ ތުހުމަތު ސީ. ޕީ. ޖޭ. (ކޮމިޓީ ޓު ޕްރޮޓެކްޓް ޖާނަލިސްޓްސް) ކުރިއެވެ. ދިވެހިރާއްޖޭގެ %100 މުސްލިމް އާބާދީއަށް ބަދަލު އައިސްދާނެފަދަ ރޭވުންތައް ދިވެހިސަރުކާރުގެ އިސްވެރިން ރާވަމުންދާކަމުގެ ޚަބަރު "ދިޔަރެސް" އިންވާނީ ތަފުޞީލާއިއެކު ގެނެސްދީފައިއެވެ. ރާއްޖޭގެ ކަނޑުތައް އިންޑިޔާގެ އަސްކަރީ ބާރުތަކަށް ހުޅުވާލަންވެސް މިސަރުކާރުންވަނީ އެއްބަސްވެފައިއެވެ.\nކަޝްމީރުގެ ތާރީޚުގައި ދިވެހިންނަށް އެތަކެއް ފިލާވަޅުތަކެއްވެއެވެ. އިބުރަތްތައް ނެގެން އެބަހުއްޓެވެ. އަދަކީ ދިވެހިރާއްޖޭގެ އަވަށްޓެރިޔާގެ ނުލަފާކަން ކަޝްމީރުގެ މުސްލިމުންނަށް ދައްކާލިތާ 1 އަހަރު ފުރުނުދުވަހެވެ. ވީމާ، މި އަވަށްޓެރިޔާގެ ޙަޤީޤަތާއިމެދު ދިވެހިން ސަމާލުވެލަން އެބަޖެހެއެވެ. އިއްޔެ އިންޑިޔާގެ ބާރުގެ ދަށަށް ދިޔައީ ސިއްކީމެވެ. މިއަދު އެދަނީ ކަޝްމީރެވެ. މާދަމާ ...؟\n71 % ރުޅިއައި\nކަޝްމީރު މޯދީ ދިވެހިރާއްޖެ އިންޑިއާ ބީޖޭޕީ\nMay 23, 2020 05:00:12\nޤައުމެއް ކުޑަވުމަކީ ހައްޤު ބަސް ބުނުމަށް އޮތް ހުރަހަކަށް ވެގެން ނުވާނެ: ޣައްސާން\nDecember 21, 2019 21:51:58\nއިންޑިއާގެ މުޒާހަރާތަކުގައި 21 މީހަކު މަރުވެއްޖެ


މޯލްޑިވްސް އޭވިއޭޝަން އެކަޑަމީ ހުޅުވައިފި މޯލްޑިވްސް އޭވިއޭޝަން އެކަޑަމީ ހުޅުވައިފި\nމޯލްޑިވްސް އޭވިއޭޝަން އެކަޑަމީ ހުޅުވައިފި\nޕައިލެޓުން ތަމްރީނުކުރުމަށްޓަކައި، ދިވެހިރާއްޖޭގެ ޤައުމީ ޔުނިވަރސިޓީ އާއި މޯލްޑިވިއަން ގުޅިގެން، މޯލްޑިވިއަން އޭވިއޭޝަން އެކެޑަމީ ހުޅުވުމުގެ ރަސްމިއްޔާތު / ފޮޓޯ - މޯލްޑިވިއަން\nމޯލްޑިވްސް އޭވިއޭޝިޔަން އެކަޑަމީ ހުޅުވައިފިއެވެ. މިއެކަޑަމީއަކީ އައިލެންޑް އޭވިއޭޝަން ސަރވިސަސް ލިމިޓެޑާއި، މޯލްޑިވްސް ނެޝަނަލް ޔުނިވަރސިޓީއިން ޗެކް ރިޕަބްލިކްގެ ޕްލައިން ސްކޫލެއް ކަމަށްވާ ފްލައިންގ އެކެޑަމީއާ ގުޅިގެން ހިންގާ އެކަޑަމީއެކެވެ. އެކަޑަމީ ހުޅުވުމަށް ބޭއްވި ރަސްމިއްޔާތު ޤައުމީ ޔުނިވަރސިޓީގައި ބޭއްވި ރަސްމިއްޔާތު ޝަރަފްވެރިކޮށްދެއްވީ ރައީސުލްޖުމްހޫރިއްޔާގެ ނައިބު ފައިސަލް ނަސީމްއެވެ.\nޕައިލެޓުން ތަމްރީނުކުރުމަށްޓަކައި، ދިވެހިރާއްޖޭގެ ޤައުމީ ޔުނިވަރސިޓީ އާއި މޯލްޑިވިއަން ގުޅިގެން، މޯލްޑިވިއަން އޭވިއޭޝަން އެކެޑަމީ ހުޅުވުމުގެ ރަސްމިއްޔާތުގެ ތެރެއިން / ފޮޓޯ - ރައީސް އޮފީސް\nއައިލެންޑް އޭވިއޭޝަނާއި ދިވެހިރާއްޖޭގެ ޤައުމީ ޔުނިވަރސިޓީ ގުޅިގެން ފްލައިން ސްކޫލެއް ހިންގުމަށް ޖޮއިންޓް ވެންޗަރ ކުންފުންޏެއްވަނީ އުފައްދާފައެވެ. އޭވިއޭޝަން ދާއިރާއިން މީހުން ބިނާކުރުމަށް ޚާއްސަކޮށްގެން އުފައްދާ ފްލައިން ސްކޫލް ހިންގުމަށް ހަމަޖެހިފައިވަނީ އައްޑޫ ސިޓީ ގަން އިންޓަރނޭޝަނަލް އެއަރޕޯޓުގައެވެ.\nމޯލްޑިވްސް އޭޝިޔަން އެކަޑަމީ ހުޅުވުމަށް ބޭއްވި ރަސްމިއްޔާތުގައި ވާހަކަ ދައްކަވަމުން ދިވެހިރާއްޖޭގެ ޤައުމީ ޔުނިވަރސިޓީގެ ވައިސް ޗާންސެލާ ޑރ. މުޙައްމަދު ޝަރީފް ވިދާޅުވީ މި އެކަޑަމީއަކީ އެއަރޕޯޓު ދާއިރާގައި މަސައްކަތްކުރާ ފަރާތްތައް ތަމްރީނުކުރުމުގެ ބޭނުމުގައި އުފައްދާ އެކަޑަމީއެއް ކަމަށެވެ. އަދި މި އެކަޑަމީއަކީ ރާއްޖޭގެ ވައިގެ އުދުހުންތަކަށް އިންގިލާބީ ބަދަލެއް ގެނުވާނެ މަރުކަޒަކަށް ވެގެންދާނެ ކަމަށް އުންމީދު ކުރެވޭކަމަށްވެސް މުޙައްމަދު ޝަރީފް ވިދާޅުވިއެވެ.\n" އެއަރޕޯޓުތައް ގިނަވި ވަރަކަށް މަތިންދާ ބޯޓާއި ބެހޭ ވަޒީފާތައްވެސް އިތުރުވާނެ. އިންޖިނިއަރުންނާއި ޕައިލެޓުން. ސެކިއުރިޓީ މެނޭޖަރުންނާއި ހޮސްޓެސްއިން. ބިޒްނަސް ދާއިރާގެ މާހިރުންނާއި ހުނަރުވެރި މަސައްކަތްތެރިން. އަދި މީގެ އިތުރުން ޓިކެޓިންގ އާއި ފުރާ މީހުންނާއި ނުފެންނަ ގޮތަށް މަސައްކަތްކުރާ މި ދާއިރާގެ އެތައް މީހުންނެއް އިތުރުވެގެންދާނެ " ވައިސް ޗާންސެލަރ ޑރ. މުޙައްމަދު ޝަރީފް ވިދާޅުވިއެވެ.\nއޭވިއޭޝަން ދާއިރާއިން މީހުން ބިނާކުރުމަށް ޚާއްސަކޮށްގެން އުފައްދާ މި ފްލައިން ސްކޫލް ހިންގުމަށް ހަމަޖެހިފައިވަނީ ޗެކްރިޕަބްލިކްގެ ފްލައިން އެކަޑަމީންނެވެ. އެ އެކަޑަމީއާއި ސްކޫލް ހިންގަން ޙަވާލުކުރަން ނިންމީ އޯޕަން ޓެންޑަރިންއަށް ހުޅުވާލުމުން ލިބުނު ޕްރޮޕޯސަލްތަކަށް ބަލާ، މަސައްކަތުގެ ކޮލެޓީއާއި ތަޖުރިބާއަށް ބެލުމަށްފަހުއެވެ.\nމޯލްޑިވްސް އޭޝިޔަން އެކަޑަމީ ހުޅުވާ މިއެކަޑެމީގައި ކިޔަވަން ބޭނުންވާ ދަރިވަރުންނަށް ކޯހަށް ކުރިމަތިލުމުގެ ފުރުސަތު ވެސް ހުޅުވާލާފައެވެ. މިސްކޫލުން ކޮންމެ އަހަރަކު 80 ކުދިންނަށް ޖާގަ ދޭން ނިންމައިފައިވާއިރު، ފުރަތަމަ ބެޗުން 30 ކުދިންނަށް ޖާގަ ދިނުމަށް ވަނީ ނިންމައިފައެވެ. ފްލައިން ސްކޫލުގެ ކިޔެވުން ފަށާއިރު އެންމެ ފުރަތަމަ އިސްކަމެއްދޭނީ އޭޝިއަން އެކަޑަމީ އޮފް އެއިރޯނޮޓިކްސްއިން އައްޑޫގައި ހިންގަމުން އަންނަ ފްލައިންގ ސްކޫލުން ތަފާތު ސަބަބުތަކާހެދި ކިޔެވުން ފުރިހަމަ ނުކުރެވި ތިބި ދަރިވަރުންނަށްކަމަށާއި، އެ ދަރިވަރުންގެ ކޯސް ފީގެ އަގުތަކަށްވެސް ދެވެންހުރި ލުއިތައް ދެމުންދާނެ ކަމަށް އައިލެންޑް އޭވިއޭޝަންގެ މެނޭޖިން ޑިރެކްޓަރ މުހައްމަދު މިހާދުވަނީ ވިދާޅުވެފައެވެ.\nޕައިލެޓުން ތަމްރީނުކުރުމަށްޓަކައި، ދިވެހިރާއްޖޭގެ ޤައުމީ ޔުނިވަރސިޓީ އާއި މޯލްޑިވިއަން ގުޅިގެން، މޯލްޑިވިއަން އޭވިއޭޝަން އެކެޑަމީ ހުޅުވުމުގެ ރަސްމިއްޔާތު / ފޮޓޯ: ރައީސް އޮފީސް\nމިސްކޫލުން ފުރަތަމަ ދޭން ހަމަޖެހިފައިވަނީ ފްލައިން ޓްރެއިނިންގއެވެ. އެހެންނަމަވެސް ކައިރި މުސްތަގްބަލެއްގައި އިތުރު ޕްރޮގްރާމްތައް ތައާރަފް ކުރެވިގެންދާނެއެވެ. މިފްލައިން އެކަޑަމީގެ ދަށުން އެންމެ ފުރަތަމަ ގެންދަން ހަމަޖެހިފައިވަނީ ދެ މަސް ދުވަހުގެ ރިފްރެޝް ޕްރޮގްރާމެކެވެ. މި ޕްރޮގްރާމްގައި 50 ގަޑިއިރުގެ ތިއަރީއާއި ފްލައިން ކުރިއަށްދާނެއެވެ. އައިލެންޑް އޭވިއޭޝަނާއި، އެމް.އެން.ޔޫ ގުޅިގެން އުފައްދާ ފްލައިން ސްކޫލް މެދުވެރިކޮށް، ރާއްޖޭގެ އިތުރުން، އެހެން ޤައުމުތަކުގެ ދަރިވަރުންނަށްވެސް ކިޔެވުމުގެ ފުރުޞަތު ލިބިގެންދާނެ ކަމަށް އައިލެންޑް އޭވިއޭޝަނުން ވިދާޅުވެއެވެ.\nޕައިލެޓުން ތަމްރީނުކުރުމަށްޓަކައި ލަންކާގެ އޭޝިއަން އެކެޑެމީ އޮފް އޭއިރޮނޯޓިކްސްއިން ވަނީ އައްޑޫ ފްލައިން ސްކޫލެއް ހިންގާފައެވެ. އެއީ 2010 އިން ފެށިގެން ހިންގަމުން އައި ތަނެކެވެ. އެތަނުގައި ކިޔަވާ ދަރިވަރުންނަށް އެކަށީގެންވާ ގޮތެއްގައި ތަމްރީނު ނުދެވޭ ކަމަށް ބުނެ މިތަނުގެ ދަރިވަރުންގެ ޝަކުވާ ބޮޑުވެ އެތަނާއި މެދު ސަރުކާރުންވެސް ވަނީ ފިޔަވަޅުތަކެއް އަޅާފައެވެ.


Emme hassas dhandhivalhugaives mi dhe'verin fithuna fasaadha...\nއެންމެ ހައްސާސް ދަނޑިވަޅުގައިވެސް މިދެވެރިން ފިތުނަ ފަސާދަ ކުރުމުގައި!\nޗައިނާ ސަފީރު ވަނީ އެ ވާހަކަތައް ދޮގުކުރައްވާފައި\nކ. މާލެ | 13 މާރޗް 2020 | ހުކުރު 20:02 | 36,510\nނައިފަރު ދާއިރާގެ މެމްބަރު އަހުމަދު ޝިޔާމް އާއި މުހައްމަދު ސައިދު - ރާއްޖެއެމްވީ ލޯކަލް\nކޮވިޑް-19 ގެ ނުރައްކާ ދިވެހިންވެސް ކުރިމަތިލާންޖެހިފައިވާއިރު، އެ ބައްޔަށް ރާއްޖެއިންވެސް ނުވަ މީހަކު ވަނީ ޕޮޒިޓިވްވެފައެވެ. ބަލީ ނުރައްކަލާއެކު ރާއްޖޭގައި ސިއްހީ ކުއްލި ނުރައްކަލުގެ ހާލަތު ވަނީ އިއުލާންކޮށްފަ އެވެ.\nމި ހައްސާސް ދަނޑިވަޅަކީ ރާއްޖޭގެ ހުރިހާ ރައްޔިތުން އެއް ގަލަކަށް އަރާއި އެކަތިގަނޑަކަށްވެގެން މަސައްކަތް ކުރަން ޖެހޭ ދަނޑިވަޅެކެވެ. އެއްބައިވަންތަކަމާއި، އެއްބަޔެއްވަންތަކަމުގެ ނަމޫނާ ދައްކަންޖެހޭ ދަނޑިވަޅު އެވެ. ކުރިމަތިވި ކޮންމެ ކާރިސާއެއްގައިވެސް ދިވެހިން ދެއްކި، ދައްކަމުންގެންދާ ނަމޫނާ ތަކުރާރުކުރަންޖެހޭ ދަނޑިވަޅު އެވެ. ނަމަވެސް ހިތާމައަކީ، މި ދަނޑިވަޅުގައިވެސް ރައްޔިތުންގެ ތެރޭގައި ބައިބައިވުން އުފެއްދުމަށް ބަޔަކު މަސައްކަތްކުރާކަމެވެ. ސިޔާސީގޮތުން ތަސައްރަފު ނުފުދޭ މަދު ބަޔަކު ތާކުންތާކުން ނުޖެހޭ ވާހަކަތައް ދައްކާ ސަރުކާރާ މެދު ނަފުރަތު އުފައްދަން މަސައްކަތްކުރުމެވެ.\nމި ދައްކަނީ ކުރީގެ އިކޮނޮމިކް މިނިސްޓަރު މުހައްމަދު ސައީދުއާ ނަައިފަރު ދާއިރާގެ މެމްބަރު އަހުމަދު ޝިޔާމްގެ ވާހަކައެވެ. މި ދެބޭފުޅުން އިއްޔެ ޓްވިޓާގައި ފަތުރަންފެށި ވާހަކައަކީ ކޮވިޑް-19 އާ ގުޅިގެން ޗައިނާއިން ރާއްޖެއަށް އެހީވެދެން އުޅުމުން ފޮރިން މިނިސްޓްރީމް އެކަމާއި ދެކޮޅަށް ހެދި ވާހަކައެވެ. ބުރާސްފަތި ދުވަހު ބޭއްވި ޕްރެސް ކޮންފަރެންސްގައިވެސް ޝިޔާމާއި، ސައީދުއާ ދެ ބޭފުޅުންވެސް ހަމަ މި ވާހަކަ ތަކުރާރު ކުރެއްވިއެވެ.\nދެ ބޭފުޅުންވެސް ހެއްދެވި އިތުރުފުޅެއްކަން ސާބިތުވީ ޗައިނާ ސަފީރު ޒަންގް ލީ ޒޮންގް އެ ވާހަކަތައް ދޮގުކުރެއްވުމުންނެވެ. އެއާއިއެކު ދެ ބޭފުޅުންވެސް ފަލީޙަތްވީ އެވެ. ސަރުކާރުންވެސް އެކަމާއި ގުޅޭގޮތުން ބުނެފައިވަނީ ޗައިނާއެކު މަޝްވަރާކުރަމުންދާ ކަމަށެވެ. އެއް ފަހަރުވެސް އިންކާރު ކުރިކަމެއް ސަރުކާރުން ހާމައެއް ނުކުރެއެވެ. އަދި ސަފީރުވެސް ވިދާޅެއް ނުވެއެވެ. ޝިޔާމާއި ސައީދުގެ ބަސްމަގު ހުރި ގޮތުން އެނގެނީ އެ ދެ ބޭފުޅުން ތިލަކުރެއްވީ ވުޖޫދުގައި ނެތް ވާހަކައެއް ކަމަށެވެ. ހައްދަވަމުންގެންދެވީ ސީދާ ކަނޑައެޅިގެން އިތުރުފުޅެއްކަމެވެ. އެކަމުގައި ހެއްކެއްވެސް ދެއްކިފައެއް ނުވެއެވެ. ނުވިތާކަށް އެކަން އެނގޭ މީހެއްވެސް ދެ ގައުމުގެ ސަރުކާރުގައިވެސް ނެތެވެ.\nއެ ވާހަކަތކާއި ގުޅިގެން އެންމެފަހުންވެސް ޗައިނާ ސަފީރު ވިދާޅުވީ ހާރިޖީ ވުޒާރާގެ އިސް ބޭފުޅުންނާއެކު، އެމްބަސީން ވަރަށް ގާތުގައި މަސައްކަތްކުރަމުން އަންނަކަމަށެވެ. އަދި އެހީތެރިކަން ފޯރުކޮށްދެވިދާނެ ދާއިރާތައް ކަނޑައަޅަމުން އަންނަކަމަށާއި، އޭގެ ނަތީޖާތައްވެސް ވަރަށް އަވަހަށް ފެންނާނެކަމަށް ޗައިނާ ސަފީރު ވިދާޅުވި އެވެ.\nވުޖޫގައި ނެތް މައްސަލައެއް ތިލަކުރައްވާ ދެ މެމްބަރަކު، ރާއްޖޭގެ ހާރިޖީ ސިޔާސަތާއި ގުޅުވައި، ރައްޔިތުންގެ މެދުގައި ނުތަވަސްކަމާއި، ނަފްރަތު އުފެއްދުމަށް މަސައްކަތްކުރުމަކީ ހަޤީޤަތުގައިވެސް މި ދަނޑިވަޅުގައި ލަދުގަންނަންޖެހޭ ކަމެވެ. އެއްވެސް ހަގީގަތެއް ނެތް ވާހަކަތަކެއް ދައްކައި ތި މަސައްކަތް ކުރައްވަނީ ސަރުކާރާ ދޭތެރެ ރައްޔިތުންގެ ތެރޭގައި ނަފުރަތު އުފެއްދުމަށެވެ.\nމި ސަރުކާރަކީ ޗައިނާއާ އޮންނަ ގުޅުން ކަނޑާލާނެ ސަރުކާރެއް ނޫންކަން ސަރުކާރުން ވަނީ އެތަކެއް ފަހަރުމަތިން ސާބިތުކޮށްދީފަ އެވެ. ޗައިނާ ރައްޔިތުން ހާލުގައި ޖެހުނު އެންމެ ހައްސާސް ދަނޑިވަޅުގައިވެސް ދިވެހިންނަށްވި އެންމެ ދިލަތި އެހީ ދިވެހިން ވަނީ ޗައިނާ ރައްޔިތުންނަށް ފޯރުކޮށްދީފަ އެވެ. ފެންނަން ހުރި މަންޒަރާއި، ހަޤީޤަތްތައް ބުނެދެނީ ކޮވިޑް-19 އާއި ހަނގުރާމަކުުރމުގައި ޗައިނާއާއި ދިވެހި ސަރުކާރަކީ ދެ ބައިވެރިންކަމެވެ. އެކުގައި މަސައްކަތްކުރާނެ ދެ އެކުވެރިންކަމެވެ.\nމިއީ، ނަފްރަތު އުފެދެ ވާހަކަތައް ހުއްޓާލާ، ރައްޔިތުން އެއްބައިވަންތަކޮށް، އެހީތަށް ހޯދުމަށް ހުރިހާ ފަރާތްތަކުން މަސައްކަތްކުރަންވީ ވަގުތު އެވެ. ސަރުކާރުތަށް ޖައްސުވައި، ދިވެހިންނަށް ލިބެން ހުރި އެހީތަކެއް ކަނޑުވާލުމަށް މަސައްކަތްކުރަންވީ ވަގުތެއް ނޫނެވެ.


ތަހުގީގުތައް އަވަސްކޮށް ދިނުމަށް އެދި ޝިދާތާ ފުލުހަށް\nފުލުހުންނަށް ހުށަހަޅާ މައްސަލަތަކުގެ ތެރެއިން ޖެންޑާ މިނިސްޓްރީއާ ގުޅުން ހުރި މައްސަލަތައް އަވަސްކޮށް ދިނުމަށް އެދި ޖެންޑަ މިނިސްޓަރު ޝިދާތާ ޝަރީފް، ފުލުހުންނާ މިއަދު...\nއުމުރުން ނުވަ އަހަރުގެ ކުއްޖަކަށް، އޭނާގެ 13 އަހަރާއި 16 އަހަރުގެ ދެ ބޭބެ ޖިންސީ އަނިޔާކުރި ކަމުގެ އިތުރުން މަންމަގެ ލޯބިވެރިޔާ ވެސް އެ ކުއްޖާއާ ބެހުނު ކަމަށް އެ ރަށުގެ ބައެއް މީހުން...\nއުމުރުން ނުވަ އަހަރުގެ ކުއްޖަކަށް، އޭނާގެ 13 އަހަރާއި 16 އަހަރުގެ ދެ ބޭބެ ޖިންސީ އަނިޔާ ކުރަމުން ދާކަމުގެ ތުހުމަތުގައި އެ މައްސަލަ ފުލުހުން ބަލަން ފަށައިފި އެވެ.\nFebruary 05, 2019 26\nކުއްޖަކާ ބެހުނު ކަމަށް ތުހުމަތުކުރެވޭ މީހަކު ހޯދަނީ\nކުޑަކުއްޖަކަށް ޖިންސީ ގޯނާ ކުރިކަމަށް ތުހުމަތު ކުރެވޭ ބަންގްލަދޭޝްގެ މީހަކު ހޯދުމަށް ފުލުހުން މިއަދު އިއުލާންކޮށްފި އެވެ.\nMarch 27, 2018 6\nމިދިޔަ މަހު އެކަނި ވެސް ޖިންސީ ގޯނާގެ 44 މައްސަލަ\nކުއްޖަކު ބަލަހައްޓަން ކުރި އަމުރެއް ބާތިލްކޮށްފި\nގދ. އަތޮޅު ރަށެއްގައި އެއްބަނޑު އެއްބަފާ ހަތަރު އަންހެން ކުއްޖަކާ ގަދަކަމުން ބަދު އަޚުލާގީ އަމަލު ހިންގިކަމުގެ ތުހުމަތު ކުރެވޭ 75 އަހަރުގެ މީހާގެ މައްޗަށް ދައުލަތުން ދައުވާކޮށްފި އެވެ.\nޕޭޖެއްގައި ކުޑަކުދިންގެ ފޮޓޯ އާއްމުކުރާ މައްސަލަ ބަލަނީ\nކުޑަކުދިންނަށް ޖިންސީގޯނާކުރަން ހިތްވަރުދީ، ފޭސްބުކް ޕޭޖެއްގައި ކުޑަ އަންހެން ކުދިންގެ ފޮޓޯ އާއްމު ކުރާ މައްސަލައެއް ފުލުހުން ބަލަން ފަށައިފި އެވެ.\nކުރީގެ ކައުންސިލަރަކު އޭނާގެ ދޮންދަރިއަކާ ބެހުނު ކަމަށް ބުނެ އޭނާ 15 އަހަރަށް ޖަލަށް ލާން ކޮށްފައިވާ ހުކުމެއް ހައި ކޯޓުން ބާތިލްކޮށްފި އެވެ.\nނ. މަނަދޫގައި، އެއް މާބަނޑު ދެ ކުދިންނާ ބެހުނު ބައްޕައަކު 20 އަހަރަށް ޖަލަށްލާން ކުރި ހުކުމް ހައި ކޯޓުން މިއަދު ދަމަހައްޓައިފި އެވެ.\nNovember 03, 2017 28\nހަތަރު ބެއިންނާ ބެހުނު ކަމަށް ބުނާ މީހާ ހައްޔަރުކޮށްފި\nގދ. އަތޮޅުގެ ރަށެއްގައި އެއްބަނޑު އެއްބަފާ ހަތަރު އަންހެން ކުދިންނާ ގަދަކަމުން ބަދުއަހުލާގީ އަމަލު ހިންގި ކަމަށް ބުނާ 75 އަހަރުގެ ފިރިހެން މީހާ އާއި އޭނާގެ ބެލުމުގެ ދަށުގައި ހުންނަ ބިދޭސީ މީހާ ހައްޔަރުކޮށްފި އެވެ.\nOctober 05, 2017 46\n75 އަހަރުގެ މީހާގެ ޕާސްޕޯޓު ހިފަހައްޓައިފި\nގދ. އަތޮޅުގެ ރަށެއްގައި، އެއްބަނޑު އެއްބަފާ ހަތަރު އަންހެން ކުދިންނަށް ޖިންސީ ގޯނާ ކުރި ކަމަށް ތުހުމަތު ކުރާ 75 އަހަރުގެ ފިރިހެން މީހާގެ ޕާސްޕޯޓު ހިފަހައްޓައިފި އެވެ.\nSeptember 26, 2017 46\nހަތަރު ބެއިންނާ "ބެހުނު" މީހާ ބަލިވެގެން މާލެގެނެސްފި\nގދ. އަތޮޅު ރަށެއްގައި އެއްބަނޑު އެއްބަފާ ހަތަރު އަންހެން ކުދިންނާ ބެހުނު ކަމަށް ތުހުމަތު ކުރާ 75 އަހަރުގެ ފިރިހެން މީހާގެ ހާލު ބޮޑުވެގެން އިމަޖެންސީގައި މާލެ ގެނައި ނަމަވެސް، އޭނާ ހޮސްޕިޓަލަށް ނުގެންދާކަން "މިހާރު" އަށް އެނގިއްޖެ އެވެ.


Al jazeera ah Naibu Raees Mauloomaathu foarukohdhevvi kamah kuraa thuhumathu dhogu kuravvaifi | Mihaaru\nއަލް ޖަޒީރާ އަށް ނައިބު ރައީސް މައުލޫމާތު ފޯރުކޮށްދެއްވި ކަމަށް ކުރާ ތުހުމަތު ދޮގުކުރައްވައިފި\n04 ސެޕްޓެމްބަރ 2016 - 19:24 29 comments\nސަރުކާރުގެ ކޮރަޕްޝަނާ ގުޅޭ ލިޔެކިޔުންތަކެއް އަލްޖަޒީރާގެ ތަހުގީގު ޓީމަށް ނައިބު ރައީސް ހިއްސާކުރައްވައި މައުލޫމާތު ދެއްވި ކަމަށް ތުހުމަތުކޮށް އާންމުންގެ ތެރޭގައި ވާހަކަ ދެވެ އެވެ. އަދި ނައިބު ރައީސްގެ މަގާމާ ހަވާލުވެވަޑައިގެންނެވި ފަހުން ކުއްލި ގޮތަކަށް ޔޫއޭއީ އަށް ވަޑައިގެންނެވިއިރު އެ ދަތުރުފުޅުގެ މައުލޫމާތު މިހާތަނަށް ހިއްސާކޮށްފައި ނުވާތީ އެކަމާ ވެސް އަލްޖަޒީރާ ޑޮކިއުމެންޓްރީއާ ގުޅުވައި ތުހުމަތުތަކެއް ނައިބު ރައީސްގެ މައްޗަށް ކުރެ އެވެ.\nސޯޝަލް ކައުންސިލުން ރައީސް އޮފީހުގައި މިއަދު ބޭއްވި ޕްރެސް ކޮންފަރެންސްގައި މި ތުހުމަތުތަކާ ގުޅޭގޮތުން ނޫސްވެރިން ސުވާލު ދެންނެވުމުން ނައިބު ރައީސް ވިދާޅުވީ އެމަނިކުފާނާ ގުޅޭ ގޮތުން މީޑިއާ އިން އެފަދަ ވާހަކަތަކެއް ގެނެސްދިނުމުން "ވަރަށް ދެރަވެއްޖެ" ކަމަށެވެ. އަލްޖަޒީރާގެ ޑޮކިއުމެންޓްރިއާ އެމަނިކުފާނާ ގުޅުވައި ދައްކާ އެއްވެސް ވާހަކައެއްގެ ހަގީގަތެއް ނެތް ކަމަށް ޖިހާދު ތަކުރާރުކޮށް ވިދާޅުވި އެވެ.\n"ރިޕޯޓުގައިވާ ވާހަކައެއް އަޅުގަނޑަކަށް ނޭނގެ، ރިޕޯޓް ނެރެން އުޅޭ ކަމެއް ވެސް އަޅުގަނޑަކަށް ނޭނގެ،" ޖިހާދު ވިދާޅުވި އެވެ.\nސޯޝަލް ކައުންސިލުން ބޭއްވި ޕްރެސް ކޮންފަރެންސްގައި ނައިބު ރައީސް ނޫސްވެރިންނާ ވާހަކަ ދައްކަވަނީ. --ފޮޓޯ: މުހައްމަދު ޝަރުހާން\nޔޫއޭއީގެ ދަތުރުފުޅާ ގުޅޭގޮތުން ސުވާލު އުފައްދާއިރު އެކަމުގެ ތަފްސީލް ހާމަ ނުކުރައްވަނީ ކީއްވެތޯ ނޫސްވެރިއަކު ސުވާލު ކުރުމުން ވިދާޅުވީ "ބައެއް ކަހަލަ ދަތުރުތަކަކީ އަޅުގަނޑު ތަފްސީލް އަރުވަން ޖެހޭ ދަތުރުތަކެއް ނޫން" ކަމަށެވެ. އެ ތަފްސީލް އަރުވަން ޖެހޭ ވަގުތު އައީމަ އެ މައުލޫމާތު ލިބޭނެ ކަމަށް ވިދާޅުވި އެވެ.\nޔޫއޭއީ އަށް ވަޑައިގެންނެވި ނަމަވެސް އަލް ޖަޒީރާގެ އެއްވެސް ބަޔަކާ ބައްދަލު ނުކުރައްވާ ކަމަށް ޖިހާދު ވިދާޅުވި އެވެ.\n"އެއީ ދޮގު ވާހަަތަކެއް. އެފަދަ ދޮގު ވާހަކަތަކެއް ހަދައިގެން މީޑިއާގައި ފެތުރުމަކީ ކޮން ކަހަލަ ކަމެއްތޯ، އިސްލާމްދީނުގައި އެއަށް ކިޔަނީ ފިތުނަފަސާދަ އުފެއްދުމޭ،" ޖިހާދު ވިދާޅުވި އެވެ.\nމި ސުވާލު ނައިބު ރައީސަށް އަމާޒުކުރުމާ އެކު އެމަނިކުފާނު ވަނީ މީޑިއާތަކުން ތެދު ހަބަރު ފެތުރުމަށް އެދިވަޑައިގެން ވާހަކަ ދައްކަވައިފަ އެވެ. ރާއްޖޭގެ މީޑިއާތައް ވެސް މަސައްކަތް ކުރަން ޖެހޭނީ އިސްލާމީ ޝަރީއަތާ އެއްގޮތަށް ކަމަށާއި ވަކި މީހަކާ ދިމާކޮށް ޒާތީވެ އަގު ވެއްޓޭގޮތަށް ވާހަކަ ދެއްކުމުގެ ހައްގެއް ނޯންނާނެ ކަމަށް ވެސް ވިދާޅުވި އެވެ.\nއަލްޖަޒީރާ އިން ތައްޔާރުކުރި ރިޕޯޓުގައި ހަގީގަތް އެކުލެވިގެންވާ ކަމަށް ގަބޫލުނުކުރައްވާ ދޭހަވާ ގޮތަށް ވާހަކަ ދައްކަވަމުން ވިދާޅުވީ އެފަދަ ރިޕޯޓްތައް އެކުލަވާލުމުގެ ކުރިން އޭގައި ވަނީ ހަގީގަތްތޯ ރައްދުވާ ފަރާތްތަކުން މައުލޫމާތު ހޯދަން ޖެހޭނެ ކަމަށެވެ.\nދިވެހި ސަރުކާރުން ހިންގާ ކަމަށް ބުނާ ކޮރަޕްޝަނާ ގުޅޭ ގޮތުން އަލް ޖަޒީރާ އިން ހެދި ތަހުގީގީ ޑޮކިއުމެންޓްރީ އަންނަ ބުދަ ދުވަހު ދައްކަން ވަނީ ޝެޑިއުލްކޮށްފަ އެވެ. އެކި މީހުން ސައިކަލްތަކުގައި މިލިއަނުން ނަގުދު ފައިސާ ސަރުކާރުގެ އިސް ބައެއް ބޭފުޅުންނަށް ގެންގޮސްދިން ގޮތް، ސިއްރުން ނަގާފައިވާ އިންޓަވިއުތަކުގައި ހާމަކުރާނެ ކަމަށް، ޑޮކިއުމެންޓްރީގެ ޓްރެއިލާގައި ބުނެ އެވެ.\nދިވެހި ސަރުކާރުގެ ތެރޭގައި ހުރި ހިޔާނާތާއި ވައްކަމުގެ އިތުރުން ނާޖާއިޒު ގޮތުގައި ބާރުގެ ބޭނުން ކުރާކަން ހާމަވާ ގޮތަށް އަލް ޖަޒީރާ އިން ހެދި ޑޮކިއުމެންޓްރީ، "ސްޓީލިން ޕެރެޑައިސް" އަލް ޖަޒީރާ ޓީވީން މިއަދު ދައްކަން ކުރިން އޮތީ ނިންމައިފަ އެވެ. ޑޮކިއުމެންޓްރީ ދެއްކުން ފަސްކުރުމަށް ފަހުއަލް ޖަޒީރާ އިން ވަނީ ޑޮކިއުމެންޓްރީގެ ޓީޒާ އާއި ޓްރެއިލާއެއް އިއްޔެ އާއި އޭގެ ކުރީ ދުވަހު އާއްމުކޮށްފަ އެވެ. މިހާރު ވަނީ ޑޮކިއުމެންޓްރީ ދެއްކުމަށް އަލް ޖަޒީރާގެ ވެބްސައިޓުގެ ޕްރޮގްރާމް ގައިޑުގައި ވެސް ތާވަލްކޮށްފަ އެވެ.\nމި ޑޮކިއުމެންޓްރީގައި ހަގީގަތެއް ނެތް ކަމަށާއި މިއީ ފައިސާދީގެން ބަޔަކު ކުރުވައިގެން އުޅޭ ކަމެއް ކަމަށް ދޭހަވާ ގޮތަށް ކެބިނެޓުގެ ވަޒީރުންނާއި ރައްޔިތުންގެ މަޖިލީހުގެ ޕީޕީއެމް ބައެއް މެމްބަރުން ގެންދަވަނީ ވިދާޅުވަމުންނެވެ.\nއިތުރު ލިޔުންތައް ރައީސް އޮފީސް ކޮރަޕްޝަން އަލް ޖަޒީރާ އިންގްލިޝް ރައީސް އަބްދުﷲ ޔާމީން ބަޣާވާތް ކުރީގެ ނައިބު ރައީސް އަބްދުﷲ ޖިހާދު


ހުރީމެ އިންތިޒާރުގަ (2) – Esfiya – Dhivehi Vaahaka Site\nހުރީމެ އިންތިޒާރުގަ (2)\n- by Nashyy - 82- November 1, 2019\nދުވަސްތައް މާޒީއާ އެކުވަމުން ގޮސް ސުނާމީ ކާރިސާއަށް 12 އަހަރު ވީއެވެ. ސުނާމީގައި ގެއްލުން ލިބުނު ރަށްތަކުގެ މީހުން އެހެން ރަށްރަށުގައި ވަޒަންވެރި ކޮށްފިއެވެ. ކިތަންމެ ގިނަ އަހަރުތަކެއް ވޭތުވެ ދިޔަނަމަވެސް އެ ދުވަހުގެ ބިރުވެރިކަން ހިތުން ފިލާގެން ނުދެއެވެ.\nހޫނުމޫސުމުގެ ހިތްގައިމުދުވަހެކެވެ. ވަށައިގެން ވަނީ ފެހިކަން ގަދަ ގަސްތަކެވެ. އެކި ކުލަ ކުލައިގެ މާތަކުން ގަސްތައްވަނީ ޖަރީވެފައެވެ. މާދުރަށް ދާންދެން ފެންނަން އޮތީ ފަރުބަދަ ތަކާއި ވާދީތަކެވެ. ބަލާފޫހިނުވާނެ ގުދުރަތީ މަންޒަރެކެވެ.\nސާހިލް އިނީ އޮޔެދެމެމުންދާ ކޯރަށް ނަޒަރު ހުއްޓަލައިގެންނެވެ. ވަށައިގެންވާ މާހައުލު ކިތަންމެ ހިތްގައިމު ނަމަވެސް އޭނާގެ މޫނުމަތީގައި އެއްވެސް އުފާވެރިކަމެއް ނެތެވެ. ކީއްވެބާއެވެ؟\nސާހިލް އަކީ ދެމަފިރިއެއްގެ ހުރި ހަމައެކަނި ދަރިފުޅެވެ. ދެލޮލުގެ ކޮއި ފަދައިން ސާހިލް ދެކެ ލޯބިވެއެވެ. ނަމަވެސް އެމީހުން އަތުގައި ނެތީ ފައިސާއެވެ. ސާހިލް އަކީ ކިޔަވައި މޮޅު މީހަކަށް ހަދަން ބޭނުންވިއެވެ. ރަގަޅު ވަޒީފާއެއް ލިބި އެމީހުންގެ ދިރިއުޅުން ތަނަވަސްވާނެ ކަމުގެ ހުވަފެންތައް ދެކުނެވެ. ނަމަވެސް މަންމަގެ ބަލިހާލާއެކު ކިޔެވުމުގެ މެދަކާއި ހިސާބުން ސާހިލް އަށް ޖެހުނީ ކިޔެވުން މެދު ކަޑާލާށެވެ. ބައްޕަ އެޝަހަރުގެ މުއްސައްޖެއްގެ ގެއަކަށް ނޯކިރީ ކޮށްދީގެން ލިބޭ ރުފިޔާއިން މަންމައަށް ބޭސްކުރަމުން ސާހިލް އަށް ކިވައިދެވޭ ވަރު ނުވަނީއެވެ. ދަރިފުޅުގެ ހުވަފެންތައް ފުރިހަމަ ކޮށްދޭން ބައްޕަ ކިތަންމެހާވެސް ބޭނުމެވެ. ނަމެވެސް ކުރާނީ ކީއްހެޔެވެ؟ ހުރިހާވެސް އެއްޗަކީ ފައިސާއެވެ. މަންމަގެ ބަލި ވީހާވެސް އަވަހަކަށް ރަގަަޅުވުމަކީ މިހާރު އެންމެ ބޭނުންވާކަންތަކެވެ. އިންޑިޔާގައި ބޮޑެތި ހޮސްޕިޓަލްތަކާއި މޮޅު ޑޮކްޓަރުން ބައިވަރެވެ. ނަމަވެސް ކުރާނީ ކީއްހެއްޔެވެ. އެހާވަރަކަށް ފައިސާއެއް ނެތެވެ.\nސާހިލް މަންމަ ދޫކޮށްލާފަ އެއްވެސް ތަނަކަށް ނުދެއެވެ. ރެއާ ދުވާލު ހޭދަ ކުރަނީ މަންމަ އަށް ހިދުމަތް ކުރުމުގައެވެ. ބައްޕަ ވަޒީފާ އަށް ނުފޮނުވާ ސާހިލް މަސައްކަތު ނުކުތުމަށްވެސް ކިތަންމެ ފަހަރަކު ބައްޕަގާތު އެދެފިއެވެ. ނަމަވެސް ބައްޕަ އެކަމާ އެއްބަހެއް ނުވިއެވެ. ބައްޕަ އެދުނީ މަންމަގެ ބަލި ރަގަޅުވަންދެން މަންމަކައިރީ މަޑުކުރުމަށެވެ. ސާހިލް ފިޔަވާ މަންމަ އަށް އަޅާލާ އެހީތެރިވެދޭނެ މީހަކު ނެތެވެ. ބައްޕަ ފަރާތުގެ އެއްވެސް މީހަކު ނެތެވެ. މަންމަ ފަރާތު ހުރީ ބޮޑުބޭބެއެވެ. ނަމަވެސް މަންމަގެ ހާލުބަލާލަންވެސް އެގެއަށް ވަދެ ނުލައެވެ. ކަމަކު ޖެހުނަސް ބޮޑުބޭބޭ ކައިރިޔަށް ދާކަށްވެސް ނުކެރެއެވެ. ރުންކުރުވީމައެވެ. ދިޔަ ޔަސް ހުންނާނީ ކުދި ކިޔާލަ ކިޔާލައެވެ. ސާހިލް ހަދާން ހުންނަން ފެށީންސުރެންވެސް ބޮޑުބޭބެ އޭނައާ ރީތި ކޮށް ވާހަކަ ދައްކާފައެއް ނުވެއެވެ. އެކަމަކު ކީއްވެގެން ހެއްޔެވެ؟ ބައްޕައަކީ ފަގީރަކަށް ވީމަ ހެއްޔެވެ؟ އެއީ މިއަދާ ހަމައަށްވެސް ޖަވާބު ލިބިފައި ނުވާ ސުވާލެކެވެ. ސާހިލް މަންމައާ ކިތަންމެ ފަހަރަކު މި ސުވާލު ކޮށްފިއެވެ. ނަމަވެސް ކޮންމެ ފަހަރަކުވެސް ޖަވާބަކަށް ވަނީ އެއީ ބޮޑުބޭބެގެ މިޒާޖުގައި ހުންނަގޮތެވެ. އެމީހުންނަށް ބޯ ހިޔާވަހިކަމެއް ލިބިފައި މިވަނީ ބޮޑުބޭބެގެ ސަބަބަބުންކަމުގައި ބުނެއެވެ. އަބަދުވެސް އެކަމަށް ޝުކުރުވެރިވުމަށް ބުނެދެއެވެ.\nއާދައިގެ މަތިން މިއަދުވެސް ބައްޕަ ތައްޔާރުވަމުންދިޔައީ ވަޒީފާއަށް ނުކުތުމަށެވެ. ރޭންސުރެން އޮތީ ހުމާއެވެ. މޭގައާއި ބޮލުގައި ރިއްސާތީ އުޅޭތާވެސް ކިތަންމެ ދުވަހެކެވެ. ނަމަވެސް އެކަމެއް އެކަކަށްވެސް ނާންގައެެވެ. މާދަމާ ގޭގައި ކާނެ އެއްޗެއް ހުންނާނީވެސް މަސައްކަތަށް ނުކުމެގެންނެވެ.\n” ދަރިފުޅާ މަންމަ ރަގަޅަށް ބަލާތި.” ބައްޕަ ގެއިން ނުކުންނަމުން ބުންޏެވެ. މިއީ ކޮންމެ ދުވަހެއްގެވެސް ބައްޕަގެ އާދައެވެ.\nބައްޕަ ބޭރަށް ނިކުންފަހުން ދިހަވަރަކަށް މިނިޓްވެސް ނުވެއެވެ. ސާހިލް ދޮރުހުހުޅުވާލީ މީހަކު ގޮވާތީއެވެ. ދޮރުމަތީގައި ހުރީ އެ ހިސާބު ގަނޑުގެ އޮޓޯ ޑުރައިވަރެކެވެ\n” ބައްޕަ ގޮވައިގެން މިއައީ .. ފެނުނީ މަގުމައްޗަށް ވެއްޓިފަ އޮށްވަ” ޑުރައިވަރުގެ އެހހީއާއި އެކު ބައްޕަ ގޭތެރެއަށް ވައްދައިފިއެވެ.\nމޫނުގައި ފެންފޮދެއް އުގުޅާލުމާ އެކު ބައްޕަަ ލޯހހުޅުވާލިއެވެ. އެއަށް ފަހު ސާހިލް ގެ އަތުގައި ބާރަށް ހިފާލުމަށް ފަހު މަސައްކަތް ކުރީ ވާހަކަ ދެއްކޭތޯއެވެ.\n” މަންމަ ރަގަޅަށް ބަލާ ދޭތި..” ބައްޕަ ބުނެވޭ ވަރުވީ މި ޖުމްލައެވެ. ސާހިލް ގެ އަތުން ބައްޕަގެ އަތް މަޑުމަޑުން ދޫވަމުންގޮސް އައް ވެއްޓިޖެއެވެ. ސާހިލް ބައްޕަ އަށް ގޮވަމުން އަތުގައި ހިފާ ތަޅުވާލިއެވެ. އެއަތުގައި އެއްވެސް ވާތްގެއް ނެތެވެ. ދެންބަލާލީ ނޭވާލާތޯއެވެ. ނޭވާގެ އެއްވެސް އި ހހހުސާސެއް ނުވިއެވެ. ބައްޕަ މި ދުނިޔެ ދޫކޮށް ދިޔައީއެވެ. ސާހިލް އަށް ހުރިހާ ކަމެަް ހަވާލު ކޮށްފައެވެ\nސާހިލް މަސައްކަތް ކުރަމުން ދިޔައީ ކުރާނެ މަސައްކަތެއް ލިބޭތޯއެވެ. ހަފްތާއެއް ވޭތުވެގެން ދިޔަ އިރުވެސް ރަގަޅު މަސައްކަތެއް ނުލިބުނެވެ. ސާހިލް އެންމެ ފަހުން ނިންމީ ބައްޕަ ނޯކިރީ ކޮށްދީގެން އުޅުނު ގެ “ތާޖު ވިލާ” އަށް ދިޔުމަށެވެ. ބައްޕަ ބުނެފައިވާގޮތުން އެގޭގެ ވެރިޔާ ކަމާލް އަކީ ވަރަށް ރަގަޅު މީހެކެވެ.\nސާހިލް “ތާޖު ވިލާ” ގޭޓު ކުރިމަތީ ހުއްޓި ހުރީ ދެ ފިކުރެއް މަތީގައެވެ. ހިތަށް އަރަމުން ދިޔައީ މިހާރު ބައްޕަގެ މަގާމަށް މީހަކު ހުންނާނީ ހަމަޖައްސާފަކަމުގައެވެ. ނަމަވެސް މަންމަގެ ހާލާއި ބައްޕަ މަރުވުމުގެ ކުރިން ކުރި ވަސިޔަތް މަތިން ހަދާން ވުމާއެކު ގޭޓުގެ ބޭރުގައިން ރަނގަބީލަށް ފިއްތާލިއެވެ.\nއިރުކޮޅެއް ނުވެ ގޭޓު ހުޅުވިއްޖެއެވެ. ސާހިލް މަޑުމަޑުން ގޭޓުން އެތެރެއަށް ވަންނަން ފެށިއެވެ. ހާދަ ބޮޑު ގެއެކެވެ. ސާހިލްގެ ހަޔާތުގަވެސް މިފަދަ ބޮޑު ގެއަކަށް ވަން މީ ފުރަތަމަ ފަހަރެވެ. ގޯތިތެރެ ވަނީ މާމެލާ މެލީގެ ގަސްތަކުން ފުރާލާފައެވެ. ހިގުމަށް ހާއްސަކޮށް ހަދާފައިވާ މަގުން މަޑުމަޑުން ހިގަމުން ދިޔައެވެ. އެއްވެސް މީހެއްގެ ހިލަމެއްވެސް ނުވެއެވެ. ސާހިލް އަށް ހިނގަމުން ގޮސް ހުއްޓެވުނީ ފެންއަރުވާ ވަޑާމެއްގެ ކުރިމައްޗަށެވެ. މިހާރު އެހހުރެވުނީ ގޯތިތެރޭގެ ސީދާ މެދުގައެވެ. މިހހާ ހިސާބުން ފެންނަ އޮތީ މަގުތަކެކެވެ. ގޯތިތެރޭގެ ހަތަރު ފަރާތަށް ދާނެ ހަތަރު މަގެވެ. ސާހިލް ހުރީ މިތަނުން ކުރިޔަށްދާންވީ ކޮން މަގަކުން ކަން ނޭގިފައެވެ.\n” ކީއްކުރާ ކުއްޖެއް’ ސާހިލް ދިޔައީ ސިއްސައިގެންނެވެ.\nކުރިމަތީ ހުރީ ކަމާލުއެވެ.\n” އަޅުގަނޑު މިއައީ ވަޒީފާއެއް ދެއްވާތޯ” ސާހިލް ވަރަށް އަދަބުވެރި ކަމާ އެކު އާދޭހާއެކު ބުންޏެވެ. އެއަށްފަހު އޭނާ އަކީ ކާކު ކަމާއި ބައްޕަގެ މަރުގެވާހަކަ ބުނެދިނެވެ.\n‘ ބައްޕަގެ ވަޒީފާއަށް އަދި މީހަކު ނުލެވިގެން މި އުޅެނީ. މާދަމާއިން ފެށިގެން ވަޒީފާ އަށް ނުކުންނަންވީ” ކަމާލު ސާހިލް އަށް ބައްޕަގެ ވަޒީފާ ހަމަޖައްސައިދީފިއެވެ. ބައްޕަ ބުނިހެން ކަމާލުއަކީ ވަރަށް ރަގަޅު ހިތްހެހެޔޮ މީހެކެވެ.\nސާހިލް ހުރީ ޝުކުރު އަދާކުރާނެ ގޮތެއްވެސް ނޭގިފައެވެ. އޭނާ ވައުދުވިއެވެ. ވަޒީފާގައި އިހްލާސްތެރި ވުމަށެވެ.\nމަންމަ އެކަނި ގޭގައި ބާއްވާފައި ވަޒީފާއަށް ދިޔުމަކީވެސް ހިތައް ކެތްކުރެވޭވަރުގެ ކަމެއް ނޫނެވެ. ނަމަވެސް މިއަދު މިކަން މިގޮތައް ކުރަން އޭނާއަށް މަޖުބޫރެވެ.\nހަފްތާއެއް ފަހެވެ. ” ތާޖު ވިލާ” އަށް ހީވަނީ އީދެއް އަންނަން އުޅެނީ ހެނެވެ. މުޅިގޭ ޒީނަތްތެރި ކުރެވެމުންދަނީއެވެ. ސާހިލްވެސް ހަވާލު ކުރެވިފައިވާ މަސައްކަތުގައި އަވަދި ނެތި އުޅެމުން ދިޔައެވެ. ކަމާލުގެ އަންހެން ދަރިފުޅު ކަޝަފް ލަންޑަނުން އެބުރި އަންނަނީއެވެ. އެއީ ކަމާލުގެ ހުރި ހަމަ އެކަނި ދަރިފުޅެވެ. ލަންޑަނަށް ދަރިފުޅު ކިޔަވަން ފޮނުވީ ދަރިފުޅު އެކަމަށް އެދުނީމައެވެ. ކަޝަފްގެ އެއްވެސް އުއްމީދެއް ފުރިހހހަމަ ނުކޮށްދީ ހުންނާކަށް ކަމާލް ބޭނުމެއް ނޫނެވެ. މި ވޭތުވެ ދިޔަ ހަތަރު އަހހަރު ދަރިފުޅުކައިރިޔަށް ގޮސް ހެދީ ކަމާލުގެ ދެމަފިރިންނެވެ. ކަޝަފް އެމީހުން ކައިރިޔަށް އެ އަންނަނީ4އަހަރަށް ފަހުއެވެ. މުޅިގެ ކުލަބޮކިތަކުން ޒީނަތްތެރި މިކުރަނީ އެސަބަބަށް ޓަކައެވެ.\nމިއަދަކީ ކަޝަފް އަންނަ ދުވަހެވެ. ކަމާލުގެ ދެމަފިރިންނާއި ކަޝަފްގެ ބޮޑުދައިތަވެސް އެއާޕޯޓު ގައި މަޑުކޮށްލައިގެން އެހހހުރީ ކަޝަފް އަންނާނެ އިރަކަށެވެ. ލަގެޖުތައް އުފުލާ ބާލާ ހެދުމަށް ކަމާލް ގެނައީ ސާހިލްއެވެ.\nއެންމެ ފަހުން އިންތިޒާރަށް ނިމުމެއް އަތުވެއްޖެއެވެ. ބޯޓު ޖައްސާފިއެވެ. މާގިނަ އިރުތަކެއް ނުވެ ކަޝަފް އަންނަތަން ފެނިއްޖެއެވެ. ކަޝަފް މަންމައާ ބައްޕަ ކައިރިޔަށް އާދެވުމާއެކު ދެމީހުންގައިގަ ބައްދާލިއެވެ. އަސަރުން ފުރިގެންވާ ވަގުތު ކޮޅެކެވެ.\nއެންމެން އައީ ކާރަށް އެރުމަށްޓަކައެވެ. ކަޝަފްގެ ލޮލުގައި އަޅައިގަތީ ކާރު ކައިރީގައި ހުރި ސާހިލްއެވެ. އޭނާ ހިތައް އަރަމުން ދިޔައެވެ. މި ޒުވާނާ މިތަނުގައި މިހުރަި ކީއްވެބާއެވެ. އެ ޒުވާނާ ލައިފަ ހުރި ހެދުން މި ޒަމާނާއި ނުގުޅުނަސް އޭނާ ހާދަ ފުރިހހަމއެވެ. އިސްކޮޅާއި އެއްވަރުގެ ރޫފައެއް އެބަ ހުއްޓެވެ. ފަން އިސްތަށިގަނޑުގައި ޒަމާނީ ކަޓެއް ޖައްސާފައި ނެތަސް ހާދަ ރީއްޗެވެ. ސާހިލް ފުރަތަމަ ފެނިލުމާއެކުވެސް ކަޝަފްގެ ހިތުގައި އާ ރާގެއް ކުޅެލާފިހެން ހީވެއްޖެއެވެ.\nސާހިލް ކަމާލުމެން އަންނަ ދިމާ އަށް ބަލާލިއެވެ. ކަޝަފް ހުރީ މަޑުނޫކުލައިގެ ޖީންސަކާއި ހުދު ކުލައިގެ ޓޮޕްކޮޅެއްލާފައެވެ. ކަރުގައި ސްކާފެއް އޮޅާލާފައޮތެވެ. ފަން އިސްތަށިގަނޑު އޮތީ ފަހަތަށް ދޫކޮށްލާފައެވެ. ހެދުން އެޅުމުގައި ވިލާތުގެ ގޮތްގަނޑު ހުރިކަމުގައިވިޔަސް ރީތި ދޮންމޫނުގައި މޭކަޕްގެ އެއްވެސް އަސަރެއް ނެތެވެ. މޭކަޕަކާ ނުލާވެސް އެ މޫނު ހާދަ އޮމާންވެފަ ރީއްޗެވެ.\nސާހިލް އަވަސް އަވަހަށް އައިސް ލަގެޖްތައް ކާރަށް އެރުވި އިރުވެސް ކަޝަފް ހުރީ ސާހިލް އާއި ދިމާއަށް ބަލަހައްޓައިގެންނެވެ . މިއީ ގޭގެ ނޯކަރެއްތާއެވެ. ކިތަންމެ ފަހަރަކު އަދި ފެންނާނެތާއެވެ. ކަޝަފްގެ ހިތައް އަރަމުންދިޔައެވެ.\nޢަޞްރު (އަށާވީސްވަނަ ބައި)\nއުއްމުލް މުއުމިނީން އައްސައްޔިދާ މައިމޫނާ ރަޟިޔަ ﷲ ޢަންޙާ 01\nރާސްތާ ކިޔުންތެރިންގެ ސަމާލުކަމަށް\nWow❤. Varah reethi. Waiting for next\nV reethi…….. Masha Allah ♥♥♥ next part kn irakun\nThank u ❤.. Insha Allah v avahah.. 😊\nVara reethi mi part ……. waitimg for the next part\nWowwwww….. First part hama habeys…….. Waiting fr nxt…..\nThank u Aaaaaaaaaaaaaa ❤❤\nInteresting. Please upload the next part soon. suspense is kiiling it.\nInteresting. suspense is killing it.


Islaahu hushaelhee Nasheed edhivadhigathumun: Shareef\nކުރީގެ ނައިބު ރައީސް އަހުމަދު އަދީބު ވިދާޅު ވެގެން އިސްލާހެއް ހުށައަޅުއްވާފައި ނުވާނެ ކަމަށް މަރަދޫ ދާއިރާގެ އެމްޑީޕީގެ މެންބަރު އިބްރާހިމް ޝަރީފް ވިދާޅުވެއްޖެ އެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި ސުޕްރީމް ކޯޓްގެ ފަނޑިޔާރުންގެ އަދަދު ހަތަކުން ފަަހަކަށް ވަނީ ބަދަލު ކޮށްފަ އެވެ. ރައްޔިތުންގެ މަޖިލީހުން ނިންމި އެ ނިންމުމަކީ އެމްޑީޕީގެ މަރަދޫ ދާއިރާާގެ މެންބަރު އިބްރާހިމް ޝަރީފް ހުށައެޅުއްވި އިސްލާހެއް ފާސްކޮށް ނިންމި ނިންމުމެކެވެ. އެ ނިންމުން އެ ގޮތަށް ގެންނަން އޭރުގެ ސަރުކާރުން ވަރަށް ބޮޑަށް އޮތީ ބޭނުން ވެފަ އެވެ. އެހެން ކަމުން އެފަދަ އިސްލާހެއް މެޖޯރިޓީ އޭރު އޮތް ޕީޕީއެމްއިން ހުށަނާޅާ އެމްޑީޕީގެ މެންބަރަކު ހުށައެޅުމުން ގިނަ ސުވާލުތަކެއް އުފެދުނެވެ.\nސޯޝަލް މީޑިއާގައި މީހަކު މިއަދު ވަނީ ސުޕްރީމް ކޯޓްގެ ބެންޗު ބަދަލު ކުރުމަށް މެންބަރު އިބްރާހިމް ޝަރީފް ލައްވާ، ކުރީގެ ނާއިބު ރައީސް އަހުމަދު އަދީބު މަޖިލީހަށް ބިލެއް ހުށައެޅުއްވި ކަމަށް ބުނެފަ އެވެ. އަދި އެކަމާއި ގުޅިގެން އަދީބު ދީފައިވާ ބަޔާނެއް ކަމަށް ބުނާ ލިޔުމެއް ވެސް ވަނީ އާންމު ކޮށްފައެވެ.\nއެ ކަމަށް ރައްދު ދެއްވާ ޝަރީފް ވިދާޅުވީ އަދީބު ދީގެން އެއްވެސް އިސްލާހެއް ހުށައަޅާފައި ނުވާނެ ކަމަށެވެ.\n"އަޅުގަނޑު ހުށައެޅީ ޕާޓީގެ ރައީސް [މުހައްމަދު ނަޝީދު] ބޭނުންފުޅު ވެގެން ހުށައެޅި އިސްލާހެއް. އެ ނޫން ގޮތަކަށް ކަން ވެފައިވާނަމަ އަޅުގަނޑާ ދޭތެރޭގައި އޭރު އޮތީހީ ފިޔަވަޅު އަޅާފައި. ކިތަންމެ ބިރެއް ދެއްކިޔަސް ފަހަތަށް ނުޖެހޭނެކަން،" ޝަރީފް ވިދާޅުވި އެވެ.\nއޭރު ގެނައި ބަދަލާއެކު ހަތް ފަނޑިޔާރުންގެ އަދަދު ފަސް ފަނޑިޔާރުންނަށް މަދުކުރުމުން މަގާމު ގެއްލިވަޑައިގަތީ އޭރުގެ އުއްތަމަ ފަނޑިޔާރު އަހުމަދު ފާއިޒް ހުސައިން އާއި މިހާރުގެ އުއްތަމަ ފަނޑިޔާރު އަހުމަދު މުއުތަސިމް އަދުނާނަށެވެ. ނަމަވެސް މިހާރު ހިނގަަމުންދާ މަޖިލީހުން ވަނީ ފަނޑިޔާރުންގެ އަދަދު ހަތަކަށް އަލުން ހަމަޖައްސަވާފައެވެ. އަދި ކުރިން މަގާމުގައި ތިއްބެވި ހުރިހާ ފަނޑިޔާރުން ވަކިކޮށް އައު ހަތް ފަނޑިޔާރުން ވަނީ އައްޔަން ކޮށްފައެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ސުޕްރީމް ކޯޓް + އުއްތަމަ ފަނޑިޔާރު އިބްރާހިމް ޝަރީފު


ތޮއްޖެހިގެން ތަކެތި ގަންނަން ނުދޭ - ޑެލިވަރީގެ ޚިދުމަތް ހޯދާ ތޮއްޖެހިގެން ތަކެތި ގަންނަން ނުދޭ - ޑެލިވަރީގެ ޚިދުމަތް ހޯދާ\nތޮއްޖެހިގެން ތަކެތި ގަންނަން ނުދޭ - ޑެލިވަރީގެ ޚިދުމަތް ހޯދާ\nވިޔަފާރިކުރުމަށް މާލޭގައި ފިހާރަތަކަށް އެންވުމުގެ ބަދަލުގައި މިހާލަތުގައި ޑެލިވަރީގެ ޚިދުމަތް ހޯދުމަށް ކަމާބެހޭ ފަރާތްތަކުން އިލްތިމާސްކުރައްވައިފިއެވެ.\nމާލެއިން ކޯވިޑް-19 ޖެހިފައިވާ މީހަކު ފެނުނުކަން އިޢުލާނުކުރުމާއެކު އާންމުންގެ ގިނަ ބަޔަކު ދަނީ މާލެ ފުރަބަންދަކަށް ގޮސްދާނެތީ އެ ހާލަތަށް ތައްޔާރުވުމަށްޓަކައި ގޭގެއަށް ބޭނުންވާ ތަކެތި ގަތުމަށް ފިހާރަތަކަށް އެއްވަމުންނެވެ.\nއެގޮތުން އެސްޓީއޯގެ ސުޕަރމާކެޓާއި އާންމު ބައެއް ފިހާރަތަކުގައި ކިއުތައް ހަދާ މަންޒަރު މިހާރު ދަނީ ފެންނަމުންނެވެ.\nއެސްޓީއޯއިން ވިޔަފާރި ކުރުމަށް ގިނަ ބަޔަކު ކިއުގައި -\nއެސްޓީއޯގެ މެނޭޖިންގ ޑިރެކްޓަރ ހުޙުސެއިން އަމްރު ވަނީ އެސްޓީއޯ ސުޕަރމާކެޓަށް ތަކެތި ގަންނަން ނުދިއުމަށް އިލްތިމާސްކޮށްފައެވެ. އަމްރު ވިދާޅުވީ އެސްޓީއޯއިން ގަންނަ ތަކެތި އާންމުންނާއި ހަމައަށް ޑެލިވަރކޮށްދޭނެކަމަށާއި މި ދަނޑިވަޅުގައި ހުރިހާ ރައްޔިތުންވެސް ގޭގައި ތިބުން މުހިންމު ކަމަށެވެ.\nގޭގައި ތިބެގެން ވިޔަފާރިކުރުމަށް އެސްޓީއޯއިން މިހާރު ވެސް ވަނީ އޮންލައިން ޕްލެޓްފޯމެއް ތަޢާރަފްކޮށްފައެވެ. އެގޮތުން " އީސޓޯރ. އެމްވީ" މެދުވެރިކޮށް މިހާރުވެސް ތަކެތި ގަނެވޭނެކަމަށް އެސްޓީއޯއިން ވިދާޅުވެއެވެ.


Criminal Court Aai Civil Court Ah4Fandiyaarun Ayyan Kuran Ninmaifi - Vaguthu\nކްރިމިނަލް ކޯޓާއި ސިވިލް ކޯޓަށް ހަތަރު ފަނޑިޔާރުން އައްޔަން ކުރަން ނިންމައިފި\nޖޭއެސްސީން މިރޭ ނެރުނު ބަޔާނެއްގައިވަނީ ކްރިމިނަލް ކޯޓުގެ ފަނޑިޔާރު ކަމަށް އައްޔަން ކުރައްވަން ނިންމެވީ ޅ. ކުރެންދޫ މާތިލަ، އާދަމް މުހައްމަދު ކަމަށެވެ. ސިވިލް ކޯޓުގެ ފަނޑިޔާރު ކަމަށް އެ ކޯޓުގެ ރެޖިސްޓްރާ އަހުމަދު އަބްދުލްމަތީން އާއި ދ. ކުޑަހުވަދޫ ވައިލެޓްގޭ ރިޒްމީނާ އާއި ސ. ހިތަދޫ ހަސަންކާރީ ފައްޔާޒް ޝާތިރުގެ އަދި މއ. ޕެންޒީވިލާ އައިޝަތު އަޒްފާ އަބްދުލްޣަފޫރު އައްޔަން ކުރުމަށް ނިންމާފައިވާ ކަމަށް ވެސް ޖޭއެސްސީގެ ބަޔާނުގައި ވެއެވެ.\nބައެއް މެޖިސްޓްރޭޓް ކޯޓުތަކަށް މެޖިސްޓްރޭޓުން އައްޔަން ކުރައްވަން ވެސް ޖޭއެސްސީ އިން މިރޭ ނިންމެވިއެވެ. މެޖިސްޓްރޭޓް ކަމަށް ކުރިމަތިލެއްވި ބޭފުޅުންގެ ތެރެއިން ތ.ހިރިލަންދޫ ކޯޓުގެ އިސް މެޖިސްޓްރޭޓް ކަމަށް ތ.ކިނބިދޫ ނަސްރުއްސަބާ، އަބްދުﷲ ހުސައިން އާއި ކ.ގުރައިދޫ ކޯޓުގެ އިސް މެޖިސްޓްރޭޓް ކަމަށް ލ. މާވަށު ނަލަމަލަ ފަތުހުުﷲ ޖަމީލް މޫސާ އައްޔަން ކުރުމަށް ވަނީ ނިންމާފައެވެ.\nކްރިމިނަލް ކޯޓާއި ސިވިލް ކޯޓުގެ ފަނޑިޔާރު ކަމަށް ކުރިމަތިލާން ޖޭއެސްސީން ހުޅުވާލި ފުރުސަތުގައި 39 ބޭފުޅަކު އެ މަގާމުތަކަށް ކުރިމަތިލެއްވި އެވެ.\nޑިސެމްބަރު 7, 2019 09:10\nއިންޞާފު ޤާއިމުކުރަން ނަމުގައި ނުފޫޒެއް އެއްގޮތަކަށްވެސް ނުފޯރުވަ ބާރުގެ ބޭނުންކޮށްގެން ެެެެެެެެެ އިޖްރާއާތުތަކާއިވެސް ޚިލާފަށް ހުތުހުތި ގޮތަކަށް މާކސްދީގެން ނެގި ބަޔަކު ނެގީ. އިޞޫލުތައް އޮންނަނީ ތިމާމެން ބޭނުންވީމާ. ކުރިއަށްވުރެ ފަސްގުނަ ނުބައި.


Iguthisoadhee heenarukan 10 aharah dhemigen dhaane: World Bank\n"އިގުތިސޯދީ ހީނަރުކަން 10 އަހަރަށް ދެމިގެންދާނެ"\nކޮވިޑް-19 އާ ގުޅިގެން ދުނިޔޭގެ އިގުތިސޯދަށް ކުރާ ނޭދެވޭ އަސަރު ކުރިއަށް އޮތް 10 އަހަރަށް ދިގު ދެމިގެން ދާނެ ކަމަށް ވޯލްޑް ބޭންކުން ބުނެފި އެވެ.\nއެ ބޭންކުގެ ރައީސް ޑޭވިޑް މެލްޕާސް ވިދާޅުވީ، ކޮވިޑް-19 އާއެކު މުޅި ދުނިޔެ ހުއްޓުމަކަށް އައިސްފައި ވާއިރު، އާމްދަނީ ލިބޭނެ މަގުތައް ބަންދުވެވެފައިވާ ބިލިއަނަށްވުރެ ގިނަ މީހުން މިހާރު ވެސް ދުނިޔޭގެ އެކި ކަންކޮޅުތަކުގައި އެބަތިބި ކަމަށެވެ.\nއަދި އިގުތިސޯދީ މި ހީނަރުކަން، ކުރިއަށް އޮތް 10 އަހަރަށް ދިގު ދެމިގެންދާނެ ކަމަށް އޭނާ ވިދާޅުވި އެވެ.\nމިދިއަ މަހު ވޯލްޑް ބޭންކުން ބުނެފައިވާ ގޮތުގައި، ކޮވިޑް-19 އާ ގުޅިގެން 60 މިލިއަނެއްހާ މީހުން ފަގީރު ކަމަށް ވެއްޓިގެންދިއުމުގެ ބިރު ހީވެފައިވެ އެވެ.\nފަގީރު ކަމުގެ ނިސްބަތުގެ ގޮތުގައި، ވޯލްޑް ބޭންކުން އާއްމުކޮށް ބަލާ މިންގަނޑަކީ ދުވާލެއްގެ މައްޗަށް ބޮލަކަށް 1.90 އެމެރިކާ ޑޮލަރަށް ވުރެ އާމްދަނީ ލިބުމެވެ. ނަމަވެސް، މިދިއަ ހުކުރު ދުވަހު މެލްޕާސް ދެއްވި އިންޓިވިއުގެ ތެރެއިން ވިދާޅުވީ އެއަށްވުރެ ވެސް މަދުން ދުވާލެއްގެ މައްޗަށް ލިބޭ އާމްދަނީ ވެއްޓި ދާނެ ކަމުގެ ބިރު މިހާރު ބޮޑު ކަމަށެވެ.\nވޯލްޑް ބޭންކު ފަދަ ދުނިޔޭގެ މާލީ އިދާރާތަކުން ހާއްސަކޮށް ފަގީރު ގައުމުތަކަށް މާލީ އެހީތެރިކަން ފޯރުކޮށް ދެމުން ދިއަ ނަމަވެސް، ގިނަ ގައުމުތަކެއްގެ އިގުތިސޯދު ވެއްޓިފައި ވަޅުގަނޑުން އަރައިގަތުމަށް އިތުރު އެހީތެރިކަން ބޭނުންވާ ކަމަށް މެލްޕާސް ވިދާޅުވި އެވެ.\nއަދި އިގުތިސޯދުތައް އަލުން ހިންގުމަށްޓަކައި، ޕްރައިވެޓް ސެކްޓާއަށް ބޭނުންވާ އެހީތެރިކަން ފޯރުކޮށްދިނުމަށް ވޯލްޑް ބޭންކުން ވަނީ ސަރުކާރުތަކަށް ގޮވާލައިފަ އެވެ.\nވޯލްޑް ބޭންކް ކޮވިޑް-19 އިގްތިސޯދު + ކޮވިޑް-19 އިގެ ބަލާއާފާތް އެކޮންމިކް ރިލީފް ޕެކެޖް ދިވެހި ރާއްޖެ އަލުން ހުޅުވާލުން\nބައި ބިލިއަން މީހުން ފަގީރު ވެދާނެ ކަމުގެ ބިރު


އިންފޮމޭޝަން ކޮމިޝަނަރު ފިޔާޒް މަޤާމުން އިސްތިއުފާދެއްވައިފި - DhiDaily\nއިންފޮމޭޝަން ކޮމިޝަނަރު ފިޔާޒް މަޤާމުން އިސްތިއުފާދެއްވައިފި\nއިންފޮމޭޝަން ކޮމިޝަނަރުގެ މަޤާމުން ޙުސައިން ފިޔާޒު މޫސާ އިސްތިއުފާ ދެއްވައިފިއެވެ.\nއިންފޮމޭޝަން ކޮމިޝަނަރު ޙުސައިން ފިޔާޒު މޫސާގެ އިސްތިއުފާގެ ސިޓީ މިއަދު ރައީސް އޮފީހަށް ލިބިފައިވާކަން ހާމަކުރައްވައި، ރައީސް އޮފީހުގެ ތަރުޖަމާނު މުޙައްމަދު މަބްރޫކް ޢަޒީރު ވަނީ ބައެއް މީޑިއާތަކަށް މަޢުލޫމާތު ދެއްވާފައެވެ.\nމީޑިއާ ރިޕޯޓުތައް ބުނާ ގޮތުގައި ފިޔާޒު އިސްތިއުފާދެއްވީ ނޫހެއް ހިންގެވުމަށެވެ. މި ނޫހަށް މަޢުލޫމާތު ލިބިފައިވާ ގޮތުގައި ފިޔާޒު ހިންގަވާނީ ”ޢަދަދު“ ކިޔާ ނޫހެކެވެ. ރާއްޖޭގެ ބައެއް ނޫސްވެރިން މިހާރު ވަނީ ޢަދަދު ނޫހާއި ގުޅިފައެވެ. އޭގެެތެރޭގައި މިހާރު ނޫހުގެ ބައެއް ނޫސްވެރިން ހިމެނެއެވެ.\nފިޔާޒްގެ އިސްތިއުފާގެ ސިޓީ މިއަދު ހުށަހަޅުއްވާފައިވާއިރު، އޭނާ އެ މަޤާމަށް ޢައްޔަންކުރީ މި ވެރިކަމުގައި 2019 ވަނަ އަހަރުގެ އޮކްޓޫބަރު 31 ގައެވެ.\nރަށްޔިތުންލޮލުގައި އަނދުން އެޅުވުމަށްޓަކައި ކޮމިޓީއަށް ހާޒިރު ކުރަނީ\nރަށްވެހި ނަޖިސް ލާދީނީފަތިސް އެގަންޖާ !\n19 ގެ ސަރުކާރު ދިފާއު ކުރުމަށްޓަކައި ސަރުކާރުން އަންގައިގެން އާނޫހެއްނެރެން ފައިސާބޮނޑިވަރު ދީފައި އިސްތިޣްފާ ދޭންއެންގީތާ ރަށްހިތުންނަށް އޮޅުވައިލާންނޫޅެބަލަ ތިޔައީ %100 އެމްޑީޕީ މީހެއް ވަރަށްސާފް އިނގޭތޯ


Ibu lavvaa kudakujjaa ge meymatheegai kuruvi soi | Mihaaru\nކުޑަކުއްޖާގެ ޓީޝާޓުގައި އިބޫ ސޮއިކުރައްވަނީ\nގއ. ނިލަންދޫން މުހައްމަދު ޔާމީން\n02 ސެޕްޓެމްބަރ 2018 - 14:39 43 comments\nއިދިކޮޅު ކޯލިޝަންގެ ރިޔާސީ ކެންޑިޑޭޓު، އިބްރާހިމް މުހައްމަދު ސޯލިހް (އިބޫ) ގއ. ދެއްވަދު އަށް އިއްޔެ ވަޑައިގެން، އާންމުންނާ ސަލާމް ކުރައްވަމުން ގެންދަވަނިކޮށް، އަންހެނަކު އުރައިގެން ހުރި ދެ އަހަރުގެ ފިރިހެން ކުއްޖާ ބޭނުންވީ މުޅިން އެހެން ކަމެކެވެ: މޭ މަތީގައި އިބޫ ސޮއިކޮށްދެއްވުމެވެ.\nއެ ކުއްޖާއާ ސަލާންކޮށްލަން އިބޫ އަތް ދިއްކޮށްލެއްވި އެވެ. އެކަމަކު ކުއްޖާ ބޭނުންވީ ސަލާންކުރެއްވުމުގެ ބަދަލުގައި ޓީޝާޓުގައި ސޮއިކޮށްލައްވާށެވެ.\nއޭނާ ކައިރިއަށް އިބޫ ވަޑައިގަތުމުން އިބޫގެ ޖީބުގައި އޮތް ގަލަންކޮޅުގައި ހިފާ ދަމަން ފެށި އެވެ. ޓީޝާޓުގައި އެ ގަލަމުން ސޮއިކުރައްވަން އިބޫ ފުރަތަމަ އުޅުއްވީ ކުއްޖާގެ ކޮނޑު މަތީގަ އެވެ.\n"ތި ތަނެއް ނޫން، މި ތަނުގައި،" ކަމަށް ބުނެ ކުއްޖާ އަތް ޖައްސާލީ އޭނާގެ މޭމަތީގަ އެވެ. އިބޫ ސޮއިކުރެއްވީ އެ ކުއްޖާގެ މޭމަތީގަ އެވެ.\nއިބޫގެ ދަތުރުގައި ބައިވެރިވެވަޑައިގަންނަވާ ރައްޔިތުންގެ މަޖިލިހުގެ އައްޑޫ މީދޫ ދާއިރާގެ މެމްބަރު ރޮޒެއިނާ އާދަމް ކުރެއްވި ޓުވީޓެއްގައި ވިދާޅުވީ "މިއީ ކެމްޕެއިންގައި ފެނުނު އެންމެ ލޯބި ވަގުތުކޮޅު" ކަމަށެވެ.\nކުޑަކުއްޖާގެ ޓީޝާޓުގައި އިބޫ ސޮއިކުރެއްވުމުން، އެ ކުއްޖާ އުފާވެފައި\nސޯޝަލް މީޑިއާގައި ޝުއޫރު ފާޅުކުރި ބައެއް މީހުން ބުނި ގޮތުގައި، މިކަމުން ވެސް އެނގެނީ އިބޫއާ މެދު ކުޑަކުދިންގެ ވެސް އޮތް ލޯތްބާއި ގާތް ގުޅުން ކަމެވެ. އަދި އިބޫއަކީ ހިތް ހެޔޮ، އޯގާތެރި، އެންމެންނާ ގުޅޭ ބޭފުޅެއްކަން މި ފޮޓޯތަކުން އިތުރަށް ޔަގީންވާ ކަމަށް ވެސް ބުނެ އެވެ.\nގއ. އަދި ގދ. އަތޮޅުގެ ރަށްތަކަށް އިބޫ ކުރައްވާ ހަތަރު ދުވަހުގެ ދަތުރުގައި ހުރިހާ ރަށަކަށް ވަޑައިގަންނަވަން ވަނީ ހަމަޖެހިފަ އެވެ. އެގޮތުން މިހާތަނަށް ދެ އަތޮޅުގެ 11 ރަށަށް ވަޑައިގެންފި އެވެ.\nއިތުރު ލިޔުންތައް އެމްޑީޕީ އިދިކޮޅު ފަރާތްތައް ރައީސް އިބްރާހިމް މުހައްމަދު ސޯލިހް މެމްބަރު ރޮޒައިނާ އާދަމް (އައްޑޫ މީދޫ)


IPL: Buttler ge thafaathun Rajastan Royals final ah - One Online\nޖޯސް ބަޓްލާ ރޭގެ މެޗު ނިމުމާއެކު އުފާފާޅުކުރަނީ --- ފޮޓޯ/ ޓްވިޓާ\nއައިޕީއެލް: ބަޓްލާގެ ތަފާތުން ރާޖަސްތާން ރޯޔަލްސް ފައިނަލަށް\nޖޯސް ބަޓްލާގެ ސެންޗަރީއާއެކު ރޯޔަލް ޗެލެންޖާސް ބެންގަލޫރު ބަލިކޮށް، ރާޖަސްރާން ރޯޔަލްސް އައިޕީއެލް ފައިނަލަށް ދަތުރުކޮށްފިއެވެ.\nރޭ ނަރެންދްރާ މޯދީ ކްރިކެޓް ސްޓޭޑިއަމްގައި ކުޅުނު އައިޕީއެލްގެ ޕްލޭ އޮފް ފަހު މެޗުގައި ރާޖަސްތާން ރޯޔަލްސްއިން ފައިނަލުގެ ޖާގައެއް ޔަގީންކުރީ ބެންގަލޫރު ކައިރިން ހަތް ވިކެޓުން މޮޅުވެގެންނެވެ. މެޗުގައި ރާޖަސްތާން ރޯޔަލްސްގެ ބަޓްލާ ވަނީ 100 ހަމަކޮށް ސެންޗަރީއެއް ހަދައިފައެވެ. އެއީ މިފަހަރުގެ އައިޕީއެލް ސީޒަނުގައި ބަޓްލާ ފުރިހަމަކުރި ހަތަރުވަނަ ސެންޗަރީއެވެ.\nއައިޕީއެލްގައި މިފަހަރު 10 ޓީމު ވާދަކުރި އިރު، ޕްލޭ އޮފްއަށް ދިޔައީ ގަދަ ހަތަރު ޓީމެވެ. އެ ހަތަރު ޓީމުގެ ތެރެއިން ފައިނަލަށް ދާނީ ތިން ޕްލޭ އޮފް މެޗަކުން ކަނޑައަޅާ ދެ ޓީމެވެ. ޕްލޭ އޮފް ފުރަތަމަ މެޗުގައި ލީގު ބުރުގެ އެއްވަނަ އަދި ދެވަނަ ޓީމު ވާދަކުރާ އިރު، އެ މެޗުން ބަލިވާ ޓީމަށް އަދި ޕްލޭ އޮފް ތިންވަނަ މެޗުން ފުރުސަތު ލިބޭނެއެވެ. ފުރަތަމަ ޕްލޭ އޮފް މެޗުން މޮޅުވެ ފައިނަލް ޔަގީންކުރީ ގުޖުރާތު ޓައިޓަންސްއެވެ. އެ މެޗުން ބަލިވި ނަމަވެސް ފަހު މެޗަށް ގޮސް، ރާޖަސްތާން ރޯޔަލްސްއިން ވަނީ ފައިނަލަށް ގޮސްފައެވެ.\nރާޖަސްތާން ރޯޔަލްސްއާއި ގުޖުރާތު ޓައިޓަންސް ކުޅޭ ފައިނަލް މެޗު އޮންނާނީ މާދަމާ ރޭގައެވެ.\nރޭގެ މެޗުގައި ފުރަތަމަ ބެޓްކުރަން އަރައި ރޯޔަލް ޗެލެންޖާސް ބެންގަލޫރަށް 20 އޯވަރުގެ ތެރޭގައި އަށް ކުޅުންތެރިން ނުބައިވެގެން ހެދުނީ 157 ލަނޑެވެ. ބަދަލުގައި ކުޅެން އަރައި ރޯޔަލްސްއިން ވަނީ ތަފާތު ރޫހެއްގައި ބެޓްކޮށް، ތިން ކުޅުންތެރިން ނުބައިވި އިރަށް 161 ލަނޑު ހަމަކޮށްފައެވެ. 60 ބޯޅައިން ބަޓްލާ ހެދި 106 ލަނޑަކީ ރޯޔަލްސްގެ އެންމެ ކާމިޔާބު ބެޓިންއެވެ.\nރޭގެ ނަތީޖާއަކީ ބެންގަލޫރުގެ ވިރާތު ކޯލީއަށް ހިތި ނަތީޖާއެކެވެ. އޭނާއަށް ރޭގެ މެޗު ހާއްސަވެފައި އޮތީ އެންމެފަހުން ދެ އަހަރުވެސް އެލިމިނޭޓާ ޕްލޭ އޮފް މެޗުން ޓީމު ކަޓައިގެން ގޮސްފައިވާތީއެވެ. 2008 ވަނަ އަހަރު އައިޕީއެލް ވުޖޫދަށް އައި އިރުން ފެށިގެން މިއަދާ ހަމައަށް ކޯލީއަކީ ލީގުގެ މުހިންމު ކުޅުންތެރިއެއް ނަމަވެސް، އޭނާއަށް އަދި ލީގު ހޯދިފައެއް ނުވެއެވެ. އެކަން ނިންމާލަން މިފަހަރު ލިބުނު ފުރުސަތުން ފެއިލްވުމަކީ އަނެއްކާވެސް މާޔޫސް ކަމަކަށްވާނެއެވެ.\nގުޅޭ ޓެގު އިންޑިއާ ކްރިކެޓް\nލީގުގައި އަލަށް ވާދަކޮށް ގުޖުރާތު ޓައިޓަންސްއިން އައިޕީއެލް ކާމިޔާބުކޮށްފި\nޕަތިދާރުގެ ސެންޗަރީއާއެކު ރޯޔަލް ޗެލެންޖާސް ބެންގަލޫރު ޕްލޭ އޮފް ފަހު މެޗަށް\nކްރިކެޓް ބޯޑުގެ ފިނޭންޝިއަލް ކޮންޓްރޯލަރަކަށް މާއިޒް


vnews - Mudhalu zakaathuge gothugai midhiya aharu libunu adhadhu madhuvejje\nމުދަލު ޒަކާތުގެ ގޮތުގައި މިދިޔަ އަހަރު ލިބުނު އަދަދު މަދުވެއްޖެ\nމީރާގެ މައި އޮފީސް -- ވީފައިލް ފޮޓޯ\nމުދަލު ޒަކާތުގެ ގޮތުގައި މިދިޔަ އަހަރު ލިބިފައިވަނީ 2015 ވަނަ އަހަރާ އަޅާ ބަލާއިރު ހަ މިލިއަން ރުފިޔާ މަދުން ކަމަށް މީރާ އިން ބުނެފި އެވެ.\nމުދަލު ޒަކާތް ބަލައިގަންނަން މީރާ އިން ފެށީ މިދިޔަ އަހަރުގެ ޖޫން މަހުގެ އެއްވަނަ ދުވަހުން ފެށިގެންނެވެ.\nމީރާއިން އާންމު ކޮށްފައިވާ ތަފާސް ހިސާބު ދައްކާ ގޮތުން މިދިޔަ އަހަރު ނިމުނު އިރު މުދަލު ޒަކާތުގެ ގޮތުގައި ލިބުނީ 35.8 މިލިއަން ރުފިޔާ އެވެ. އެއީ 2015 ވަނަ އަހަރާ އަޅާ ބަލާއިރު ހަ މިލިއަން ރުފިޔާ ދަށް އަދަދެއް ކަމަށްވެސް ތަފާސް ހިސާބުން ދައްކަ އެވެ.\nޒަކާތުގެ ގޮތުގައި 2015 ގައި 41 މިލިއަން ރުފިޔާ ދައުލަތަށް ލިބުނެވެ.\nމީރާއިން މުދަލު ޒަކާތް ބަލައިގަންނަން ފެށި ފުރަތަމަ މަހުވެސް 6.9 މިލިއަން ރުފިޔާއާއި 1095 އެމެރިކާ ޑޮލަރު ލިބިފައިވާ ކަމަށް މީރާއިން ބުނެ އެވެ. އަދި ޞަދަގާތުގެ ގޮތުގައި މީރާއަށް 5928 ރުފިޔާ ލިބިފައިވާ ކަމަށްވެސް ބުނެއެވެ.\nމުދަލުގެ ޒަކާތުގެ ގޮތުގައި 2015 ގައި ލިބުނު ފައިސާގެ ތެރެއިން 11 މިލިއަން ރުފިޔާ ފަގީރުންނަށް އިސްލާމިކް މިނިސްޓްރީން ވަނީ ބަހައިފަ އެވެ. ފަގީރުންގެ ގޮތުގައި ރަޖިސްޓްރީވެފައި ތިބި 12،335 މީހުން މެދުގައި އެ ފައިސާ ބެހުމުން އެއިން ކޮންމެ މީހަކަށް 900 ރުފިޔާ ލިބެ އެވެ. ފަގީރެއްގެ ގޮތުގައި ބަލަނީ އާމްދަނީގެ ގޮތުގައި ދުވާލަކަށް 44 ރުފިޔާ ނުލިބޭ މީހުންނެވެ.\nއިސްލާމިކް މިނިސްޓްރީން ބުނި ގޮތުގައި، މިދިޔަ އަހަރުގެ މުދަލު ޒަކާތުން ފައިސާ ހޯދުމަށް ފަގީރުންގެ ގޮތުގައި 12335 މީހުން ރަޖިސްޓްރީ ކޮށްފައިވާ ކަމަށެވެ. އެއީ މާލޭ ސަރަހައްދުން 2239 ފަގީރުންނާއި އަތޮޅުތަކުން 9936 ފަގީރުންނެވެ.


އެނަމާ ބޯޓުގެ ހާދިސާއަށް 15 އަހަރު! – Faanooz\nއެނަމާ ބޯޓުގެ ހާދިސާއަށް 15 އަހަރު!\nMarch 17, 2019 | އަޙުމަދު އަނަސް\nހިތުގައި އުފެދޭ އިހުސާސްތައް އަދިވެސް ހުރީ ހިތުގައި ނުފިލައެވެ. އެ ހަނދާންތައް ގުޅިފައިވަނީ އެނަމާ ބޯޓު ކުރި އެންމެ ފަހު ދަތުރާއެވެ. އެއީ މީގެ 15 އަހަރު ކުރިއެވެ. ގދ.ތިނަދޫގެ ރައްޔިތުންނަށް މިއަދުވެސް އެ ހަނދާންތައް އާވެ އާލާވާނެއެވެ. 2004 ވަނަ އަހަރު މާރިޗު މަހުގެ 17 ވަނަ ދުވަހުގެ ރޭ އިރާކޮޅު ހިނގާދިޔަ އެނަމާ ބޯޓުގެ ހާދިސާއެވެ. އެއީ ދިވެހި ރާއްޖޭގެ ތާރީޙުގައި ކަނޑުމަތީގައި ހިނގައިދިޔަ އެންމެ ހިތާމަވެރި ހާދިސާއެވެ.\nއެނަމާ ބޯޓުގެ ކާރިސާއަކީ ދިވެހިރާއްޖޭގެ ފަހުގެ ތާރީހުގައި އެއްމެ ގިނަ އަދަދެއްގެ މީހުން މަރުވި އެއްމެ ހިތާމަވެރި ކަނޑުމަތީގެ ކާރިސާއެވެ. ގއ.ވިލިނގިލިން ފުރައިގެން ގދ.ތިނަދުއަށް 122 މީހުންނާއެކު ދަތުރު ކުރަނިކޮށް ތިނަދޫ އެނަމާބޯޓު ބަންޑުން ޖަހާލާ ޖުމްލަ 24 މީހުން މަރުވެ2މީހަކު ގެއްލިފައިވެއެވެ. މި ހާދިސާ ހިނގާފައިވަނީ 17 މާރޗް 2004 ވީ ބުދަދުވަހުގެރޭ 8:30 ހާއިރުއެވެ. މަރުވިމީހުންގެ މައްޗަށް ޣައިބުގައި ކަށުނަމާދު ކުރެވުނީ 19 މާރޗް 2004 ވީ ހުކުރު ދުވަހު މުޅިރާއްޖޭގެ ހުރިހާރަށެއްގައިވެސް ހުކުރުނަމާދަށްފަހުއެވެ.\nމި ހާދިސާ ހިނގި ދަތުރަކީ ގއ.ވިލިނގިލީގައި އޮތް ފުޓުބޯޅަ މެޗެއްބެލުމަށް ގދ.ތިނަދޫއިން އެރަށަށް ދިޔަ މީހުން އެނބުރި ތިނަދޫއަށް ކުރިދަތުރެވެ. އެމެޗަކީ ދިވެހި ލީގަށް ކޮލިފައިވާން ޒޯންހަތެއްގެ ގދ.ތިނަދޫ މަސްވެރިންގެ ރޫހާއި، ގއ ވިލިނގިލީ މަސްވެރިންގެ ކްލަބް ވިލިނގިއްޔާއި ބައްދަލުކުރި މެޗެވެ. މިމެޗުން ބަލިވި ޓީމުކަމަށްވާ ތިނަދޫ ޓީމުގެ ސަޕޯޓަރުން ބޯޓަށް އެރީ އިރު އޮއްސި 6:50 ހާއިރުއެވެ.\nދަތުރު ކުރަމުން ގޮސް ބައިގަޑި އެއްހާއިރު ވީތަނާ އިންޖީނު ހުއްޓިގެން އޭގެ ފިލްޓަރެއް ބަދަލުކޮށް އަލުން ދަތުރުފެށިއެވެ. ދެން އޭގެފަހުން ހުރިހާ ކަމެއްވެސް އާދައިގެމަތިން ގޮސް މި ހާދިސާއާއި ކުރިމަތިވީ ބޯޓުގައި ގިނައަދަދެއްގެ ބަޔަކު މަޖާކޮށް ސަކަރާތްޖަހަމުން ދަނިކޮށް ވަރަށް ކުއްލިގޮތަކަށް އެރޭ 8:30 ކަންހާއިރުއެވެ. މިހާދިސާ ހިނގާފައިވާ ގޮތެއްކަމަށްވަނީ އެނަމާބޯޓާ 40 ފޫޓު ދުރުން ދަތުރު ކުރަމުންދިޔަ ‘އަރުތަ’ ނަމަކަށް ކިޔޭ ތިނަދޫ މަސްދޯންޏެއްގެ މޯހިރުން އުފެދުނު ރާޅެއްގައިޖެހި އެނަމާ ބޯޓު ތަޅުވާ ބަންޑުންޖަހާލައިގެންނެވެ.\nއެނަމާ ބޯޓު — ފޮޓޯ: ގޫގުލް\nއެރޭ ބޯޓު ދަތުރު ކުރަމުން ދިޔައިރު އޭގައި 88 ފުޅި ކައްކާ ގޭސް ހުސްކުރި ސިލިންޑަރާއި ހޮސްޕިޓަލުގެ މެޑްއޮކްސިޖަން ހުސްކުރި 10 ފުޅި ނޫން އެއްވެސް މުދަލެއް ބަރުކޮށްފައި ނެތެވެ. މިހާމަދު މުދަލާއެކު އެހާގިނަ މީހުން ބޯޓުގެ މަތީގައި ތިބުމަކީ ބޯޓު ބަންޑުންޖަހާލުމުގެ ސަބަބެއްކަމަށް ކަމާބެހޭ ބައެއް މާހިރުން ދެކެއެވެ. ބޯޓު ދަތުރުކުރަމުން ދަނިކޮށް ބޯޓުގެ މަތީބަޔަށް މީހުންތައް އެރުން އެއީ އޭގެ ބެލެންސް ގެއްލުނު އެއްސަބަބުކަމަށް މިފަރާތްތަކުން ދެކެއެވެ.\nއެބޯޓުގެ ކެޕްޓަން މުހައްމަދު ޒާހިރު (އޭރު އުމުރުން 42 އަހަރުގެ) ބުނެފައިވަނީ “އެ ރާޅަކީ ބޮއްކުރައަކަށްވެސް އޭގެން އަސަރުނުކުރާނެވަރުގެ ކުޑަ ކުޑަ ރާޅެއް” ކަމަށެވެ. އޭނާ ބުނެފައިވަނީ ވިލިނގިލިން ފުރައިގެން ދެއްވަދޫއާހަމައަށް އައިއިރުވެސް ބޯޓު ރޯލުނުކުރާކަމަށެވެ. އަދި އެ ކުޑަ ކުޑަ ރާޅުގައި ޖެހި އެއްފަރާތަށް އަރިވެލާފައި އަނެއްފަރާތަށް ދިޔަގޮތަށް ބޯޓު ބަންޑުންޖަހާލީއެވެ.\nއެނަމާ ބޯޓު ހާދިސާގައި ނިޔާވި މީހުންގެ ލިސްޓު — ފޮޓޯ: ގޫގުލް\nއޭނާ ބުނެފައިވާގޮތުގައި ބޯޓުބަންޑުން ޖަހާލި ވަގުތު އިންޖީނު ރޫމުގައި އަލިފާން ރޯވެފައި ހުރި މަންޒަރު އޭނާއަށް ފެނިފައިވެއެވެ. އަދި ދުންގަނޑު މުޅިބޯޓަށް ފެތުނުކަމަށްވެއެވެ. މީގެ އިތުރުން ތެޔޮތައްވެސް ބުރައިގެންގޮސް ބޯޓާއި ބޯޓު ކައިރީ ވަށައިގެން ކަނޑުގައިވެސް ޑީސަލް ހުރިކަމަށްވެއެވެ. އެމީހުންނަށް ފުރަތަމަ އެހީވީ ރާޅު އުފައްދާފައި ކައިރިން ދިޔަ ތިނަދޫ އަރުތަ ދޯންޏެވެ. އޭގެފަހުން ގއ.ދާންދޫ މިޔަރެން ދޯނި މިކަން ހިނގިވަގުތު އެނަމާ ބޯޓުކައިރިއަށް ގޮސް އެމީހުންނަށް އެހީނުވެ ވަނީ ގޮއްސައެވެ.\nއެ ހާދިސާއިން ސަލާމަތްވި މީހުން ބުނާގޮތުގައި މިޔަރެން ދޯނީގެ އެހީ ތެރިކަން ލިބުނު ނަމަ އެމީހުން ގެ ތެރެއިން ގިނަބަޔަކު ސަލާމަތް ކުރެވުނީހެވެ. ނަމަވެސް 12 ޓަނުގެ މަސް އެބަހުއްޓޭ މިދަނީ ކޫއްޑޫ އަށް މަސްކިރުވާށޭ ކިޔާފައި ހާލުގައި ޖެހިފައި ތިބި މީހުންނަށް އެހީނުވެ އެދޯނި ދިޔައީއެވެ. އަދި މީގެތެރެއިން ބައެއް މީހުންނަށް ފަހުންވަނީ ގާނޫނީގޮތުން ހައްގު އަދަބުދެވިފައެވެ.\nކަމެއް ހިނގާ ދިޔުމުން އެކަމެއްގެ ވާހަކަ ދެއްކުމަކީ އަބަދުވެސް ދިވެހިންގެ އާދައެވެ. ޤާނޫނާއި ޤަވާއިދުގެ ވާހަކައެވެ. ސަލާމަތާއި ރައްކާތެރިކަމުގެ ވާހަކައެވެ. ދަތުރަކަށް ކަނޑުމައްޗަށް އަރާއިރު ހެދިފައި ހުންނަ ޤާނޫނުތަކާއި ޤަވާއިދުތަކާމެދު ވިސްނާ ފިކުރުކޮށްލަން ޖެހެއެވެ. އެނަމާ ބޯޓުގެ ހާދިސާ ހިނގިއިރު އެ ބޯޓުގައި ތިބެން ޖެހޭވަރަށްވުރެ އިތުރަށް މީހުން ތިބިކަން ފާހަގަކޮށްލަން ޖެހެއެވެ. އެދުވަހު ދަތުރު ފެށުމުގެ ކުރިން ވިސްނާލިނަމަ މިކަން ނުވެ ހިނގައިދާނެއެވެ.\nliyumuge fenvaru varah dhah..\nenamaa boat adiah dhiyai 2004 vana aharutha


Pogba Ge Goalun France Ah Kaamiyaab Feshumeh - Vaguthu\nޕޮގްބާގެ ގޯލުން ފްރާންސް އަށް ކާމިޔާބު ފެށުމެއް\nގޯލަށްފަހު ޕޮގްބާ އުފާފާޅުކުރަނީ - ފޮޓޯ: އޭއެފްޕީ\nޕޯލް ޕޮގްބާ ގޯލުން އޮސްޓްރޭލިއާގެ މައްޗަށް 1-2 އިން ފްރާންސް އިން ކުރި ހޯދައިފިއެވެ.\nވޯލްޑް ކަޕްގެ ގްރޫޕް ސީގައި ހިމެނޭ މި ދެ ޓީމު މިއަދު ބައްދަލުކުރި މި މެޗުގެ ފުރަތަމަ ހާފްގައި ގިނަވަގުތު ބޯޅަ ހިފަހައްޓައިގެން ފްރާންސް އިން ކުޅުނު ނަމަވެސް ގޯލްޖަހާނެ މާ ރަނގަޅު ފުރުސަތެއް އެޓީމަށް ވަނީ ތަނަވަސްކުރެވޭ ގޮތް ނުވެފައެވެ. އެގޮތުން އޮސްޓްރޭލިއާ އިން ކުޅުނު ޑިފެންސިވް ކުޅުމުގެ ސަބަބުން ފްރާންސްގެ ކުރީގައި ތިބި ކުޅުންތެރިންނަށް މި ހާފުގައި މާބޮޑު ކަމެއް ކުރެވިފައެއް ނުވެއެވެ.\nމި ހާފުގައި ގޯލެއް ކާމިޔާބުކުރުމާ އެންމެ ގާތަށް ގޮސްފައިވަނީ އޮސްޓްރޭލިއާ ޓީމުންނެވެ. ނަމަވެސް އޮސްޓްރޭލިއާ ޓީމުން އުފެއްދި އެ ހަމަލާ ފްރާންސްގެ ގޯލްކީޕަރު ހޫގޯ ލޮރިސް ވަނީ ދިފާއުކޮށްފައެވެ.\nފްރާންސްގެ ފުރަތަމަ ގޯލު ގްރިޒްމަން ކާމިޔާބުކޮށްދެނީ - ފޮޓޯ: އޭއެފްޕީ\nފުރަތަމަ ހާފްގައި ގޯލެއް ފެނިގެން ގޮސްފައި ނުވި ނަމަވެސް މެޗުގެ 58 ވަނަ މިނެޓްގައި ފްރާންސް އިން ވަނީ މެޗުގެ ލީޑު ނަގާފައެވެ. ފްރާންސް އަށް ލިބުނު ޕެނަލްޓީ އަކުން މި ގޯލު ކާމިޔާބުކޮށްދިނީ އެޓީމުގެ ފޯވާޑް ގްރިޒްމަންއެވެ. މި ޕެނަލްޓީ ފްރާންސް އަށް ލިބުނީ އޮސްޓްރޭލިއާގެ ޕެނަލްޓީއޭރިއާގެ ތެރެއިން ގްރިޒްމަން އަށް ކުރި ފައުލަކާ ގުޅިގެންނެވެ.\nނަމަވެސް ފްރާންސް އިން މި ގޯލު ކާމިޔާބުކުރިތާ ހަތަރު މިނެޓްފަހުން އޮސްޓްރޭލިޔާ އަށް ލިބުނު ޕެނަލްޓީ އަކުން އެޓީމު ވަނީ ނަތީޖާ އެއްވަރުކޮށްފައެވެ. އޮސްޓްރޭލިއާ އަށް މި ޕެނަލްޓީ ލިބުނީ ފްރާންސްގެ ޕެނަލްޓީއޭރިއާގެ ތެރެއިން އެޓީމުގެ ޑިފެންޑަރު އުމްޓިޓީގެ އަތުގައި ބޯޅަ ޖެހުމާ ގުޅިގެންނެވެ. މި ޕެނަލްޓީ ކާމިޔާބުކޮށްދީ އޮސްޓްރޭލިއާ އަށް ނަތީޖާ އެއްވަރުކޮށްދިނީ ޔެޑިނަކްއެވެ.\nއޮސްޓްރޭލިއާ އިން ނަތީޖާ އެއްވަރުކުރުމާއެކު ފްރާންސްގެ ކޯޗު ޑިޑިއޭ ޑިޝޯމްޕް ވަނީ އެޓީމުގެ އެޓޭކަށް ކޮންމެވެސް ވަރެއްގެ ބަދަލުތަކެއް ގެނެސްފައެވެ. އެގޮތުން ކުރިއަށް ކުޅެމުން އައި ދެ ކުޅުންތެރިން ކަމަށްވާ ގްރިޒްމަން އާއި ޑެމްބެލޭގެ ބަދަލުގައި ވަނީ ޖިރޫ އާއި ފެކީރް ކުޅެން އަރުވާފައެވެ.\nއޮސްޓްރޭލިއާގެ ގޯލު ކާމިޔާބުކޮށްދިން ޔެޑިނަކް - ފޮޓޯ: އޭއެފްޕީ\nލީޑު ނެގުމަށް ފްރާންސް އިން ވަރަށް ބޮޑަށް ކުރިއަށް ޖެހިލައިގެން ކުޅެމުންދިޔައިރު އޮސްޓްރޭލިއާގެ ޑިފެންސްލައިންގައި ހަރަކާތްތެރިވި ކުޅުންތެރިން ދިޔައީ ފްރާންސް އަށް ފުރުސަތުތަކެއް ތަނަވަސްކުރަން ހުރަސްތައް ކުރިމަތިކުރަމުންނެވެ. ނަމަވެސް މެޗުގެ 80 ވަނަ މިނެޓްގައި ޕޮގްބާ ވަނީ ފްރާންސް އަށް މެޗުގެ ލީޑު ނަގައިދީ އެޓީމު މި މެޗުން މޮޅުކޮށްދީފައެވެ. ޕޮގްބާ މި ގޯލު ކާމިޔާބުކުރީ އޮސްޓްރޭލިއާގެ ޕެނަލްޓީއޭރިއާ ތެރޭ ހުރެ ފޮނުވާލި ހަމަލާއަކުންނެވެ.\nއޮސްޓްރޭލިއާގެ މައްޗަށް ފްރާންސް އިން ކުރި ހޯދިއިރު އެންމެފަހުން ކުޅުނު ވޯލްޑް ކަޕްގެ ހަތަރު މުބާރާތުގެ ފުރަތަމަ މެޗުން ފްރާންސް ބަލިވެފައިނުވާކަން ފާހަގަކޮށްލެވެއެވެ. ވޯލްޑް ކަޕެއްގެ ފުރަތަމަ މެޗުން ފްރާންސް އެންމެފަހުން ބަލިވެފައިވަނީ 2002 ވަނަ އަހަރުއެވެ. އެފަހަރު އެޓީމު ބަލިވީ ސެނެގާލް އަތުން 0-1 އިންނެވެ.\nގްރޫޕް ސީގައި ފްރާންސް ދެން ބައްދަލުކުރާނީ ޕެރޫއާއެވެ. އޮސްޓްރޭލިއާ ނިކުންނާނީ ޑެންމާކާއި ދެކޮޅަށެވެ.


SunOnline: Genna tharahqee akee concrete jangahyeh bina kurumeh noon: Raees\n"ހޭވައްލާ" ގެ ނަމުގައި ޕީޕީއެމުން ކާނިވާ ސަރަހައްދުގައި ބޭއްވި ޖަލްސާގައި ރައީސް ޔާމީން ވާހަކަފުޅު ދައްކަވަނީ --- ސަންފޮޓޯ// މުހައްމަދު އަފްރާހް\nގެންނަ ތަރައްގީއަކީ ކޮންކްރީޓް ޖަންގައްޔެއް ބިނާ ކުރުމެއް ނޫން: ރައީސް\n1 އަހަރު4މަސް ކުރިން - 17 ފެބްރުއަރީ 2017 20\nޕީޕީއެމްގެ ސަރުކާރުން ގެންނަ ތަރައްގީއަކީ ރާއްޖޭގެ އެތަން މިތަނުގައި ކޮންކްރީޓް ޖަންގައްޔެއް ބިނާ ކުރުން ނޫން ކަމަށް ރައީސް އަބްދުﷲ ޔާމީން އަބްދުލްގައްޔޫމް ވިދާޅުވެއްޖެ އެވެ.\nކައުންސިލް އިންތިހާބުގެ ކެމްޕެއިން ފެށުމަށް "ހޭވައްލާ"ގެ ނަމުގައި ޕީޕީއެމުން ކާނިވާ ސަރަހައްދުގައި މިރޭ ބޭއްވި ޖަލްސާގައި ވާހަކަފުޅު ދައްކަވަމުން ރައީސް ޔާމީން ވިދާޅުވީ ސަރުކާރުން މަސައްކަތް ކުރަނީ "ހަވާސާވެގެން ގޮސްފައި ތިބި ނިކަމެތި ރައްޔިތުންތަކަކަށް" ދިރިއުޅެމެއް ހޯދައިދީ އުފާވެރިކަން ގެނެސްދިނުމައް ކަމަށެވެ.\n"އަޅުގަނޑުގެ މި މަސައްކަތުގައި، ކެބިނެޓުގެ ހުރިހާ މެމްބަރުންނާއި ކުންފުނިތަކުގެ ހުރިހާ މެމްބަރުން އަޅުގަނޑަށް އެއްބާރުލުން ދެއްވާ،" ރައީސް ޔާމީން ވިދާޅުވި އެވެ.\n"ހޭވައްލާ" ގެ ނަމުގައި ޕީޕީއެމުން ކާނިވާ ސަރަހައްދުގައި ބޭއްވި ޖަލްސާގެ ތެރެއިން --- ސަންފޮޓޯ// މުހައްމަދު އަފްރާހް\nނުކުޅެދުންތެރިކަން ހުންނަ ކުދިންނަށް ވަޒީފާގެ ފުރުސަތު ހޯދައި ދޭ ވާހަކަ ރައީސް މިރޭ ވެސް ވަނީ ތަކުރާރުކުރައްވާފަ އެވެ. ވިދާޅުވީ އެބައެއްގެ ބޭނުން ނާޖާއިޒް ގޮތުގައި ބަޔަކު ހިފަމުން ދިޔަ މައުސޫމު ކުދިންތަކެއް "މެއިން ސްޓްރީމް" ކޮށްފައިވާނެ ކަމަށެވެ.\nރައީސް ވިދާޅުވީ މީގެކުރި މަސްލަހަތު ނަގާލާ މުޖުތަމައުއެއް ބިނާ ކުރަން ބޭނުން ނުވާ ކަމަށާއި ބޭނުންވަނީ ބިނާ ކުރާ އިމާރާތްތައް ދަމަހައްޓާނެ ރަނގަޅު ރައްޔިތެއް ކަމަށެވެ. ޖަލުތައް ބޮޑު ކުރާށާއި ޖަލުގެ ތޭރިތައް ކައިރިކުރަން ބޭނުން ނުވާ ކަމަށް ވެސް ރައީސް ޔާމީން ވިދާޅުވި އެވެ.\n" އަޅުގަނޑުމެން ބޭނުންވަނީ ބަދުނަސީބުން ޖަލަށް ވަދެ ތިބި މީހުން އެމީހުން މުޖުތަމައުއަށް ނެރެވޭނެ ގޮތްތަކެއް ހޯދައިދޭން. ޝައްކެއްވެސް ނެތް ގޮތުގައި އެމީހުންގެ އުފަލަކީ އަޅުގަނޑުގެ އުފާ،" ރައީސް ޔާމީން ވިދާޅުވި އެވެ.\nޒުވާނުންނަކީ ތަރައްގީގެ ހިއްސާގައި ބައިވެރިވާ މީހުން ކަމަށް ހެދުމަކީ ސަރުކާރުގެ ބޭނުން ކަމަށް ވެސް ރައީސް ވަނީ ވިދާޅުވެފަ އެވެ.\nއޭގެ އިތުރުން ސަރުކާރުން މިހާތަނަށް ކޮށްފައިވާ ތަރައްގީގެ މަޝްރޫއުތަކާއި ކުރިއަށް އޮތްތަނުގައި ރާއްޖޭގެ ތަރައްގީއަށް ކުރައްވާނެ ކަންކަމަށް ރައީސްގެ ވާހަކަފުޅުގައި ވަނީ އަލިއަޅުވާލާފަ އެވެ.\nރައީސްގެ ދެކަނބަލުން އީދު ހަދިޔާ ބައްސަވަނީ6ދުވަސް 1 ގަޑި ކުރިން\nރައީސް ޔާމީންގެ އިގްތިސާދީ ސިޔާސަތަށް ބައިނަލްއަގުވާމީ މައިދާނުގައި ތައުރީފް! 1 ހަފްތާ4ގަޑި ކުރިން\n"އިންޑޮނޭޝިޔާއާ ދެކޮޅަށް ވާދަކޮށްލަން ކެރުމަކީ ވެސް ކާމިޔާބީއެއް"2ހަފްތާ4ދުވަސް ކުރިން\nއީސީގެ ރައީސަކަށް އެމްޑީޕީއަށް ފުވާދު ރަނގަޅިއްޔާ ޕީޕީއެމްއަށް ޝަރީފު ރަނގަޅުވާނެ: ނިހާން2ހަފްތާ 16 ގަޑި ކުރިން


Gan Aai South Africa Aa Dhemedhu Baahvaa Dhathuru Thakun iguthisaadhee Kuri erumaai Vazeefaage Furusathu Thah ithuru vaane\nއައްޑޫ ސިޓީގެ ގަމާއި ސައުތު އެފްރިކާއާ ދެމެދު ސީދާ ދަތުރުތައް ފެށުމުން އިޤްތިޞާދީ ގޮތުން އައްޑޫ ސިޓީއަށް ބޮޑެތި ކުރިއެރުންތަކެއް ލިބިގެންދާނެކަމަށް އައްޑޫ އިންޓަނޭޝަނަލް އެއަރޕޯޓް ޕްރައިވެޓް ލިމިޓެޑުން ބުނެފިއެވެ.\nނޫސްވެރިންނަށް މަޢުލޫމާތުދެއްވުމަށް ބޭއްވި ޕްރެސް ކޮންފަރެންސެއްގައި ވާހަކަދައްކަވަމުން އައްޑޫ އިންޓަނޭޝަނަލް އެއަރޕޯޓް ޕްރައިވެޓް ލިމިޓެޑުގެ މެނޭޖިންގ ޑިރެކްޓަރ މުޙައްމަދު ލަތީފް ވިދާޅުވީ، ސައުތު އެފްރިކާއިން ދަތުރުތައް ފެށުމުން ގިނަ އަދަދެއްގެ ފަތުރުވެރިން ގަމަށް ޒިޔާރަތްކުރާނެ ކަމަށާއި މީގެ ސަބަބުން އައްޑޫ ސިޓީގެ ގެސްޓް ހައުސް ވިޔަފާރިއާއި ފަތުރުވެރިކަން އިތުރަށް ފުޅާވެގެންދާނެ ކަމަށެވެ. އަދި އައްޑޫ ސިޓީގައި މިހާރު ޤާއިމްކުރާ މަސް ފެކްޓްރީގެ މަސައްކަތް ނިމުމުން، ސައުތު އެފްރިކާއަށް މަސް އެކްސްޕޯޓް ކުރުމުގެ ފުރުޞަތުވެސް ވަރަށް ބޮޑަށް ފަހިވެގެންދާނެ ކަމަށް ލަތީފް ވިދާޅުވިއެވެ.\n“އައްޑޫގެ އެންމެންނަށްވެސް ފައިދާ ލިބިގެންދާނެ. މަސް ފެކްޓްރީ ޤާއިމްކޮށް ނިމުމުން މަސް އެކްސްޕޯޓް ކުރުމުގެ ޚިދުމަތް ފެށިގެންދާނެ. ކޮންމެ ފްލައިޓަކުން 15-16 ޓަނުގެ ޕެރިޝަބަލްސް ފުރުޓްސް އާއި ތަރުކާރި އިމްޕޯޓް ކުރެވިގެންދާނެ. 12 ޓަނުގެ މަސް ބޭރު ކުރެވޭނެ ކަމަށް މިބަލަނީ” މުޙައްމަދު ލަތީފް ވިދާޅުވިއެވެ.\nޕްރެސް ކޮންފަރެންސްގައި ވާހަކަދައްކަމުން ލަތީފް ވިދާޅުވީ އައްޑޫ ސިޓީ ގަމާއި ސައުތު އެފްރިކާއާ ދެމެދު ސީދާ ދަތުރުތައް ފެށުމުގެ ކުރިން ހަދަންޖެހޭ ސްޓޭޝަން އޮޑިޓް މިހާރު ނިމިފައިވާކަމަށެވެ. މިގޮތުން ހެދި އޮޑިޓްތަކުން އެއާޕޯޓުގެ ރަންވޭއާއި އޭޕްރަންގެ ޙާލަތު ހުރީ ސައުތު އެފްރިކަން އެއާރލައިންސްގެ ސޭފްޓީ މިންގަނޑުތަކާ އެއްގޮތަށް ކަމަށް ލަތީފް ބުންޏެވެ.\n”އޮޑިޓްކޮށް ނިމުނުއިރު، ރަންވޭގެ ޙާލަތާއި، އޭޕްރަންގެ ޙާލަތާއި ހުރިހާ ކަމެއް ހުރީ ސައުފް އެފްރިކަން އެއާރލައިންސްގެ ސޭފްޓީ ސްޓޭންޑާރޑާ އެއްގޮތަށް. ދެން ހޯދަންޖެހެނީ ބައެއް އިކުއިޕްމަންޓާއި އެއާޕޯޓް ތަރައްޤީކުރުމުގެ ކަންތައްތައް. އޮޕަރޭޝަން 24 ނޮވެމްބަރުގެ ކުރިން ނިންމާލެވޭނެ ކަމަށް ބަލަނީ ހުރިހާ މަސައްކަތެއް” މުޙައްމަދު ލަތީފް ވިދާޅުވިއެވެ.\nއައްޑޫ ސިޓީ ގަމާއި ސައުތު އެފްރިކާއާ ދެމެދު ސިދާ ދަތުރުތައް ފެށުމުގެ އަމަލީ މަސައްކަތް ފަށާފައިވާއިރު، ސައުތު އެފްރިކާއިން އަންނަ ފުރަތަމަ ފްލައިޓު ޖެއްސުމަށް ހަމަޖެހިފައިވަނީ އަންނަ ނޮވެމްބަރުމަހުގެ 24 ވަނަ ދުވަހު ހެނދުނެވެ. އަދި އައްޑޫ ސިޓީ ގަމާއި ސައުތު އެފްރިކާއާ ގަމާ ދެމެދު ހަފްތާއަކު4ފްލައިޓް އޮޕަރޭޓް ކުރުމަށް ހަމަޖެހިފައިވާކަމަށްވެސް އައްޑޫ އިންޓަނޭޝަނަލް އެއަރޕޯޓް ޕްރައިވެޓް ލިމިޓެޑުން ބުނެއެވެ.


Navas club dhookohlaane kamah Zidane unmeedh'eh nukurey\nކްލަބް ދޫކޮށްލަން ނަވާސް ބޭނުންވާކަން ނޭނގޭ\nކ. މާލެ 24 އޯގަސްޓު 2019 | ހޮނިހިރު 22:57 3,856\nނަވާސް (ކ) އަދި ޒިދާން (ވ) - ގެޓީ އިމޭޖާސް\nރެއާލް މެޑްރިޑަށް ކުޅެމުން އަންނަ ކޮސްޓަރިކާގެ ގޯލު ކީޕަރ ކޭލޯ ނަވާސް ކްލަބް ދޫކޮށްލާނެ ކަމަށް އުންމީދު ނުކުރާ ކަމަށް ކޯޗު ޒިދާން ބުނެފިއެވެ.\nޒިދާން ބުނީ، ނަވާސްއާ ނުލާ ރެއާލްގެ ސްކޮޑު ފުރިހަމަ ނުވާނެ ކަމަށާއި، އޭނާއަކީ އަބަދުވެސް ކްލަބަށް މުހިންމު ކުޅުންތެރިޔެއް ކަމަށެވެ.\nއެގޮތުން ޒިދާން ބުނީ، ކްލަބް ދޫކޮށްލަން ނަވާސް ބޭނުންވާކަން ނޭނގޭ ކަމަށާއި، އެކަހަލަ އެއްވެސް ވާހަކައެއް ހިއްސާ ކޮށްފައި ނުވާ ކަމަށެވެ.\nމީގެއިތުރުން ޒިދާން ބުނީ، އޭނާ ބޭނުން ވަނީ ނަވާސް ކްލަބުގައި މަޑުކުރުން ކަމަށާއި، އޭނާއާއެކު ކްލަބުން ހާސިލްކުރަން ޖެހޭ ބައިވަރު ކަންކަން އަދި ބާކީ އެބަ ހުރި ކަމަށެވެ.\nރިޕޯޓްތައް ބުނާގޮތުން ޓްރާންސްފާގެ ދޮރުތައް ބަންދުވުމުގެ ކުރިން ނަވާސް ކްލަބް ބަދަލު ކުރާނެއެވެ. އަދި އޭނާ ކްލަބުގައި މަޑުކުރަން ބޭނުން ނުވާ ކަމަށް ވެސް ރިޕޯޓްތައް ބުނެއެވެ.\nލެވެންޓޭ ދޫކޮށްލުމަށް ފަހު ނަވާސް ރެއާލް އަށް ބަދަލުވީ 2014 ވަނަ އަހަރުގެ ސީޒަނުގައެވެ. އެގޮތުން އޭނާ ވަނީ މިހާތަނަށް އެޓީމަށް 162 މެޗު ކުޅެ، އެޓީމާއެކު ސްޕެނިޝް ލަލީގާ، ސްޕެނިޝް ސުޕާ ކަޕް، ޔުއެފާ ޗެމްޕިއަންސް ލީގު ތިންފަހަރު، ޔުއެފާ ސުޕާ ކަޕް ދެފަހަރު އަދި ކްލަބް ވޯލްޑް ކަޕް ތިން ފަހަރު ހޯދާފައެވެ.\nބްރެޒިލްގައި 2014 ވަނަ އަހަރު ބޭއްވި ވޯލްޑްކަޕުން ވިދާލި ކޮސްޓަރިގާ ގައުމީ ޓީމުގެ ނަވާސް ވަނީ އެޓީމަށް މިވީތަނަށް 86 މެޗު ކުޅެދީފައެވެ. އޭނާ ވަނީ 2014 ވަނަ އަހަރު ކޮންކާކަފްގެ އެންމެ މޮޅު ކުޅުންތެރިޔާގެ މަގާމު ވެސް ހޯދާފައެވެ.


China ge zuleggai minikaavageh meehakah hamalaa dhee maraalaifi | Mihaaru\nމިނިކާވަގު ޒަންގް އަށް ހަމަލާދެނީ\nޗައިނާގެ ޒުލެއްގައި މިނިކާވަގެއް މީހަކަށް ހަމަލާދީ މަރާލައިފި\n31 ޖެނުއަރީ 2017 - 06:36\nޗައިނާގެ އިރުމަތީ ސަރަހައްދުގައި އޮންނަ ޒުލަކަށް އާއިލާއާ އެކު ދިޔަ މީހަކަށް މިނިކާވަކެއް ހަމަލާދީ މަރާލައިފި އެވެ. ނިގަންބޯ ސިޓީގެ ޔޮންގޯ ޒުލުގައި މި ހާދިސާ ހިނގުމުން އެ ސަރަހައްދުގެ ފުލުހުން ގޮސް އެ މިނިކާވަގުގެ ގަޔަށް ބަޑިޖަހައި ވަނީ މަރާލާފަ އެވެ. މިނިކާވަގު ހަމަލާދިން މީހާ ވަގުތުން ހޮސްޕިޓަލަށް ގެންދިޔަ ނަމަވެސް އޭރުވެސް އޮތީ މަރުވެފަ އެވެ.\nޒޫ ބަލަހައްޓާ މީހުން ބުނި ގޮތުގައި މަރުވި މީހާ އަކީ ޓިކެޓް ނުގަނެ، ފާރުމަތިން އަރައިގެން އެތެރެއަށް ފޭބި މީހެކެވެ. އެމީހާއަށް ފޭބުނީ މިނިކާވަގުތައް ތިބޭ ތަނަށެވެ. މިނިކާވަގު އެ މީހާ އަށް ހަމަލާދީ މަރާލީ އޭނާގެ ދަރިންނަށާއި އަނބިމީހާ ވެސް ބަލަން ތިއްބަ އެވެ.\nމި ހާދިސާއާ ގުޅިގެން ޒޫ ވަނީ ބަންދުކޮށްފަ އެވެ.\nމެންދުރު ވަގުތު މި ހާދިސާ ހިނގި އިރު ޒުލުގައި ތިބި މީހުން ވަނީ ހާދިސާ ހިނގި އިރު އެ މަންޒަރުތައް ފޯނަށް ރެކޯޑްކޮށްފަ އެވެ.\nނޫކުލައިގެ ހެދުމަކާއި ކަޅު ފަޓުލޫނެއް ލައިގެން ހުރި މި މީހާ ވެއްޓިފައި އޮތް އިރު މިނިކާވަގު އޮތީ އެ މީހާގެ ކަރާއި ބޮލުގައި ހިފައިގެންނެވެ. އަދި ކައިރީގައި އިތުރު ދެ މިނިކާވަގު ވެސް އުޅުނެވެ. އޭރު އެ މީހާ ދިޔައީ ހަޅޭއްލަވަމުންނެވެ. ބަޑިޖަހަން ފެށުމުން ދެ މިނިކާވަގު ދުވެ ފިލި ނަމަވެސް ދަތް އަޅައިގެން އޮތް މިނިކާވަގު އޮތީ އެވެ.\nމިދިޔަ އަހަރުވެސް ބެއިޖިންގެ ވައިލްޑްލައިފް ޕާކެއްގައި މިނިކާވަގެއް އަންހެނަކަށް ހަމަލާދީ މަރާލާފައިވެ އެވެ. އެ ފަހަރު މިނިކާވަގަށް ހަމަލާ ދެވުނީ އަންހެންމީހާ ކާރުން ފޭބުމުންނެވެ.\nއިތުރު ލިޔުންތައް މަރު ޗައިނާ


ޖަމްއިއްޔާތަކުގެ ޤާނޫނާ ބެހޭގޮތުން ބައްދަލުވުމެއް ބާއްވަނީ\nޖަމްޢިއްޔާތަކުގެ ޤާނޫނު އެކުލަވާލުމުގެ މަސައްކަތް މިނިސްޓްރީ އޮފް ހޯމްއެފެއާޒުން ކުރަމުން ގެންދާތީ، ޖަމްއިއްޔާތަކާއެކު 26 އޯގަސްޓް 2017 ވާ ހޮނިހިރު ދުވަހު ބައްދަލުވުމެއް ބޭއްވުމަށް ވަނީ ހަމަޖެހިފައެވެ. މިބައްދަލުވުން އޮންނާނީ ކަސްޓަމްސް ބިލްޑިންގްގައެވެ.\nޔުނިސެފްގެ ރެޕްރެޒެންޓޭޓިވް ހޯމް މިނިސްޓަރގެ އަރިހަށް ވަދާއީ ޒިޔާރަތެއް ކުރައްވައިފި\nޔުނިސެފްގެ ފަރާތުން ދިވެހިރާއްޖެއަށް ކަނޑައަޅުއްވާފައި ހުންނަވާ ރެޕްރެޒެންޓޭޓިވް އެލިސް އަކުންގާ މިނިސްޓަރ އޮފް ހޯމް އެފެއާޒް އަޒްލީން އަޙްމަދުގެ އަރިހަށް މިއަދު ވަދާއީ ޒިޔާރަތެއް ކުރައްވައިފިއެވެ. މި ބައްދަލުވުން އޮތީ މިނިސްޓްރީ އޮފް ހޯމްއެފެއާޒްގައެވެ.\n"ޒިންމާދާރު ރައްޔިތުން ބިނާކުރުން" މިނަމުގައި މަސައްކަތު ބައްދަލުވުމެއް ލ. އަތޮޅުގައި ފަށައިފި\nިނިސްޓްރީ އޮފް ހޯމްއެފެއާޒާއި ލ. އަތޮޅު ކައުންސިލް ގުޅިގެން "ޒިންމާދާރު ރައްޔިތުން ބިނާކުރުން" މިނަމުގައި މަސައްކަތު ބައްދަލުވުމެއް ލ. އަތޮޅު ފޮނަދޫގައި މިއަދު ފަށައިފިއެވެ. މި މަސައްކަތު ބައްދަލުވުން ޝަރަފުވެރިކޮށްދެއްވެވީ މިނިސްޓްރީ އޮފް ހޯމް އެފެއާޒްގެ ސްޓޭޓް މިނިސްޓަރ އަލްފާޟިލް ޔޫސުފް ޢަބްދުލް ޣަފޫރުއެވެ.\nމިނިވަންދުވަހުގެ ރަސްމީ ކުޅިވަރުތައް ބޭއްވުމުގައި އެހީތެރިވެ ދެއްވި ހުރިހާ ފަރާތްތަކަށް ހޯމްމިނިސްޓްރީން ޝުކުރު އަދާކޮށްފި\nމިއަހަރުގެ މިނިވަން ދުވަހުގެ މުނާސަބަތުގައި، ރަސްމީ ކުޅިވަރުތައް ބޭއްވުމުގައި އެހީތެރިވެދެއްވި ހުރިހާ ފަރާތްތަކަށް މިނިސްޓްރީ އޮފް ހޯމްއެފެއާޒުން ޝުކުރު އަދާކުރުމުގެ ގޮތުން ޙަފްލާއެއް ބާއްވައިފިއެވެ. މިކަމަށްޓަކައި ރޭ ދަރުބާރުގޭގައި ބޭއްވި ހަފްލާގައި އެފަރާތްތަކަށް ޝުކުރުއަދާކޮށް ހަނދާނީ ލިޔުންދެއްވީ މިނިސްޓަރ އޮފް ހޯމްއެފެއާޒް އަޒްލީން އަޙްމަދާއި އަދި އޮފީހުގެ އިސްވެރީންނެވެ.\nހޯމް މިނިސްޓަރ، ށ. ފޭދޫ ކައުންސިލްގެ ބޭފުޅުންނާއި ބައްދަލުކުރައްވައިފި\nމިނިސްޓަރ އޮފް ހޯމްއެފެއާޒް އަދި ލޯކަލް ގަވަރމެންޓް އޮތޯރިޓީގެ ރައީސް އަޒްލީން އަޙްމަދު ށ. ފޭދޫ ކައުންސިލްގެ ބޭފުޅުންނާ ބައްދަލުކުރައްވައިފިއެވެ. ހޯމް މިނިސްޓްރީގައި ބޭއްވި މިބައްދަލުކުރެއްވުމުގައި މަޝްވަރާކުރެއްވީ އެރަށުގައި ފުލުހުންގެ ޚިދްމަތް ޤާއިމުކުރުމާއި، އަމާން މާހައުލެއް ގާއިމްކުރުމާއި ގުޅޭގޮތުންނެވެ.


Sabmerin keybal elhumah kulhudhuhfushin vaanjehey thahyaareethakuge 85 pasent masahkai vanee nimifai: kulhudhuhfushee dhiraaguge meneyjar\nސަބްމެރިން ކޭބަލް އެޅުމަށް ކުޅުދުއްފުށިން ވާންޖެހޭ ތައްޔާރީތަކުގެ 85 ޕަސެންޓް މަސައްކަތް ވަނީ ނިމިފައި: ކުޅުދުއްފުށީ ދިރާގުގެ މެނޭޖަރ\nދިރާގުން ރާއްޖޭގެ އުތުރާއި ދެކުނަށް އަޅަން ހަމަޖެހިފައިވާ ޑޮމެސްޓިކް ސަބްމެރީން ކޭބަލް އެޅުމުގެ މަޝްރޫއަށް ކުޅުދުއްފުށިން ވާންޖެހޭ ތައްޔާރީތަކުގެ 85 ޕަސެންޓްގެ މަސައްކަތް ނިމިފައިވާ ކަމަށް ކުޅުދުއްފުށީ ދިރާގު އޮޕަރޭޝަން ސެންޓަރުގެ މެނޭޖަރ މުހައްމަދު ފާޚިރު ވިދާޅުވެއްޖެ އެވެ.\nކުޅުދުއްފުށީ އޮންލައިނަށް ދެއްވި ހާއްސަ އިންޓަރވިއުއެއްގައި ކުޅުދުއްފުށީ ދިރާގު އޮޕަރޭޝަން ސެންޓަރުގެ މެނޭޖަރ މުހައްމަދު ފާޚިރު ވިދާޅުވީ ކުރިއަށް އޮތް 02 ހަފްތާ ތެރޭގައި ބާކީ ނުނިމިވާ 15 ޕަސެންޓްގެ މަސައްކަތް ނިންމާލެވޭނޭ ކަމަށެވެ. އެގޮތުން މަގުމަތީގައި ވަޅުލަންޖެހޭ ހޮޅިތަކާއި ޖަންކްޝަންތައްވެސް ވަޅުލާ ނިމިފައިވާ ކަމަށާއި މިހާރު ކުރަމުންދާ މަސައްކަތަކީ ދިރާގު ސައިޓަށް އިކުއިޕްމަންޓްތަކާއި ކޭބަލް ގުޅުމަށް ވާންޖެހޭ ތައްޔާރީތަކުގެ މަސައްކަތް ކަމަށް ދިރާގުން މައުލޫމާތު ދެއެވެ. އަދި މިހާރު ނުނިމިހުރި މަސައްކަތަކީ މެއިން ޖަންކުޝަނުން ފެށިގެން ކަނޑަށް ކޭބަލް ގެންދާ މަގު ތައްޔާރުކުރުމުުގެ މަސައްކަތް ކަމަށް އެފަރާތުން މައުލޫމާތު ދެއެވެ.\nދިރާގުގެ ސަބްމެރިން ކޭބަލް އަޅާ ނިމުމުން އުތުރާއި ދެކުނުން “ގުޅުން” ލިބިގެންދާނެ ކަމަށާއި ސަބްމެރިން ކޭބަލްގެ ސަބަބުން ދިރާގުން ދޭ ހިދުމަތްތަކުގެ ފެންވަރު ރަނގަޅުވެ ހިދުމަތްތަކަށް އިތުރު ހަލުވިކަމެއް ލިބިގެންދާނެކަމަށް މެނޭޖަރ ވިދާޅުވި އެވެ.\nދިރާގުން އަޅާ ސަބްމެރިން ކޭބަލް ކުޅުދުއްފުށީގައި ހުންނަ ދިރާގުގެ ސެންޓަރަށް ގެންދިއުމަށްޓަކައި 09 ޖަންކްޝަން އެއް ކުޅުދުއްފުށީގެ މަގުތަކުގައި ހަދާފައި ވެއެވެ. ދިރާގު ސަބްމެރިން ކޭބަލް އެޅުމަށް ކުޅުދުއްފުށީގައި ކުރަމުން ގެންދާ މަސައްކަތްތައް ހަވާލުކޮށްފައިވަނީ ވޭވް ލެންތް ކުންފުންޏާއެވެ.\nރާއްޖޭގެ އުތުރާއި ދެކުނުގައި އަޅައި މިކޭބަލްގެ ކޮޅުތައް ގުޅާނެ ރަށްރަށަކީ ހދ ކުޅުދުއްފުށީގެ އިތުރުން ބ. އޭދަފުށި، މާލެ ސިޓީގެ ހުޅުމާލެ، އދ. ދަނގެތި، ލ. ގަން، ގދ. ގައްދޫ، ޏ. ފުވައްމުލައް އަދި ސ. ހިތަދޫ ގައެވެ.\nދިރާގު ކުޅުދުއްފުށީ އޮޕަރޭޝަން ސެންޓަރުން މައުލޫމާތު ދޭ ގޮތުގައި މިހާރު ޝެޑިއުލް ހަމަޖެހިފައިވާ ގޮތުން ސަބްމެރިން ކޭބަލް އެޅުމުގެ މަސައްކަތް އަންނަ ޑިސެމްބަރު މަހުގެ 03 ދުވަހު ފެށޭނެ އެވެ. އަދި އެންމެ ފުރަތަމަ ކޭބަލް އަޅަން ފަށާނީ ކުޅުދުއްފުށިން ފެށިގެން ކަމަށް އެސެންޓަރުން މައުލޫމާތު ދެއެވެ.\nދިރާގުގެ މި މަޝްރޫއުއަށް 70 މިލިއަންޑޮލަރު ހޭދަވާއިރު ރާއްޖޭގެ އެންމެ އުތުރުން ދެކުނުން ކަނޑުއަޑިން ކޭބަލް އެޅުމުގެ މަސައްކަތް ހަވާލުކޮށްފައިވަނީ ޖަޕާނުގެ އެންއީސީ ކުންފުންޏާ އެވެ. ދިރާގުން މައުލޫމާތު ދޭ ގޮތުގައި މިމަޝްރޫއުގެ 50 އިންސައްތަ މަސައްކަތް މިހާރު ވަނީ ނިމިފައެވެ. އަދި އަންނަ އަހަރުގެ ޖޫން މަހުގެ ތެރޭގައި ހިދުމަތް ދެވެން ފެށޭނެ ކަމަށް ދިރާގުން މައުލޫމާތު ދެއެވެ.